കൊച്ചിയില് ആര്‍ക്കുമറിയാത്ത ഒരു ബീച്ചുണ്ട്; മണല് വാരിയെറിഞ്ഞ്, ചാടിത്തിമിര്‍ത്ത് അമല പോള്! |Celebrity Travel Experience Amala Paul\nകൊച്ചിയില് ആര്‍ക്കുമറിയാത്ത ഒരു ബീച്ചുണ്ട്; മണല് വാരിയെറിഞ്ഞ്, ചാടിത്തിമിര്‍ത്ത് അമല പോള്!\nമനോരമ ലേഖകൻ August 17, 2020 07:47 AM IST\nലോക്ഡൗൺ കാലത്ത് സെലിബ്രിറ്റികള് തങ്ങളുടെ സമയം ചെലവഴിക്കുന്നത് പല രീതികളിലാണ്. ചെടികള് നട്ടും ഹോം വിഡിയോ ഷൂട്ട്ചെയ്തും പണ്ടുചെയ്ത യാത്രകളുടെ ചിത്രങ്ങളും ഓര്‍മക്കുറിപ്പുകളും പങ്കുവച്ചും പലരും ഈ സമയം ക്രിയാത്മകമായി ചെലവഴിക്കുകയാണ്. നടി അമലാപോളും ഈ കൂട്ടത്തില്‍പ്പെടും. ഇപ്പോഴിതാ ഏറ്റവും പുതുതായി കൊച്ചിയിലെ കുഴുപ്പള്ളി ബീച്ചില് കൂട്ടുകാര്‍ക്കൊപ്പം മണ്ണുവാരിയെറിഞ്ഞും തിരമാലകള്‍ക്കു മേല് ചാടിത്തിമിര്‍ത്തും ആഘോഷിക്കുന്ന വിഡിയോ പങ്കുവച്ചിരിക്കുകയാണ് നടി.\n''ലോക്ഡൗൺ തുടക്കത്തില് ഞാന് ചെയ്ത ആദ്യകാര്യം ഇതായിരുന്നു. സ്വാതന്ത്ര്യത്തിന്‍റെയും ചലനസ്വാതന്ത്ര്യത്തിന്‍റെയും വില എത്രത്തോളമാണ് എന്നതായിരുന്നു ഈ സമയത്ത് മനസ്സിലാക്കിയ ഏറ്റവും പ്രധാനപ്പെട്ട ഒരു കാര്യം, എന്‍റെ സ്വാതന്ത്ര്യം ആണ് എനിക്കെല്ലാം. എന്‍റെ പ്രിയപ്പെട്ടവരുമായി പ്രകൃതിയില് സമയം ചെലവിടുന്നതും എനിക്ക് ഞാനായിത്തന്നെ ഇരിക്കാന് കഴിയുന്നതിനേക്കാളും സന്തോഷം നൽകുന്ന മറ്റൊന്നില്ല. നിങ്ങൾക്കും എനിക്കും നമ്മുടെ ഹൃദയങ്ങളെ പിന്തുടരാൻ സ്വാതന്ത്ര്യമുണ്ട്. നിങ്ങളുടെ സ്വാതന്ത്ര്യം അറിയുക, നിങ്ങളുടെ അവകാശങ്ങൾ അറിയുക!''\nThis the first thing I did after the initial lockdown! One of the most important things I learnt during this time is the value of freedom and mobility, my freedom is everything to me. There's nothing more that makes me happier than being amidst nature with my loved ones by my side and me being my true monkey self. You and I are free to follow our hearts. Know your freedom, know your rights! Happy Independence Day! 🇮🇳 #findyourownmeaningoffreedom #independenceday #india #befree #freedom #monkeychild #freespirit #onlygoodvibes\nA post shared by Amala Paul 💫 (@amalapaul) on Aug 15, 2020 at 5:58am PDT\nസ്വാതന്ത്യ്രദിനത്തില് പങ്കുവച്ച വിഡിയോക്കൊപ്പമുള്ള കുറിപ്പില് അമല ഇങ്ങനെ എഴുതി.\nകൂട്ടുകാര്‍ക്കും വീട്ടുകാര്‍ക്കുമെല്ലാം ഒപ്പമുള്ള വീഡിയോകളും ഫോട്ടോകളും എല്ലാം അമല സ്ഥിരമായി സോഷ്യല്‍മീഡിയയില് പോസ്റ്റ് ചെയ്യാറുണ്ട്.\nസാധാരണയായി സെലിബ്രിറ്റികള് പോകുന്ന ഇടങ്ങളില് നിന്നും വ്യത്യസ്തമായി ഇക്കുറി അമല തെരഞ്ഞെടുത്ത സ്ഥലമാണ് ശ്രദ്ധേയമാകുന്നത്. കൊച്ചി നഗരമധ്യത്തില് നിന്നും അധികം ദൂരമില്ലെങ്കിലും കുഴുപ്പള്ളി എന്ന മനോഹരമായ ബീച്ചിനെക്കുറിച്ച് അധികമാര്‍ക്കും അറിയില്ല. വരുംകാലങ്ങളില് മികച്ച ഒരു ടൂറിസ്റ്റ് ഡെസ്റ്റിനേഷന് ആയി ഉയര്‍ന്നു വരാന് പോകുന്ന ഒരു കടലോരപ്രദേശമാണ് ഇത്.\nചെറായി ബീച്ച് കഴിഞ്ഞാൽ സഞ്ചാരികൾക്ക് ഏറ്റവും പ്രിയപ്പെട്ടതാണു കുഴുപ്പിള്ളി ബീച്ച്. മറ്റിടങ്ങളെ അപേക്ഷിച്ചു കാറ്റാടി മരങ്ങളുടെ സാന്നിധ്യം കൂടുതലുള്ള പ്രദേശമാണെങ്കിലും പ്രധാന ബീച്ചിന്റെ ഭാഗം മരങ്ങളില്ലാതെ ഒഴിഞ്ഞുകിടക്കുകയാണ്. പ്രകൃതിരമണീയത നിറഞ്ഞ കുഴുപ്പിള്ളി ബീച്ചിലേക്ക് ചെറായി ബീച്ചില് വരുന്ന വിദേശവിനോദ സഞ്ചാരികള്ളും എത്തിച്ചേരാറുണ്ട്.\nനീന്തല് ഇഷ്ടമുള്ള സഞ്ചാരികള്‍ക്ക് കുഴുപ്പള്ളി ബീച്ച് എന്നാല് പറുദീസയാണ്. പഞ്ചാരമണല് നിറഞ്ഞ തീരവും സമീപത്തുള്ള കായലുകളും പോകുന്ന വഴിയിലെ നെൽവയലുകളും തെങ്ങിൻ തോപ്പുകളുമെല്ലാം സമാധാനമായി അല്‍പ്പം വിശ്രമിക്കാന് പറ്റുന്ന ഇടമായി കുഴുപ്പള്ളി യെ മാറ്റുന്നു. ഇളംകാറ്റില് തലയാട്ടി വരിവരിയായി നില്‍ക്കുന്ന കാറ്റാടി മരങ്ങളും ശാന്തമായ കടലും ഇവിടുത്തെ പ്രത്യേകതകളില് പെടുന്നു. വാരാന്ത്യങ്ങളിൽ കുടുംബസമേതം സമയം ചെലവഴിക്കാൻ സാധിക്കുന്ന നല്ല ഒരു സ്ഥലമാണ് കുഴുപ്പിള്ളി ബീച്ച്. ഇടയ്ക്കിടെ പട്ടം പറത്തല് പോലുള്ള ഉത്സവങ്ങളും ഇവിടെ നടക്കാറുണ്ട്.\nഏറ്റവും അടുത്തുള്ള റെയിൽ‌വേ സ്റ്റേഷൻ: എറണാകുളം ജംഗ്ഷന്, ഏകദേശം 24 കിലോമീറ്റര്.\nഏറ്റവും അടുത്തുള്ള വിമാനത്താവളം: കൊച്ചി രാജ്യാന്തര വിമാനത്താവളം, ഏകദേശം 30 കിലോമീറ്റർ.\nകൊച്ചിയില് ഏറെ പ്രശസ്തമായ ചെറായി ബീച്ചിനു സമീപമാണ് കുഴുപ്പിള്ളി ബീച്ച് ഉള്ളത്. ചെറായി ബീച്ചിൽ നിന്നും വെറും4കിലോമീറ്റർ മാത്രമാണ് ഇവിടേക്കുള്ള ദൂരം.\nഎറണാകുളത്തു നിന്നും 26 കിലോമീറ്റർ ആണ് ദൂരം. ഇടപ്പള്ളി, വരാപ്പുഴ, പറവൂർ വഴി എത്തിച്ചേരാം. എറണാകുളത്തുനിന്നും ഗോശ്രീപാലം കണ്ടെയ്നർ റോഡ് വഴി വൈപ്പിൻ പറവൂർ റൂട്ടിൽ പള്ളത്താംകുളങ്ങര ക്ഷേത്രത്തിന് അടുത്തു നിന്നും2കിലോമീറ്റർ മാറിയാണ് ബീച്ച്. തൃശ്ശൂർ ഭാഗത്തുനിന്നുള്ളവർക്ക് ഇരിങ്ങാലക്കുട, കൊടുങ്ങല്ലൂർ വഴിയും ബീച്ചിലെത്താം.\nEnglish Summary: Celebrity Travel Amala Paul Kuzhupilly Beach\nയാത്ര പ്ലാൻ ചെയ്യുകയാണോ? മികച്ച ടൂർ ഒാപ്പറേന്റർമാരെ കണ്ടെത്തൂwww.quickerala.com\nMORE IN TRAVEL KERALA


32 പേര്‍ക്കു കൂടി കൊറോണ, അന്യസംസ്ഥാന തൊഴിലാളികള്‍ക്കായി കണ്‍ട്രോള് റൂം - RoundupKerala.com\nHome Current Affairs 32 പേര്‍ക്കു കൂടി കൊറോണ, അന്യസംസ്ഥാന തൊഴിലാളികള്‍ക്കായി കണ്‍ട്രോള് റൂം\n32 പേര്‍ക്കു കൂടി കൊറോണ, അന്യസംസ്ഥാന തൊഴിലാളികള്‍ക്കായി കണ്‍ട്രോള് റൂം\nതിരുവനന്തപുരം: വിദേശത്തുനിന്നു മടങ്ങിയെത്തിയ 17 പേര്‍ക്കും സമ്പര്‍ക്കത്തിലേര്‍പ്പെട്ട 15 പേര്‍ക്കും കൂടി കോവിഡ് 19 വൈറസ് ബാധ സ്ഥിരീകരിച്ചു. 32 പേരില് കാസര്‍കോട് 17, കണ്ണൂര് 11, വയനാട്, ഇടുക്കി എന്നിവിടങ്ങളില് രണ്ടു വീതം പേരാണ് ഉള്ളത്. ഇന്നുമാത്രം 126 പേരെ ആശുപത്രിയില് പ്രവേശിപ്പിച്ചിട്ടുണ്ട്.\nലോക്ഡൗണ് പശ്ചാത്തലത്തില്, മാര്‍ച്ച് 20നു അവസാനിക്കുന്ന പി.എസ്.സി റാങ്ക് ലിസ്റ്റുകളുടെ കാലാവധി മൂന്നു മാസത്തേക്കു നീട്ടി. കേരളം കൊറോണ പ്രതിരോധത്തില് നേടിയ മുന്നേറ്റത്തെ താറടിച്ചു കാണിക്കുന്നതിനുള്ള ചില കുബുദ്ധികളുടെ ശ്രമമാണ് അയല് സംസ്ഥാന തൊഴിലാളികളെ തെരുവിലിറക്കിയതിനു പിന്നാല് കാണാന് സാധിക്കുന്നത്. അതിഥി തൊഴിലാളികളെ ഇളക്കി വിടാനാണ് ശ്രമിച്ചത്. ഒന്നേത അതിലധികമോ ശക്തികള് ഇതിനു പിന്നില് പ്രവര്‍ത്തിച്ചുണ്ടെന്നാണു മനസിലാക്കുന്നത്.\nഅതിഥി തൊഴിലാളികള്‍ക്കായി സംസ്ഥാനതല കണ്‍ട്രോള് റൂം തുറന്നു. ഡ്യൂട്ടിയിലുള്ള പോലീസുകാരുടെ ക്ഷേമം ഉറപ്പാക്കുന്നതിനു സായുധ സേനാ എ.ഡി.ജി.പിയെ ചുമതലപ്പെടുത്തി.\nPrevious articleകൊറോണ ഭീതി: വിചാരണ തടവുകാര്‍ക്ക് ഒരു മാസം ജാമ്യം\nNext articleആശങ്കയായി നിസാമുദ്ദീന്, ഒരു പ്രദേശത്ത് ഇത്രയും കേസുകള് ഇതാദ്യം, പങ്കെടുത്ത മലയാളി മരിച്ചു, പട്ടിക തയാറാക്കാന് തീവ്രശ്രമം


ശബ്ദമില്ലാത്ത പ്രബോധനം | islamonlive\nനമസ്‌കാരത്തിനോ സകാത്തിനോ ഉള്ള കല്‍പനകളില് 'നിങ്ങളുടെ മുന്‍ഗാമികള്‍ക്ക് നിര്‍ബന്ധമാക്കപ്പെട്ട പോലെ' എന്നു പറഞ്ഞിട്ടില്ല. നോമ്പിന്റെ കല്‍പനയിലാണ് അങ്ങനെ പറഞ്ഞത്. വിശ്വാസ കാര്യങ്ങളില് ഏകദൈവാരാധനയില് അത് എല്ലാവരോടും കല്‍പിച്ചു എന്നുള്ളത് വിസ്മരിക്കുന്നില്ല.\nനോമ്പ് ഭാരമുള്ള കര്‍മമായതിനാലാണ് നിങ്ങളുടെ മുന്‍ഗാമികള്‍ക്കും ഇത് കല്‍പിക്കപ്പെട്ടിരുന്നു എന്ന് അല്ലാഹു ഉണര്‍ത്തുന്നത്. ദാവൂദ് നബി (അ) ധാരാളം നോമ്പുകള് അനുഷ്ടിക്കുന്ന ആളായിരുന്നു. ഐച്ഛിക നോമ്പുകള് ഇടവിട്ട് നോല്‍ക്കലാണ് നല്ല മാര്‍ഗം. തുടര്‍ച്ചയായി നോല്‍ക്കേണ്ടത് റമദാനിലെ നോമ്പ് മാത്രമാണ്.\nഐച്ഛിക നോമ്പുകള് തുടര്‍ച്ചയായി നോല്‍ക്കുന്നതിനെ റസൂല് നിരുത്സാഹപ്പെടുത്തുകയും തനിക്കിഷ്ടം ദാവൂദ് നബിയുടെ നോമ്പാണെന്ന് അരുളുകയും ചെയ്തിട്ടുണ്ട്. നോമ്പെടുക്കുന്നവര്‍ക്ക് സ്വര്‍ഗത്തില് പ്രത്യേക കവാടമുണ്ടെന്ന് റസൂല് (സ) പറഞ്ഞത് അതാഗ്രഹിച്ച് നോമ്പിനെ ഗൗരവത്തില് എടുക്കാനാണ്.\nനോമ്പ് എല്ലാ നന്മകളെയും തട്ടിയുണര്‍ത്തും. ഒരാള് വാക്കേറ്റത്തിനു വന്നാല് ഞാന് നോമ്പുകാരനാണ് എന്ന് പറഞ്ഞുകൊണ്ട് അടങ്ങിയിരിക്കാനാണ് കല്‍പിക്കപ്പെട്ടത്. ഈമാനികമായ കരുത്തുള്ളവര്‍ക്കേ അങ്ങിനെ ചെയ്യാന് കഴിയുകയുള്ളൂ. തിന്മയെ ഏറ്റവും നല്ലതുകൊണ്ട് തടുക്കുക എന്ന ഖുര്‍ആനിന്റെ നിര്‍ദേശം തനിക്ക് റമദാനില് പ്രാവര്‍ത്തികമാക്കാന് കഴിയുന്നുണ്ടോ എന്ന് പരിശോധിക്കണം. നോമ്പിന്റെ വേളയില് പ്രത്യേകിച്ചും. നോമ്പ് ഇസ്‌ലാം താല്‍പര്യപ്പെടുന്ന വിധത്തിലായോ ഇല്ലയോ എന്ന് ഓരോ വിശ്വാസിക്കും ആത്മപരിശോധനയുണ്ടെങ്കില് മനസ്സിലാക്കാന് കഴിയും.\nഓരോ ആരാധനാ കര്‍മത്തിന്റെയും ഭൗതിക ഫലം അന്യര്‍ക്കു മനസ്സിലാക്കാന് നാം അവസരം കൊടുക്കണം. മുസ്‌ലിംകള്‍ക്ക് കോപം വരാത്ത മാസം, ക്ഷമയുടെ ഭംഗി പ്രകടമാവുന്ന മാസം എന്ന് അമുസ്‌ലിംകള് പറയുന്ന ഒരു അവസ്ഥ വേണം. അത് ശബ്ദമില്ലാത്ത പ്രബോധനമാണ് എന്ന് നമുക്ക് സമാധാനിക്കാം.\nഒരു വ്രതമാസത്തെ സ്വാഗതം ചെയ്യാന് കഴിയുക എന്നത് ഭാഗ്യമായാണ് വിശ്വാസികള് കാണേണ്ടത്. പിന്നിട്ട ഒരു വര്‍ഷത്തില് എന്തെല്ലാം അഴുക്കുകള് നമ്മുടെ ഹൃദയത്തില് പതിഞ്ഞു എന്ന് തിട്ടപ്പെടുത്തി അതിനെ പശ്ചാതാപം കൊണ്ട് കഴുകി ശുദ്ധമാക്കാന് വിശ്വാസികള്‍ക്ക് അവസരം കിട്ടും. പാപസുരക്ഷിതനായ പ്രവാചകന് റമദാനെ ഏറെ പ്രാധാന്യത്തോടെയാണ് കണ്ടിരുന്നത്. എന്നും ദാനശീലനായിരുന്ന അദ്ദേഹം റമദാനിലെ ദാനത്തില് കാറ്റിനു സമാനമായിരുന്നു. ഒരു കാറ്റടിച്ചാല് അത് വരുന്ന എല്ലാ മരങ്ങളെയും ചെടികളെയും പുല്ലുകളെയും തഴുകുമല്ലോ. ദാനം അവസരവും ആവശ്യവും പരിഗണിച്ചാണ് നടത്തേണ്ടത്. റമദാനില് കൊടുക്കാം അതിനാണ് കൂടുതല് പ്രതിഫലം എന്ന് ശഅ്ബാന് മാസത്തില് രോഗിയായ ദരിദ്രരുടെ വിഷയത്തില് തീരുമാനിക്കരുത്. റസൂല് റമദാനില് കൂടുതല് ദാനം ചെയ്തത് മുന് മാസങ്ങളിലെ ആവശ്യക്കാരെ അവഗണിച്ചുകൊണ്ടല്ല. ഭാരമുള്ള നോമ്പ്,കനത്ത ദാനം,ഭംഗിയുള്ള ക്ഷമ,ഖുര്‍ആന്റെ മാധുര്യമാസ്വദിക്കല് എന്നിവകൊണ്ട് ഈ റമദാനിനെ ധന്യമാക്കാം.


വീണ്ടും ദുരഭിമാനക്കൊല; 17 കാരിയെയും കാമുകനെയും കഴുത്ത് ഞെരിച്ച് കൊന്നു, ഒഴുക്കിയത് ഗംഗയില്! | Daughter and lover murdered by her family at UP - Malayalam Oneindia\n1 min ago കഫീൽ ഖാനോട് യോഗിയുടെ പ്രതികാരം, കൈകാര്യം ചെയ്യുന്നത് തീവ്രവാദിയെപ്പോലെ, വെളിപ്പെടുത്തൽ!\n28 min ago ട്രംപിനെ സ്വീകരിക്കാന് യോഗി എത്തും; താജ്മഹലിലേക്ക് പോകില്ല, 'രാമന്റെ വിശുദ്ധ മണ്ണിലേക്ക് സ്വാഗതം'\n35 min ago തന്‍റെ വരവ് ഇന്ത്യ കണ്ട ഏറ്റവും വലിയ പരിപാടിയായിരിക്കുമെന്ന് മോദി പറഞ്ഞു; അവകാശവാദവുമായി ട്രംപ്\nവീണ്ടും ദുരഭിമാനക്കൊല; 17 കാരിയെയും കാമുകനെയും കഴുത്ത് ഞെരിച്ച് കൊന്നു, ഒഴുക്കിയത് ഗംഗയില്!\nPublished: April 16 2017, 13:17 [IST]\nമുസാഫിര്‍നഗര്: ദുരഭിമാനക്കൊലയ്ക്ക് അറുതി വരാതെ ഉത്തര്‍പ്രദേശ്. യുപിയില് വീണ്ടും ദുരഭിമാനക്കൊല നടന്നു. 17 കാരിയെയും കാമുകനെയും പെണ്‍കുട്ടിയുടെ ബന്ധുക്കള് കഴുത്ത് ഞെരിച്ച് കൊലപ്പെടുത്തുകയായിരുന്നു.\nന്!സുര്‍പുര് സ്വദേശിനി അഞ്ചല്, കാമുകന് അരുണ് കുമാര് എന്നിവരാണ് കൊല്ലപ്പെട്ടത്. മുസാഫര്‍നഗറിലെ മന്‍സുര്‍പുരിലായിരുന്നു സംഭവം നടന്നത്. പെണ്‍കുട്ടിയുടെ സഹോദരനും കൂട്ടുകാരും ചേര്‍ന്നാണ് കൊലപാതകം നടത്തിയത്.\nഇരുവരുടേയും മൃതദേഹം ഗംഗയിലെ കനാലില് ഉപേക്ഷിക്കുകയും ചെയ്തു. അഞ്ചലിന്റെ സഹോദരനെയും കൂട്ടുകാരനെയും മറ്റ് മൂന്ന് പോലീസ് അറസ്റ്റ് ചെയ്തു. ഗംഗനദിയില് നിന്ന് അരുണ് കുമാറിന്റെ മൃതദേഹം കണ്ടെടുത്തെന്നും അഞ്ചലിന്റെ മൃതദേഹത്തിനായി തിരച്ചില് നടത്തുകയാണെന്നും സിറ്റി പോലീസ് കമ്മീഷണര് രാജേഷ് കുമാര് സിങ് പറഞ്ഞു.\nuttar pradesh murder family police കൊലപാതകം കുടുംബം പോലീസ്\nnasuspected case of honour killing,a17-year-old girl and her lover were allegedly strangulated to death by her family members in Mansurpur here, police said today.\nStory first published: Sunday, April 16, 2017, 13:17 [IST]


മിഡില് ഈസ്റ്റ് വിമാനകമ്പനികളിലെ ചരക്ക് നീക്കത്തില് ഇടിവ് - FUTURE KERALA - Daily on Business Economy and Society\nമേഖലകളിലെ വിമാനകമ്പനികളുടെ ചരക്ക്‌നീക്കം 0.1 ശതമാനം കുറഞ്ഞ് 13.9 ശതമാനത്തില് എത്തി്. 17 വര്‍ഷത്തിലെ ആദ്യത്തെ ഇടിവാണിത്\nജനീവ: ഈ വര്‍ഷത്തെ ആദ്യ പകുതിയില് മിഡില് ഈസ്റ്റ് വിമാനകമ്പനികള് കൈമാറ്റം ചെയ്ത അന്താരാഷ്ട്ര ചരക്കുകളില് ഇടിവുണ്ടായതായി റിപ്പോര്‍ട്ട്. 17 വര്‍ഷത്തിലെ ആദ്യത്തെ ഇടിവാണിതെന്ന് ഇന്റര്‍നാഷണല് എയര് ട്രാന്‍സ്‌പോര്‍ട്ട് അസോസിയേഷന് (അയാട്ട) പറഞ്ഞു.\nമേഖലകളിലെ വിമാനകമ്പനികളുടെ പങ്ക് 0.1 ശതമാനം കുറഞ്ഞ് 13.9 ശതമാനത്തില് എത്തി നില്‍ക്കുകയാണ്. കഴിഞ്ഞ വര്‍ഷം ഇതേ കാലഘട്ടത്തില് 14 ശതമാനമായിരുന്നു. ഇടിവുവരാനുണ്ടായ കാരണം അയാട്ട വ്യക്തമാക്കിയിട്ടില്ല. ഇതിന് വിപരീതമായി മേഖലയിലെ ചരക്ക് ഡിമാന്‍ഡില് മുന് വര്‍ഷത്തേക്കാള് 7.6 ശതമാനത്തിന്റെ വര്‍ധനവാണ് ഉണ്ടായിരിക്കുന്നത്. എന്നാല് കഴിഞ്ഞ അഞ്ച് വര്‍ഷത്തെ ശരാശരി വാര്‍ഷിക നിരക്കിനേക്കാള് (10.8 ശതമാനം) കുറവാണ് ആദ്യ പകുതിയില് രേഖപ്പെടുത്തിയിരിക്കുന്നത്. കപ്പാസിറ്റിയില് 1.5 ശതമാനത്തിന്റെ വര്‍ധനവുണ്ടായിട്ടുണ്ടെന്നും അയാട്ട കൂട്ടിച്ചേര്‍ത്തു.\nമറ്റുള്ള മേഖലകളിലെ വിമാനകമ്പനികളില് നിന്നുള്ള ശക്തമായ മത്സരമാണ് വളര്‍ച്ചയില് കുറവ് വരാന് കാരണമായത്. പ്രത്യേകിച്ച ഏഷ്യ- യൂറോപ്പ് റൂട്ടുകളിലെ ഡിമാന്‍ഡില് കാര്യമായ ഇടിവ് ഉണ്ടായിട്ടുണ്ടെങ്കിലും അവയുടെ വളര്‍ച്ച മുകളിലേക്കാണെന്നും അയാട്ട വ്യക്തമാക്കി. 2017 ന്റെ ആദ്യം മുതല് 10 ശതമാനം വളര്‍ച്ചനേടി മികച്ച പ്രകടനമാണ് ഈ മേഖലകളില് നിന്നുള്ള വിമാനകമ്പനികള് പ്രകടിപ്പിക്കുന്നത്. ജൂണില് ചരക്കിന്റെ അളവില് പ്രതിവര്‍ഷം 3.7 ശതമാനത്തിന്റെ വളര്‍ച്ചയുണ്ടാവുകയും ശേഷി 2.2 ശതമാനത്തിന്റെ വളര്‍ച്ച നേടുകയും ചെയ്തു.\n2017 ലെ ആദ്യ പകുതിയില് ആഗോളതലത്തിലെ ചരക്ക് ഡിമാന്‍ഡ് 10.4 ശതമാനത്തിന്റെ വളര്‍ച്ചയാണ് നേടിയത്. 2010 ന് ശേഷമുണ്ടായ ഏറ്റവും മികച്ച അര്‍ധ വാര്‍ഷിക പ്രകടനമായിരുന്നു ഇത്തവണത്തേത്. കഴിഞ്ഞ അഞ്ച് വര്‍ഷത്തിലെ ശരാശരി വളര്‍ച്ച നിരക്കായ 3.9 ശതമാനത്തേക്കള് മൂന്ന് ഇരട്ടിയുടെ വര്‍ധനവാണ് ആദ്യപകുതിയില് കൈവരിച്ചത്. ശക്തമായ ആഗോള സമ്പദ്‌വ്യവസ്ഥയുടെ അടിസ്ഥാനത്തില് വിമാനത്തിലൂടെയുള്ള ചരക്ക് നീക്കം മികച്ച നിലയിലാണ്. ഡിമാന്‍ഡിലും മികച്ച വളര്‍ച്ചയാണുള്ളതെന്നും അയാട്ടയുടെ ചീഫ് എക്‌സിക്യൂട്ടീല് അലക്‌സാന്‍ഡ്രെ ഡീ ജൂനിയാക് പറഞ്ഞു.\nജൂണിലെ ആഗോള ചരക്ക് ഡിമാന്‍ഡില് 11 ശതമാനത്തിന്റേയും കപ്പാസിറ്റിയില് 5.2 ശതമാനത്തിന്റേയും വര്‍ധനവാണുണ്ടായത്. കഴിഞ്ഞ വര്‍ഷം മോശം പ്രകടനം കാഴ്ചവെച്ച ആഗോള വ്യവസായത്തില് ഇത്തവണ ഉണര്‍വുണ്ടാകുമെന്നാണ് പ്രതീക്ഷിക്കുന്നത്. ഈ വര്‍ഷം ലോക വ്യവസായത്തില് 2.4 ശതമാനം വര്‍ധനവുണ്ടാകുമെന്നാണ് വേള്‍ഡ് ട്രേഡ് ഓര്‍ഗനൈസേഷന് പ്രതീക്ഷിക്കുന്നത്. കഴിഞ്ഞ വര്‍ഷം ഇത് 1.3 ശതമാനമായിരുന്നു.\nമിഡില് ഈസ്റ്റിലെ വിമാനകമ്പനികള് യാത്രക്കാരില് നിന്നുള്ള വരുമാനത്തില് 3.7 ശതമാനത്തിന്റെ വര്‍ധനവ് മാത്രമാണുണ്ടായത്. എട്ട് വര്‍ഷത്തെ ഏറ്റവും കുറഞ്ഞ നിരക്കായിരുന്നു ഇത്. ഡൊണാള്‍ഡ് ട്രംപിന്റെ യാത്രാവിലക്കും വിമാനത്തിനുള്ളില് വലിയ ഇലക്ടോണിക് ഉപകരണങ്ങള് ഉപയോഗിക്കുന്നതിന് നിരോധനം കൊണ്ടുവന്നതും ഇവിടത്തെ വിമാനകമ്പനികളുടെ പ്രകടനത്തെ കാര്യമായി ബാധിച്ചെന്നും അയാട്ട പറഞ്ഞു.\nTags:\tCargo movement in Middle East airlines


Mohanlal – Page 20 – East Coast Movies & Entertainments News\nമൂന്ന് അതുല്യ പ്രതിഭകൾക്കൊപ്പം ; ആറാട്ടിലെ ഗാനരംഗത്തെക്കുറിച്ച് ബി ഉണ്ണികൃഷ്ണൻ\nആരധകർ ഒന്നടങ്കം കാത്തിരിക്കുന്ന ചിത്രമാണ് മോഹൻലാലിൻറെ ആറാട്ട്. ഉദയകൃഷ്ണയുടെ തിരക്കഥയില് ബി ഉണ്ണിക്കൃഷ്ണന് സംവിധാനം ചെയ്യുന്ന ചിത്രമാണ് ആറാട്ട്. ശ്രദ്ധ ശ്രീനാഥാണ് നായിക. ഇപ്പോഴിതാ ബി ഉണ്ണികൃഷ്ണൻ…\nമാസ്റ്ററിന് പിന്നാലെ തിയറ്ററിൽ എത്തുന്ന ആദ്യ മലയാള സിനിമയെക്കുറിച്ചറിയാം\n'മരയ്ക്കാര് അറബിക്കടലിന്റെ സിംഹം' മാര്‍ച്ചിൽ പ്രദർശനത്തിനെത്തും\n‘ദൃശ്യം 2′ ഒടിടി റിലീസ്’ എന്ന് ? മറുപടിയുമായി ആൻറണി പെരുമ്പാവൂർ\nഏറെ വിവാദം സൃഷ്ടിച്ച പ്രഖ്യാപനമായിരുന്നു ‘ദൃശ്യം 2’ന്‍റെ ഒടിടി റിലീസ് . പുതുവത്സരദിനത്തില് പുറത്തെത്തിയ ടീസറിനൊപ്പമാണ് ചിത്രം തീയേറ്ററുകളിൽ പ്രദർശിപ്പിക്കില്ല പകരം ആമസോണ് പ്രൈമിലൂടെയാണ് റിലീസ് എന്നും…\nബിഗ് ബോസ് സീസൺ 3ൽ മത്സരിക്കുന്നുണ്ടോ? മറുപടിയുമായി ബോബി ചെമ്മണ്ണൂർ\nജനശ്രദ്ധ ഏറെ പിടിച്ചുപറ്റിയ ടെലിവിഷൻ ഷോ ആണ് ബിഗ് ബോസ്. വിവിധ ഭാഷകളിലായി അവതരിപ്പിക്കുന്ന ഷോയുടെ മലയാളം പരിപാടിക്ക് നേതൃത്വം നൽകുന്നത് നടൻ മോഹൻലാൽ ആണ്. ഒരു…\nഅതിൽ എനിക്ക് ചെയ്യാൻ ഒന്നുമില്ലായിരുന്നു ; മോഹൻലാലിന്റെ ചിത്രത്തിൽ നിന്ന് പിന്മാറിയതിനെക്കുറിച്ച് ‘മാമാങ്കം’ നായിക\nമമ്മൂട്ടി ചിത്രം ‘മാമാങ്ക’ത്തിലൂടെ മലയാള സിനിമയിൽ അരങ്ങേറിയ നടിയാണ് പ്രാചി തെഹ്‍ലാന്. സിനിമയിൽ താരം അവതരിപ്പിച്ച ഉണ്ണിമായ എന്ന കഥാപാത്രം പ്രേക്ഷകശ്രദ്ധ പിടിച്ചുപറ്റിയിരുന്നു. എന്നാൽ മോഹൻലാൽ ചിത്രത്തിൽ…\nമംഗലശ്ശേരി നീലകണ്ഠന്റെ സ്ഥാനത്ത് നെയ്യാറ്റിൻകര ഗോപൻ; വരിക്കാശ്ശേരി മനയിൽ മാസ് ലുക്കിൽ മോഹൻലാൽ\nവരിക്കാശ്ശേരി മന എന്ന കേൾക്കുമ്പോഴേ പ്രേഷകരുടെ മനസ്സിൽ ആദ്യം എത്തുന്നത് മംഗലശ്ശേരി നീലകണ്ഠനെയും പൂവള്ളി ഇന്ദുചൂഢനുമൊക്കെയായായ മോഹൻലാലിന്റെ ഇതിഹാസ കഥാപാത്രങ്ങളെയാണ്. ഇപ്പോഴിതാ വീണ്ടും പുതിയ ഒരു കഥാപാത്രത്തെ…\nസിനിമയിൽ ബാലതാരങ്ങളായി എത്തി ടെലിവിഷൻ പരമ്പരകളിൽ ഇപ്പോൾ നായികമാരായി തിളങ്ങുന്ന നടികളാണ് ഗോപികയും കീര്‍ത്തനയും. മോഹൻലാലിൻറെ മക്കളായി ബാലേട്ടൻ എന്ന ചിത്രത്തിലൂടെയാണ് ഇരുവരും ശ്രദ്ധിക്കപ്പെടുന്നത്. ഇന്നും പ്രേഷകരുടെ…


സീസണ് തുടങ്ങുന്നതേയുള്ളുവെന്ന് ചെന്നൈ കോച്ച്; ബ്ലാസ്‌റ്റേഴ്‌സിന്റെ കളി കണ്ടാല് അത് മനസിലാവും - Samakalika Malayalam\nസീസണ് തുടങ്ങുന്നതേയുള്ളുവെന്ന് ചെന്നൈ കോച്ച്; ബ്ലാസ്‌റ്റേഴ്‌സിന്റെ കളി കണ്ടാല് അത് മനസിലാവും\nBy സമകാലിക മലയാളം ഡെസ്‌ക് | Published: 06th February 2018 10:52 AM |\nLast Updated: 06th February 2018 10:52 AM | A+A A- |\nബംഗളൂരു എഫ്‌സിക്കെതിരെ സ്വന്തം തട്ടകത്തില് ഏറ്റുമുട്ടാന് ഒരുങ്ങുകയാണ് ചെന്നൈ. ഐഎസ്എല്ലിലെ ഒന്നും രണ്ടും സ്ഥാനക്കാര് തമ്മിലുള്ള ഏറ്റുമുട്ടല്. മൈതാനത്ത് പോരാട്ടം തുടങ്ങാനിരിക്കെ, മത്സരത്തിന്റെ ആവേശം കൂട്ടുന്ന പ്രതികരണവുമായാണ് ചെന്നൈയിന് എഫ്‌സി പരിശീലകന് ജോണ് ഗ്രിഗറി വരുന്നത്.\nഈ ഐഎസ്എല് സീസണ് ഇപ്പോള് തുടങ്ങുന്നതേയുള്ളുവെന്നായിരുന്നു ചൈന്നൈ പരിശീലകന്റെ പ്രതികരണം. മറീന അറീനയില് ഐഎസ്എല് നാലാം സീസണിലെ വമ്പന്മാര് നേര്‍ക്കുനേര് വരുമ്പോള് യഥാര്‍ഥ കളി തുടങ്ങാന് പോകുന്നതേയുള്ളെന്നാണ് ജോണ് ഗ്രിഗറി പറയുന്നത്.\nഎത്രമാത്രം മികച്ചതാണ് നമ്മളെന്ന് ഇപ്പോള് മാത്രമാണ് മനസിലാക്കാന് സാധിക്കുന്നത്. ഒരു ഉന്തിനും തള്ളിനും ഇടയിലായിരുന്നു ഇതുവരെയുള്ള ഓട്ടം. ഓട്ടം തുടങ്ങി കഴിഞ്ഞതിന് ശേഷം മാത്രമാണ് കുടുതല് നല്ല പൊസിഷന് നമുക്ക് കണ്ടെത്താന് സാധിക്കുക. യഥാര്‍ഥ കളി തുടങ്ങാന് ഞങ്ങള് തയ്യാറാണ്. ആറ് മത്സരങ്ങള് കൂടി ഞങ്ങളുടെ പക്കലുണ്ട്. ഇപ്പോള് നമ്മള് മികച്ച സ്ഥാനത്താണെങ്കില് അത് മുന്നോട്ടുള്ള ഓട്ടത്തില് നമുക്ക് മുന്‍തൂക്കം നല്‍കും.\nഇപ്പോള് ഞങ്ങള് രണ്ടാം സ്ഥാനത്തുണ്ടെന്ന് കരുതി സമാധാനിച്ചിരിക്കാന് സാധിക്കില്ല. പോയിന്റ് ടേബിള് മാറി മറിയുന്ന അവസാന ലാപ്പിലാണ് മത്സരങ്ങള് പുരോഗമിക്കുന്നത്. കേരള ബ്ലാസ്‌റ്റേഴ്‌സിന്റെ മത്സരങ്ങള് എടുത്താല് അത് മനസിലാവും. തുടക്കത്തില് അവര് മത്സരങ്ങള് തോറ്റു. എന്നാല് ലീഗിലെ അവസാന ഘട്ട മത്സരങ്ങളില് മികച്ച കളി പുറത്തെടുത്ത് പ്ലേഓഫ് സാധ്യതകള് നിലനിര്‍ത്തുകയാണ് ബ്ലാസ്റ്റേഴ്‌സ് ചെയ്യുന്നതെന്ന് ചെന്നൈയിന് എഫ്‌സി കോച്ച് ചൂണ്ടിക്കാട്ടി.\nഇതുവരെ നിങ്ങള് കളിച്ചു കഴിഞ്ഞ കളികള്‍ക്ക് പോയിന്റ് ടേബിളില് വലിയ സ്വാധീനം ചെലുത്താന് സാധിക്കില്ല. മൂന്ന് ജയങ്ങള് ഇപ്പോള് നിങ്ങള്‍ക്ക് നേടാനായാല് നിങ്ങള്‍ക്ക് സെമിയിലെത്താന് സാധിക്കുമന്നും ജോര്‍ജ് ഗ്രിഗറി പറയുന്നു.


ദിവ്യബലിവായനകൾ Thursday of the 2nd week of Advent – Nelson MCBS\nകര്‍ത്താവേ, അങ്ങേ ഏകജാതനു വഴിയൊരുക്കാന്\nഞങ്ങളുടെ ഹൃദയങ്ങളെ പ്രചോദിപ്പിക്കണമേ.\nഅങ്ങനെ അവിടത്തെ ആഗമനത്താല്\nഅങ്ങേക്ക് ശുശ്രൂഷ ചെയ്യാന് ഞങ്ങളെ യോഗ്യരാക്കണമേ.\nഇസ്രായേലിന്റെ പരിശുദ്ധനായ ഞാനാണ് നിന്റെ രക്ഷകന്.\nനിന്റെ ദൈവവും കര്‍ത്താവുമായ ഞാന്\nനിന്റെ വലത്തുകൈ പിടിച്ചിരിക്കുന്നു.\nഞാനാണു പറയുന്നത്, ഭയപ്പെടേണ്ടാ.\nഞാന് നിന്നെ സഹായിക്കും.\nകൃമിയായ യാക്കോബേ, ഇസ്രായേല്യരേ, ഭയപ്പെടേണ്ട.\nഇസ്രായേലിന്റെ പരിശുദ്ധനാണ് നിന്റെ രക്ഷകന്.\nഞാന് നിന്നെ പുതിയതും മൂര്‍ച്ചയേറിയതും\nപല്ലുള്ള ചക്രങ്ങളോടു കൂടിയതുമായ\nനീ മലകളെ മെതിച്ചു പൊടിയാക്കും;\nകുന്നുകളെ പതിരു പോലെയാക്കും.\nനീ അവയെ പാറ്റുകയും\nകാറ്റ് അവയെ പറപ്പിച്ചുകളയുകയും\nകൊടുങ്കാറ്റ് അവയെ ചിതറിക്കുകയും ചെയ്യും.\nനീ കര്‍ത്താവില് ആനന്ദിക്കും;\nഇസ്രായേലിന്റെ പരിശുദ്ധനില് അഭിമാനം കൊള്ളും.\nദരിദ്രരും നിരാലംബരും ജലം അന്വേഷിച്ചു കണ്ടെത്താതെ,\nദാഹത്താല് നാവു വരണ്ടു പോകുമ്പോള്,\nകര്‍ത്താവായ ഞാന് അവര്‍ക്ക് ഉത്തരമരുളും.\nഇസ്രായേലിന്റെ ദൈവമായ ഞാന്\nതാഴ്‌വരകളുടെ മധ്യേ ഉറവകളും ഞാന് ഉണ്ടാക്കും;\nവരണ്ട പ്രദേശത്തെ നീരുറവയുമാക്കും.\nമരുഭൂമിയില് ദേവദാരു, കരുവേലകം,\nകൊളുന്ത്, ഒലിവ് എന്നിവ ഞാന് നടും.\nമണലാരണ്യത്തില് സരള വൃക്ഷവും\nപൈന്മരവും പുന്നയും വച്ചുപിടിപ്പിക്കും.\nഅവിടുത്തെ കരങ്ങളാണ് ഇവയെല്ലാം ചെയ്തതെന്നും\nമനുഷ്യര് കണ്ട് അറിയാനും\nചിന്തിച്ചു മനസ്സിലാക്കാനും വേണ്ടിത്തന്നെ.\nസങ്കീ 145:1, 9, 10-11, 12-13ab\nകര്‍ത്താവു കൃപാലുവും കരുണാമയനും ക്ഷമാശീലനും സ്‌നേഹസമ്പന്നനുമാണ്.\nഎന്റെ ദൈവവും രാജാവുമായ അങ്ങയെ ഞാന് പുകഴ്ത്തും;\nഞാന് അങ്ങേ നാമത്തെ എന്നേക്കും വാഴ്ത്തും.\nതന്റെ സര്‍വസൃഷ്ടിയുടെയും മേല്\nമഹത്വത്തെപ്പറ്റി അവര് സംസാരിക്കും;\nഅവിടുത്തെ ശക്തമായ പ്രവൃത്തികളും\nഅവിടുത്തെ രാജ്യത്തിന്റെ മഹത്വപൂര്‍ണമായ പ്രതാപവും\nമനുഷ്യമക്കളെ അവര് അറിയിക്കും.\nഅവിടുത്തെ രാജത്വം ശാശ്വതമാണ്;\nഅവിടുത്തെ ആധിപത്യം തലമുറകളോളം നിലനില്‍ക്കുന്നു;\nസ്ത്രീകളില് നിന്നു ജനിച്ചവരില് സ്‌നാപകയോഹന്നാനെക്കാള് വലിയവന് ഇല്ല.\nഅക്കാലത്ത് യേശു ജനക്കൂട്ടത്തോടു സംസാരിക്കാന് തുടങ്ങി: സത്യമായി ഞാന് നിങ്ങളോടു പറയുന്നു: സ്ത്രീകളില് നിന്നു ജനിച്ചവരില് സ്‌നാപകയോഹന്നാനെക്കാള് വലിയവന് ഇല്ല. എങ്കിലും സ്വര്‍ഗരാജ്യത്തിലെ ഏറ്റവും ചെറിയവന് അവനെക്കാള് വലിയവനാണ്. സ്‌നാപകയോഹന്നാന്റെ നാളുകള് മുതല് ഇന്നുവരെ സ്വര്‍ഗരാജ്യം ബലപ്രയോഗത്തിനു വിഷയമായിരിക്കുന്നു. ബലവാന്മാര് അതു പിടിച്ചടക്കുന്നു. യോഹന്നാന് വരെ സകല പ്രവാചകന്മാരും നിയമവും പ്രവചനം നടത്തി. നിങ്ങള് സ്വീകരിക്കാന് തയ്യാറാണെങ്കില് ഇവനാണ് വരാനിരിക്കുന്ന ഏലിയാ. ചെവിയുള്ളവന് കേള്‍ക്കട്ടെ.\nകര്‍ത്താവേ, അങ്ങേ വരദാനങ്ങളില്‍നിന്നു ശേഖരിച്ച്\nഞങ്ങള് സമര്‍പ്പിക്കുന്ന കാഴ്ചവസ്തുക്കള് സ്വീകരിക്കുകയും\nഞങ്ങളുടെ കാലാനുസൃതമായ വണക്കത്തിന്റെ ഫലമായി അങ്ങു നല്കുന്നത്\nഞങ്ങള്‍ക്ക് നിത്യരക്ഷയുടെ സമ്മാനമായി ഭവിക്കുകയും ചെയ്യട്ടെ.\nഅത്യുന്നത ദൈവത്തിന്റെ മഹത്ത്വത്തിന്റെ\nഈ ലോകത്ത് നമ്മള് ജീവിക്കുന്നു.\nകര്‍ത്താവേ, ഞങ്ങളാചരിച്ച ദിവ്യരഹസ്യങ്ങള്\nനശ്വരമായ വഴിയിലൂടെ ചരിക്കുന്ന ഞങ്ങളെ\nഇപ്പോള്‍ത്തന്നെ ഈ രഹസ്യങ്ങളിലൂടെ\nസ്വര്‍ഗീയ കാര്യങ്ങളില് തത്പരരാക്കുന്നതിനും\nഅനശ്വരമായവ മുറുകെപ്പിടിക്കുന്നതിനും പഠിപ്പിക്കണമേ.


കൊല്ലം: ക്യാപ്റ്റന് ലക്ഷ്മിയെ അടക്കിനിര്‍ത്തിയ കത്തി\nPosted by ദേവന് at 11/13/2006 04:24:00 PM\nപാവം ലക്ഷ്മി. പാവം ശ്രീകണ്ഠന് നായര്. പാവം ജനങ്ങള്.\nസത്യത്തില് ഉള്ളതാണോ ഈ സംഭവം?. അതോ കൊല്ലം സൈറ്റ് തുടങ്ങാന് വേണ്ടി പൊട്ടിച്ചതോ?..\n5:47 PM, November 13, 2006\nഞാനും ഇത് വായിച്ചിട്ടുണ്ട്. കൊല്ലക്കാരുടെ സമരകഥകളിലെ ഒരു കാലത്തെ ധീരയോദ്ധാവായിരുന്നല്ലോ ശ്രീകണ്ടഞ്ചേട്ടന്. നന്ദുവിന്റെ കമന്റ് നിര്‍ദ്ദോഷമാണെങ്കിലും, ഒരു ലാല്‍സലാമടിച്ച് 'കൊല്ലം നമ്മുടെ ഇല്ലം' തുടങ്ങിയാലോ - എന്നൊരു ആലോചന! എന്തു പറയുന്നു? ദേവേട്ടന് ക്യാപ്റ്റനായി മുന്നില് നിന്നാല് സംഭവം പൊലിപ്പിക്കും.\nഇപ്പോള് ഞാന് ക്യാപ്റ്റന് ലക്ഷ്മീ സൈഗാളിന്‍റെ നാട്ടില് കഴിയുന്നു. അവരുമായി സംസാരിക്കാനും പല കാര്യങ്ങളും അറിയുവാനുമുള്ള ഭാഗ്യം ഉണ്ടായിട്ടുണ്ടു്. ഒരു കൊല്ലക്കരന്‍റെ ആശംസകള്.\n6:11 PM, November 13, 2006\nകൊല്ലക്കാരന് എന്നു തിരുത്തി വായിക്കുമല്ലോ.\nഇന്നലെയും ഈ പിശാചിനെ കാഞ്ഞിരത്തില് ആണിയടിച്ചു ബന്ധിച്ചതാ.\nഞാനാ ധീര വനിതയുടെ നാട്ടുക്കാരനാണ് .. വിപ്ലവ പ്രസ്ത്ഥാനങ്ങല്‍ക്ക് സ്ത്രീകളുടെ പങ്കാളിത്തം കുറഞ്ഞത് കൊണ്ട് അവര് പരിതപിച്ചതവാം അല്ലാതെ സഹ സഖാക്കളോടോ ബഹു:ശ്രീകണ്ഠന് നായരോട് വെറുപ്പ് ഉള്ളത് കൊണ്ടോ ആയിരിക്കില്ല ... (ദേവേട്ടാ ഞാന് എത്തിയിരിക്കുന്നു ഒരു ഇടവേളക്ക് ശേഷം)\n6:45 PM, November 13, 2006\nഞാന് താ‍ല്‍കാലികമായെങ്കിലും ഒരു ആനക്കരക്കാരനാണ്.ക്യാപ്റ്റനെ അഭിമുഖം നടത്തിയിട്ടുമുണ്ട്.പക്ഷേ ഇതെന്തായാലും മോശമായിപ്പോയി. കൊല്ലം മാഹാത്മ്യം ക്യാപ്റ്റനെ മോശമായിചിത്രീകരിക്കുന്ന ഒരു പോസ്റ്റിലൂടെയേ തുടങ്ങാവൂ എന്നൊന്നുമില്ലല്ലോ.ആനക്കരക്കാരന് തറവാടിച്ചേട്ടാ,വല്യമ്മായീ ഇതൊന്നും കേള്‍ക്കുന്നില്ലേ...പ്രതികരിക്ക്...\n7:05 PM, November 13, 2006\nഎന്റെ കുടെ എയര് ഫോര്‍സില് ഉണ്ടായിരുന്ന ഒരു കൊല്ലത്ത്കാരന് ഗോപാലപിള്ള മകന് ശശിധരന് നായര് പറഞ്ഞു ഈ കഥ ഞാന് കേട്ടിട്ടുണ്ട്.\nഇതൊരു നുണകഥയല്ല നന്ദു, വിഷ്ണുപ്രസാദുമാരേ. ഇങ്ങനെ ഒരു തമാശ രീതിയിലല്ലെങ്കിലും ശ്രീകണ്ഠന് നായരുടെ ആത്മകഥയിലും ഈ സംഭവം പരാമര്‍ശിക്കപ്പെട്ടിട്ടുണ്ട്. സംഭവം നേരിട്ടറിഞ്ഞ ആളെന്ന നിലക്ക് സി പി ഐ ജില്ലാ സെക്രട്ടറി ആയിരുന്ന ശ്രീ. ചവറ കെ സി എന്നോട് മുഖദാവിലും ഈ സംഭവത്തെക്കുറിച്ച് പറഞ്ഞിട്ടുണ്ട്. കെ സി ചേട്ടനെ നേരിട്ടറിയുന്ന ആരും അദ്ദേഹം തമാശക്കുപോലും ഒരു നുണപറയുന്ന വ്യക്തിയാണെന്ന് സ്വപ്നത്തില് കൂടി വിചാരിക്കില്ല.\nആത്മകഥ പറഞ്ഞതുപോലെ ഒരു വ്യക്തിയോടുള്ള വെറുപ്പൊന്നുമായിരിക്കില്ല ഇതൊന്നും ആര് എസ് പി എന്ന ഇങ്ക്രി ആള് ബലമുള്ള പാര്‍ട്ടിയിലെ ഏതോ ഒരപരിചിതന് ആളുകളിക്കുന്ന സമ്മേളനം നടക്കുന്നയിടത്ത് ഐ എന് ഏ യുടെ പ്രതിനിധിക്ക് വളരെ വലിയ പ്രാധാന്യം കിട്ടണമെന്നും താന് പറയുന്നത് കമ്യൂണിസ്റ്റുകള് അടക്കം എല്ലാവരും ഓച്ഛാനിച്ചു കേള്‍ക്കണമെന്നും അവര് (അന്നത്തെ ചെറുപ്പക്കാരിയായ ക്യാപ്റ്റന്) ആഗ്രഹിച്ചിട്ടുണ്ടാവാം. പാറയോളം ഉറച്ച മനസ്സും പഞ്ഞിപോലെ മിനുത്ത ഹൃദയവുമുള്ള ശ്രീകണ്ഠന് നായര്‍ക്ക് കര്‍ത്തവ്യബോധം എന്നും ഒരു ബാധ പോലെ കൂടി അദ്ദേഹം അറുകൊല തുള്ളിയിരുന്നു. അങ്ങനെ ഇങ്ങനെ ആയി.\nആനക്കരേന്നു ആരാണ്ടു മൂന്നു പേര് അടിക്കാന് തിരിച്ചിട്ടുണ്ടെന്ന് കേട്ട സ്ഥിതിക്ക് ഒരു മൊറേല് ബൂസ്റ്റര് ഇരിക്കട്ട് കൊല്ലത്തുകാരേ. ചാവേര് സൈന്യം എന്ന\nആശയം ലോകത്ത് ആദ്യമായി കായംകുളത്ത് ജനിച്ച് ഈജിപ്റ്റോളം പരന്ന ഒരു സൈനിക രീതി ആണെന്ന് ഇളംകുളം സാറിന്റെ "കേരള ചരിത്രത്തിലെ ഇരുളടഞ്ഞ ഏടുകള്" എന്ന പുസ്തകത്തില് ഉണ്ട്. അദ്ദേഹം എഴുതിയ പല കാര്യങ്ങളും ഇന്ന് ഡിസ്പ്യൂട്ടില് കിടക്കുന്നതിനാല് ഇത് ശരിയാണെന്ന് 100% വിശ്വസിക്ക വയ്യ. എന്നാലും ഇരിക്കട്ട് ഒരു ധൈര്യത്തിന്. നമ്മള്‍ക്കു ചാവേറുകളുടെ വീറുള്ള പോരാട്ടം നടത്താം.\nഎന്നെ ദേ വേട്ട എന്നൊന്നും വിളിച്ച് കളിയാക്കല്ലേ. ഇവിടെ ഞാന് ഒരുപാടു കാലം വെറും ദേവന് ആയിരുന്നു. ആ വക്കാരിയും ഇഞ്ചിപ്പെണ്ണും കൂടിയാണ് എന്നെ വേട്ട ആക്കിക്കളഞ്ഞത്.\n7:43 PM, November 13, 2006\nഞാന് പലരേയും " ചേട്ടാ" എന്ന് വിളിക്കുന്നത് വയസ്സ് നോക്കിയിട്ടല്ല , മറ്റ് പലതും ഉണ്ടാകാം ആ ചേട്ടന് വിളിക്ക് പിന്നില് അതു കൊണ്ടാണല്ലോ ഡ്രവിംഗ് പഠിപ്പിച്ച മാഷേയും മറ്റ് പലരും " ഡാ ദിലീപേ നാളെ ഒരു മണിക്കൂര് ക്ലാസ്സെനിക്ക് വേണം" എന്ന് പറയുമ്പോള് ഞാന് ബഹുമാനത്തോടെ " മാഷേ , നാളെ ഒരു ക്ലാസ്സിന് സൗകര്യമുണ്ടാകുമോ" എന്ന് ചോദിച്ചിരുന്നത്.\nപിന്നെ എന്തൊക്കെയാണെങ്കിലും ദേവേട്ടനെപ്പോലെയുള്ള ഒരാളില് നിന്നും ഇത്രതരം താണ ഒരു കുറിപ്പ് ഞാനൊരിക്കലും പ്രതീക്ഷിച്ചില്ല.\nക്യാപ്റ്റന് ലക്ഷ്മി എന്റെ നാട്ടുകാരിയാണെങ്കിലും എനിക്കവരുമായി ഒരു ബന്ധവുമില്ലാ , ഞാനൊട്ടറിയുകയുമില്ല. എന്തൊക്കെ കുറ്റങ്ങളവര്‍കുണ്ടെങ്കിലും , എന്നെക്കാളും ഉയരത്തിലാണവരുടെ സ്ഥാനം.\nവേറെ എത്രകാര്യങ്ങളുണ്ടായിരുന്നു അങ്ങേക്ക് പറയാന് . പിന്നെ മറ്റൊരു കാര്യം , ക്യാപ്റ്റന് ലക്ഷ്മി വേറെ ഏത് നാട്ടുകാരിയാണെങ്കിലും ഒരു പക്ഷെ ഞാനിതുതന്നെ പറഞ്ഞേനെ കാരണം അത് പറഞ്ഞത് ദേവേട്ടനായത് കൊണ്ട്.\nഈ കഥ ആദ്യമായി കേട്ടതും ദേവനില്‍നിന്നു തന്നെ. ആദ്യം ക്യാപ്റ്റനെപ്പറ്റി ഒരീര്‍ഷ്യ തോന്നിയെങ്കിലും പിന്നീടു മനസ്സിലായത് ഇത്തരമൊരു സംഭവം അവരോടുള്ള ബഹുമാനം ഒട്ടും കുറച്ചില്ല എന്നതു തന്നെ.\nഇതൊരു അഗ്നിപരീക്ഷയാണോ ദേവാ ?\n11:08 PM, November 13, 2006\nവേണുമാഷും ആത്മകഥയും വളരെ മൃദുവായും വിഷ്ണുപ്രസാദ് മനസ്സില് തോന്നിയപോലെതന്നെയും ഇതേ അഭിപ്രായം പറഞ്ഞപ്പോള് ഞാന് അതിനെ അവര്‍ക്കറിയാവുന്ന ക്യാപ്റ്റന് ലക്ഷ്മിയെ ഇകഴ്ത്തിയെഴുതി എന്ന വിഷമമായേ കണ്ടുള്ളു. തറവാടിക്കറിയാത്ത അവരെക്കുറിച്ചുള്ള ഈ കുറിപ്പ് മോശമായെന്ന അഭിപ്രായം വായിച്ച് ഞാനതിനെ ഗൌരവമായി എടുക്കുന്നു.\nഐ എന് ഏ എന്ന മിലിഷ്യയോടും, ആര് എസ് പി എന്ന രാഷ്ട്രീയ കക്ഷിയോടും എനിക്ക് വലിയ പ്രതിപത്തിയില്ല. ഇക്കഥയിലെ രണ്ടുപേരെയും കേട്ടറിവു മാത്രമേയുള്ളു താനും. കേട്ടിടത്തോളം വളരെ നല്ല അഭിപ്രായമാണ്. എങ്കിലും സൂര്യനിലും കരിപ്പുള്ളികള് കാണാമെന്ന കവിവാക്യം പോലെ നല്ലതു മാത്രമായി ഒന്നുമില്ലല്ലോ.\nകൊല്ലം പശ്ചാത്തലമായ കുറിപ്പ് എഴുതിയിട്ടതില് ഇതു മാത്രമേ ഓര്‍മ്മയുണ്ടായിരുന്നുള്ളു, എന്നതിനാല് കോപ്പി ചെയ്ത് ഇങ്ങോട്ടിട്ടെന്നേയുള്ളു. (പഴയ യൂണിക്കോഡനെ കട്ടു പേസ്റ്റുമ്പോള് ട്ട ം ഒക്കെ വരുന്നില്ല എന്നും മനസ്സിലാക്കി). നേരത്തേ പലതവണ അച്ചടിച്ചു വന്ന കാര്യം എന്ന നിലക്ക് ഇതില് പാപ്പരാസിത്തമൊന്നും ഞാന് കാണുന്നുമില്ല. എങ്കിലും ഇന്ദിരാ ഗാന്ധിയെക്കുറിച്ചോ ഈ എം എസ്സിനെ കുറിച്ചോ പറഞ്ഞാല് തോന്നാത്ത ഒരു വിഷമം ക്യാപ്റ്റനെക്കുറിച്ച് പറയുമ്പോള് ആളുകള്‍ക്കുണ്ടാവുമെന്ന് മനസ്സിലായി. അതിനെ തിരിച്ചറിഞ്ഞ് ഇത്തരം പോസ്റ്റുകള് ആവര്‍ത്തിക്കാതിരിക്കാന് ശ്രമിക്കാം. ഞാന് മിക്കപ്പോഴും ഒരു ഇംപള്‍സ് വന്നു കുത്തിയിട്ടാണ് എഴുതുന്നത് അത് തടുക്കാന് വലിയ വിഷമവുമാണ്. ഇല്ല എന്നു പറയാതെ ശ്രമിക്കാം എന്നു പറഞ്ഞത് അതുകൊണ്ടാണ്.\nവിഗ്രഹങ്ങളിലെ പോറലുകല് ഞാന് കാണാതിരിക്കാന് ശ്രമിക്കാം.\n11:38 PM, November 13, 2006\n"വിഗ്രഹങ്ങളിലെ പോറലുകല് ഞാന് കാണാതിരിക്കാന് ശ്രമിക്കാം."\nഅതു സ്വീകാര്യമല്ല ദേവാ!\n9:52 AM, November 14, 2006\nഇങ്ങനെ ഒരു സംഭവം നടന്നതാണോ മീശെ? വിശ്വസിക്കാന് പ്രയാസം. ക്യാപ്റ്റന് ലക്ഷ്മിയുമായി പല തവണ നേരില് സംസാരിച്ചിട്ടുണ്ട്,ദില്ലിയില് ഉണ്ടായിരുന്ന കാലത്ത് സുഭാഷിണി ചേച്ചിയുടെ (സുഭാഷിണി അലി) വി.പി.ഹൌസിലുള്ള താമസസ്ഥലം ഒരു സ്ഥിരം സന്ദര്‍ശനവേദി ആയിരുന്നു. അവര് നന്മയുടെ പര്യായമായാണ് എനിക്ക് തോന്നിയിട്ടുള്ളത്. അതുപോലെ സ്നേഹവും വാല്‍സല്യവുംചൊരിയുന്ന ചുരുക്കം പേരെ ഞാന് കണ്ടിട്ടൊള്ളു. അങ്ങനെ ഉള്ള ഒരാള്‍ക്ക് ഇങ്ങനെ പെരുമാറാന് കഴിയുമോ?\nകുട്ടിമാളു അമ്മ മുതല് സുഭാഷിണി അലി വരെ നിരവധി പൊതു പ്രവര്‍ത്തകരെ സമ്മാനിച്ച ആനക്കര വീട്ടിനു സമീപത്തു നിന്നും വരുന്ന തറവാടിയ്ക്ക് ഈ സംഭവം ഫീല് ചെയ്താല് അതില് എനിക്ക് അദ്ഭുദമില്ല.\n"പറഞ്ഞില്ലേല് അപ്പാപ്പന് പട്ടിയിറച്ചി തിന്നും പറഞ്ഞാല് അമ്മാമ്മ ഇടികൊള്ളും" എന്ന സിറ്റുവേഷന് ആക്കിയോ നളാ :)\nയോഗിമാഷേ, മാസികയിലല്ല, പുസ്തകത്തില് അച്ചടിച്ചു വന്ന കാര്യമെന്ന നിലക്ക് ഇങ്ങനെ ഒന്നില്ലെങ്കില് അവര് തീര്‍ച്ചയായും പ്രതിഷേധിച്ചേനെ. മറ്റു വിശദീകരണങ്ങള് മേലെയൊരു കമന്റ് ആയി ഞാന് കൊടുത്തിട്ടുണ്ട്.\nത്രെഡിന്റെ കമന്റ് പൊട്ടന്‍ഷ്യല് തീര്‍ന്ന സ്ഥിതിക്ക് ഈ സംഭവത്തിനു ചരിത്രത്തില് എന്ത് പ്രസക്തി ആണുള്ളതെന്ന് പറയാം. (ഓര്‍മ്മയില് നിന്ന് എഴുതുന്നത്, വര്‍ഷങ്ങളോ മറ്റു ചെറുതെറ്റുകളോ സംഭവിച്ചേക്കാം)\nകോണ്‍ഗ്രസ് പ്രസിഡന്റ് സുഭാഷ് ചന്ദ്രബോസ് രണ്ടാം ലോക മഹായുദ്ധക്കാലത്ത് ജര്‍മനിയെ പിന്തുണച്ച് ബ്രിട്ടനെ തകര്‍ക്കാം എന്ന് മോഹിച്ചു. ഇക്കാര്യത്തില് ജി ബി പന്ത് ഉന്നയിച്ച പ്രമേയത്തിന്മേല് ഹിംസയുടെയും വംശീയതയുടെയും മൂര്‍ത്തിഭാവമായ നാസികളോട് കൂടി അഥവാ ജയിച്ചാല് തന്നെ ബ്രിട്ടനെക്കാള് പതിന്മടങ്ങ് ദ്രോഹപൂര്‍ണ്ണമായ ഒരു സാമ്രാജ്യത്തിനുള്ളില് കോളനിയെന്ന സ്ഥാനം പോലും ഇല്ലാതെ ഇന്ത്യ ലയിച്ചു ചേരുമെന്ന് നിരീക്ഷിച്ച് ഗാന്ധിജി തീരുമാനം വീറ്റോ ചെയ്തു.\nപാസ്സാകാതെ പ്രമേയം ഇഷ്യൂ കമ്മിറ്റിക്ക് പോയി. ആര് എസ് പിയുടെ അന്നത്തെ മാതൃസംഘടയായ സി എസ് പിയുടെ വോട്ടുകള് ഉണ്ടെങ്കില് ബോസ് പക്ഷം ജയിക്കും. ഇല്ലെങ്കില് ഗാന്ധിപക്ഷം ജയിക്കും. ചര്‍ച്ചകള്‍ക്കൊടുവില്\nസി എസ് പി വോട്ടിങ്ങില് നിന്നും വിട്ടു നിന്നു, അക്കാരണത്താല് ബോസ് പക്ഷം തോല്‍ക്കുകയും ചെയ്തു. സംഭവത്തെ സി എസ് പി നേതാവ് ജയപ്രകാശ് നാരായണ് ഇങ്ങനെ വിശദീകരിച്ചു "ബോസിന്റെ നേതൃത്വത്തെ ഞാന് അംഗീകരിക്കുന്നു, അതേസമയം കോണ്‍ഗ്രസിന്റെ തകര്‍ച്ച ആലോചിക്കാനും ആവുന്നില്ല"\nവോട്ടിങ്ങിനു മുന്നേ നടന്ന ഈ ചര്‍ച്ചകളില് സി എസ് പി എന്ന താരതമ്യേന ചെറിയ പാര്‍ട്ടി എടുത്ത തീരുമാനം ഇന്ത്യന് രാഷ്ട്രീയത്തിന്റെ പ്രസക്തി അതായിരുന്നു. ജെ. പി ശ്രീകണ്ഠന് നായര് തുടങ്ങി ചെറിയൊരു പാര്‍ട്ടിയിലെ വലിയ മനുഷ്യരുടെ വിലയും അതു തന്നെ.\n[ഗാന്ധിജിയുടെ വീക്ഷണം ശരിയായിരുന്നെന്ന് വളരെ താമസിയാതെ തന്നെ ബോസിനു ബോദ്ധ്യമാവുകയും ചെയ്തു. ഐ എന് ഏ ജപ്പാന്റെ സഹായത്തോടെ കീഴടക്കിയ ആന്‍ഡമാന് ഭാഗം ബോസ് അഭിമാനപൂര്‍വ്വം "സ്വരാജ്" എന്നു വിളിച്ചെങ്കിലും, പിടിച്ചടക്കിയ് ശേഷം ബോസ് അവിടം സന്ദര്‍ശിക്കുന്നതില് കര്‍ശ്ശന നിയന്ത്രണവും പൊതുജനത്തോട് സംസാരിക്കുന്നതില് ബോസിനു വിലക്കും കല്‍പ്പിച്ച് ജപ്പാന് തന്റെ ഉദ്ദേശം വ്യക്തമാക്കി. വളരെ വിശദമായ വിവരങ്ങള്‍ക്ക് വിക്കിയില് നോക്കി, പുസ്തകങ്ങളിലേക്കുള്ള ലിങ്കുകള് അടക്കം എല്ലാം വായിക്കുക. അവിടെവച്ച് ചില ഐ എന് ഏ നേതാക്കള് ജാപ്പനീസ് സൈന്യ പീഡനത്തില് മരിക്കുകയും ചെയ്തെന്നാണ് ഓര്‍മ്മ. ]\nചോദിക്കാന് വന്നത് വിട്ടു, ബുദ്ധദേവ് ഭട്ടാചാര്യ എഴുതിയ "ആര് എസ് പിയുടെ ഉത്ഭവം" എന്നോ മറ്റോ പേരുള്ള പുസ്തകം ആരുടെയെങ്കിലും കയ്യില് ഉണ്ടോ?\nവ്യക്തികളെ അവരുടെ പൊതുസമ്മതിയുടെയോ ഭാവനനിറഞ്ഞ കഥകളുടെയോ അടിസ്ഥാനത്തില് വിലയിരുത്തുന്നതില് എന്തോ പന്തികേടുണ്ടെന്ന് എനിക്ക് തോന്നുന്നു. ദേവന്റെ കുറിപ്പിലെ പരാമര്‍ശങ്ങള് കാപ്റ്റന് ലക്ഷ്മിയെന്ന ധീരവനിതയെയോ ശ്രീകണ്‌ഡന്‍നായരെന്ന പുരുഷസിംഹത്തെയോ ഇകഴ്‌ത്തിയതായി എനിക്ക് തോന്നിയില്ല. രണ്ടുപേരും അവരവരുടെ നിലയില് ഇന്ത്യയുടെ സ്വാതന്ത്ര്യത്തിനും സാധാരണക്കാരുടെ മോചനത്തിനും വേണ്ടി കഷ്ടപ്പെട്ടവരാണ്. ദയവുചെയ്ത് ഈ ചര്‍ച്ച വ്യക്തികളെ തേജോവധം ചെയ്യാനുള്ള ഒന്നാക്കി മാറ്റരുത്. എല്ലാവരും സഹകരിക്കുക. വീണുപോയവാക്കുകളുടെ കയ്പ്പും കലിപ്പും ഇവിടെ നില്‍ക്കട്ടെ. ഇനി കൂടുതല് 'നാനാര്‍ഥങ്ങളിലേക്ക്' പോകാതിരിക്കാന് ശ്രദ്ധിക്കണമെന്ന് എല്ലാ സുഹൃത്തുക്കളോടും വിനീതമായി പറയട്ടെ. ഈ ബ്ലോഗ് പ്രാദേശികവാദത്തിന്റെയോ വ്യക്തിനിരാസത്തിന്റെയോ വേദിയാക്കി മാറ്റാതെ, എല്ലാവര്‍ക്കും വായിക്കേണ്ടുന്ന ഒന്നായി നിലനിര്‍ത്താന് നമുക്ക് ശ്രമിക്കാം. 'നാവായുധങ്ങളേ വിട...!'\n12:49 PM, November 14, 2006\nഅപ്പറഞ്ഞതാണു കാര്യം. ക്യാപ്റ്റന് ലക്ഷ്മിയെ വിലയിരുത്തുമ്പോള് ഈ ഒരു സംഭവത്തിനു പ്രത്യേകിച്ചൊരു സ്ഥാനവുമുണ്ടാവുമെന്നു തോന്നുന്നില്ല. അത്രതന്നെ. ( ദേവന് പറഞ്ഞ ചരിത്രപചശ്ചാത്തലം കാണാതെയല്ല, വേര്‍തിരിവെനിക്ക് വ്യക്തമാണു് ).\nപിന്നെ കാര്യങ്ങളൊളിപ്പിച്ചു വച്ചു കളിക്കാന് രസമുണ്ടെങ്കിലും വലിയ പ്രയോജനമുണ്ടെന്നു തോന്നുന്നില്ല, എന്നും കളിച്ചുകൊണ്ടിരിക്കാമെന്നല്ലാതെ.\nIt is difficult devulge, whether Laksmi Sehgal or Srikanthan Nair was right in their respective actions. In my opinion, neither of them. Being social leaders of that stature, neither of them behaved upto the mark.\n2:57 PM, November 15, 2006


ബ്രിട്ടനിലെത്തുന്നവർക്ക് സ്വന്തം ചെലവിൽ ഹോട്ടൽ ക്വാറന്റീൻ നിർബന്ധമാക്കിയേക്കും; കൊവിഡ് ബാധിച്ച് മരിച്ച ജോൺ വർഗീസിന്റെ ഭാര്യ മരിയ ജോണും യാത്രയായി\nWednesday, March 03, 2021 17:19:34 PM\nPosted By: Nri Malayalee January 26, 2021\nസ്വന്തം ലേഖകൻ: ബ്രിട്ടനിലെത്തുന്നവർക്ക് സ്വന്തം ചെലവിൽ ഹോട്ടൽ ക്വാറന്റീൻ നിർബന്ധമാക്കിയേക്കുമെന്ന് റിപ്പോർട്ട്. ഇക്കാര്യത്തിൽ ഔദ്യോഗിക പ്രഖ്യാപനം ഉണ്ടാകുമെന്ന് സ്കൈ ന്യൂസ് റിപ്പോർട്ട് ചെയ്യുന്നു. വേനലവധി ബ്രിട്ടന് പുറത്ത് ചെലവഴിക്കാൻ കാത്തിരിക്കുന്നവർക്ക് തിരിച്ചടിയാണ് ബോറിസ് ജോൺസൺ സർക്കാരിന്റെ പുതിയ നീക്കം.\nകൊറോണ വൈറസിന്റെ പുതിയ വകഭേദങ്ങൾ വ്യാപിക്കുന്നത് അടിച്ചമർത്താൻ സർക്കാർ ശ്രമിക്കുന്നതിനാൽ ഈ നയം ഉടൻ അവതരിപ്പിക്കുമെന്ന് പ്രതീക്ഷിക്കുന്നതായി വിനോദസഞ്ചാര മേഖലയുമായി ബന്ധപ്പെട്ട വൃത്തങ്ങൾ സ്കൈ ന്യൂസിനോട് പറഞ്ഞു.\nഇത്തരത്തിൽ വിദേശത്ത് നിന്നെത്തുന്ന ആയിരക്കണക്കിന് ആളുകളെ സ്വീകരിക്കാൻ ഹോട്ടൽ ഗ്രൂപ്പുകൾ തയാറാണെങ്കിലും ഈ നീക്കം യാത്രാ വ്യവസായത്തിന് മറ്റൊരു കനത്ത ആഘാതമാകും. കൊവിഡ് നിയന്ത്രണങ്ങളുടെ തടസ്സമില്ലാത്ത വിദേശ യാത്രകൾ ഈ വേനലവധിയ്ക്കെങ്കിലും മടങ്ങിവരാൻ സാധ്യതയില്ലെന്നതിന്റെ സൂചനയാണ് ഇതെന്ന് ഈ രംഗത്തെ വിദഗ്ദർ പറയുന്നു.\nകൊവിഡ് ബാധിച്ച് മരിച്ച ജോൺ വർഗീസിന്റെ ഭാര്യ മരിയ ജോണും യാത്രയായി\nരണ്ടാഴ്ച മുമ്പ് ബ്രിട്ടനിൽ കൊവിഡ് ബാധിച്ച് മരിച്ച ജോൺ വർഗീസിന്റെ ഭാര്യ മരിയ ജോണും (70) കൊവിഡ് മൂലം മരിച്ചു. ആഴ്ചകളായി ആശുപത്രിയിലും വീട്ടിലുമായി ചികിൽസയിലായിരുന്നു മരിയ. വെസ്റ്റ് ലണ്ടനിലെ ഹെയർഫീൽഡിലായിരുന്നു ദമ്പതിമാർ താമസിച്ചിരുന്നത്. കോട്ടയം പെരുമ്പായിക്കാട് തോപ്പിൽ കുടുംബാഗങ്ങളാണ് ബേബിച്ചൻ എന്നറിയപ്പെടുന്ന ജോൺ വർഗീസും ഭാര്യ മരിയയും.\nജിയോ (അമേരിക്ക), അല്ലി (യുകെ) എന്നിവർ മക്കളാണ്. രണ്ടുദിവസം മുമ്പായിരുന്നു ജോൺ വർഗീസിന്റെ സംസ്കാരം ബ്രിട്ടനിൽ നടന്നത്. ഇതിനു പിന്നാലെയെത്തിയ ഈ ദുഃഖവാർത്തയുടെ ഞെട്ടലിലാണ് കുടുംബാംഗങ്ങളും സുഹൃത്തുക്കളും. 24 മണിക്കൂറിനിടെ ബ്രിട്ടനിൽ മരിക്കുന്ന മൂന്നാമത്തെ മലയാളിയാണ് മരിയ ജോൺ.\nലിവർപൂളിലെ മലയാളികൾക്കെല്ലാം പ്രിയങ്കരനായിരുന്ന ജോസ് കണ്ണങ്കരയും ഗ്രേറ്റർ ലണ്ടനിലെ ഹെയ്സിൽ താമസിച്ചിരുന്ന തിരുവനന്തപുരം വെങ്ങാനൂർ സ്വദേശി സുജ പ്രേംജിത്തുമാണ് മണിക്കൂറുകളുടെ ഇടവേളയിൽ മരിച്ച മറ്റു രണ്ടുപേർ. ജോസ് കാൻസർ ചികിൽസയിലായിരുന്നെങ്കിൽ സുജ പ്രേംജിത് കൊവിഡ് ബാധിച്ച് ചികിൽസയിലായിരുന്നു.


കരുതലോടെ നീങ്ങൂ ഈ രാശിയിന്ന് | Daily Horoscope 21st March 2019 Thursday - Malayalam BoldSky\nജീവിതത്തിന്റെ ഗതിവിഗതികള് പെട്ടെന്നാണ് മാറി മറയുക. ഇന്നത്തെ നല്ല ദിവസം നാളെ അങ്ങനെ ആകണമെന്നില്ല. ഇന്നത്തെ ദുരനുഭവം പോലെയാകില്ല, നാളത്തേത്.\nസോഡിയാക് സൈന് അഥവാ സൂര്യരാശി ഇത്തരം മാറ്റങ്ങളെ നല്ല രീതിയില് സ്വാധീനിയിക്കുന്നുണ്ട്. നല്ലതും മോശവുമായ ദിനങ്ങള് കൊണ്ടു വരുന്നതില്. ഗ്രഹ, രാശി സ്വാധീനം നല്ലതെങ്കില് ഗുണം നല്ലതാണ്, അല്ലെങ്കില് മോശവും.\nഇന്നത്തെ ദിവസം, 2019 മാര്‍ച്ച് 21 വ്യാഴാഴ്ചയിലെ രാശി ഫലം എന്തെന്നറിയൂ,\nഏരീസ് അഥവാ മേട രാശിയ്ക്ക് ഇന്ന് സാധാരണ ദിവസം, പ്രത്യേകതകളില്ലാത്ത ഒരു ദിവസം. സാധാരണ ദിവസമെങ്കിലും ദിവാസ്വപ്‌നങ്ങളും കാണാം.\nടോറസ് അഥവാ ഇടവ രാശിയ്ക്ക് ഇന്ന് പങ്കാളിയുമായി ചില കാര്യങ്ങള് ചര്‍ച്ച ചെയ്യുന്ന ദിവസമാണ്. വൈകീട്ട് പുണ്യ സ്ഥലങ്ങള് സന്ദര്‍ശിയ്ക്കുവാന് സാധ്യതയുമുണ്ട്. ബാക്കിയുള്ള ജോലികള് പൂര്‍ത്തീകരിയ്ക്കുവാന് ശ്രദ്ധിയ്ക്കുക. ഒരു കാര്യം ചെയ്യുന്നതിനു മുന്‍പായി രണ്ടു വട്ടം ആലോചിയ്ക്കുക.\nജെമിനി അഥവാ മിഥുന രാശിയ്ക്ക് ഇന്ന് സ്വകാര്യത ആഗ്രഹിയ്ക്കുന്ന ദിവസമാണ്. ചില സ്വകാര്യ സംരംഭങ്ങളില് നിന്നും ധനം നേടുന്ന ദിവസമാണ്. ധന സംബന്ധമായ ഇടപാടുകള് ചെയ്യുന്നവര്‍ക്ക് ലാഭകരമായ ദിവസം കൂടിയാണ് ഇന്ന്.\nക്യാന്‍സര് അഥവാ കര്‍ക്കിടക രാശിയ്ക്ക് ഇന്ന് വ്യക്തി ജീവിതത്തില് പൂര്‍ണമായും ശ്രദ്ധിയ്ക്കുന്ന ദിവസമാണ്. മുളയിലേ പ്രശ്‌നങ്ങള് നുള്ളാനുള്ള നിങ്ങളുടെ കഴിവ് ഇതു വരെ നിങ്ങളുടെ ജീവിതത്തില് ഏറെ പ്രയോജനം ചെയ്തിട്ടുമുണ്ട്. ബന്ധങ്ങളിലെ വിള്ളലുകള് മാറ്റുവാന് ശ്രമിയ്ക്കുക.\nലിയോ അഥവാ ചിങ്ങ രാശിയ്ക്ക് ഇന്ന് കഠിനാധ്വാനം ചെയ്താലേ ലക്ഷ്യം നേടാന് സാധിയ്ക്കൂ. ജോലിയില് അധ്വാനിക്കുന്നവര്‍ക്ക് ദിവസം എളുപ്പത്തില് നീക്കാനും സാധിയ്ക്കും. ജോലി മാത്രമല്ല, ബന്ധങ്ങളും സംരക്ഷിയ്ക്കുവാന് ശ്രമിയ്ക്കുക. ജോലിയും വീടുമായുള്ള ബാലന്‍സ് കാത്തു സൂക്ഷിയ്ക്കുക.\nവിര്‍ഗോ അഥവാ കന്നി രാശിയ്ക്ക് ഇന്ന് പുതിയ ബിസിനസുകള് തുടങ്ങാന് നല്ല ദിവസമാണ്. ബാക്കി വന്നിരിയ്ക്കുന്ന പ്രൊജക്ട് ജോലികള് പൂര്‍ത്തീകരിയ്ക്കാന് സാധിയ്ക്കും. എനര്‍ജിയുള്ള ദിവസങ്ങള്. കുട്ടികള് കാരണം അഭിമാനിയ്ക്കാന് ഇടയാകും.\nലിബ്ര അഥവാ തുലാം രാശിയ്ക്ക് ഇന്ന് ധന സംബന്ധമായ കാര്യങ്ങളില് ഏറെ ശ്രദ്ധ വേണ്ട ദിവസമാണ്. സാധനങ്ങള് വാങ്ങാന് പണം ചിലവാക്കുന്ന കാര്യത്തില് പോലും വേണം, ശ്രദ്ധ. അല്ലെങ്കില് ധന നഷ്ടം ഫലമായി വരും. ജീവിതത്തില് ബാലന്‍സ് കാത്തു സൂക്ഷിയ്ക്കുവാന് ശ്രമിയ്ക്കുക.\nസ്‌കോര്‍പിയോ അഥവാ വൃശ്ചിക രാശിയ്ക്ക് ഇന്ന് ആളുകള്‍ക്ക് നിങ്ങളെപ്പറ്റിയുള്ള കാഴ്ചപ്പാടുകള് മാറ്റാന് ആഗ്രഹം തോന്നുന്ന ദിവസമാണ്. നിങ്ങളുടെ ഐഡിയകളും അഭിപ്രായങ്ങളും മറ്റുള്ളവരുടെ നല്ല അഭിപ്രായം നേടും.\nസാജിറ്റേറിയസ് അഥവാ ധനു രാശിയ്ക്ക് ഇന്ന് കുടുംബത്തിന്റെ കാര്യങ്ങളില് പൂര്‍ണ ശ്രദ്ധ പതിയുന്ന ദിവസമാണ്. പ്രിയപ്പെട്ടവര്‍ക്കൊപ്പം സമയം ചെലവഴിയ്ക്കും. പൊതുവേ കൂട്ടുകാരും ബന്ധുക്കളുമായി ചേര്‍ന്ന് റിലാക്‌സ് ചെയ്യാന് സാധിയ്ക്കുന്ന ദിവസമാണ്.\nകാപ്രിക്കോണ് അഥവാ മകര രാശിയ്ക്ക് ഇന്ന് നിങ്ങളുടെ കഴിവുകള് പ്രദര്‍ശിപ്പിയ്ക്കാന് പറ്റിയ സമയമാണ്. നിങ്ങളുടെ ലക്ഷ്യം നേടാന് കഴിയുന്ന ദിവസമാണ്. ശ്രമങ്ങള് വെറുതെയാകില്ല, ഫലം ചെയ്യും. കുടുംബവുമായി സമയം ചെലവഴിയ്ക്കും.\nഅക്വേറിയസ് അഥവാ കുംഭ രാശിയ്ക്ക് ഇന്ന് നല്ലതു പോലെ അധ്വാനിയ്ക്കുന്ന ദിവസമാണ്. പ്ലാനുകള് നടപ്പാക്കുവാന് ശ്രദ്ധിയ്ക്കും. വൈകീട്ട് പ്രിയപ്പെട്ടവര്‍ക്കൊപ്പം സമയം ചെലവഴിയ്ക്കും. കൊടുക്കുന്നതു തിരിച്ചു കിട്ടുമെന്നോര്‍ക്കുക.\nപീസസ് അഥവാ മീന രാശിയ്ക്ക് ഇന്ന് നിങ്ങള് നിങ്ങളുടെ കാര്യത്തില് ശ്രദ്ധ കേന്ദ്രീകരിയ്ക്കുന്ന, നിങ്ങളുടെ ഉത്തരവാദിത്വങ്ങള് നിറവേറ്റുന്ന ദിവസമാണ്. നല്ല പോലെ അധ്വാനിയ്‌ക്കേണ്ടി വരുന്ന ദിവസമായതു കൊണ്ട് ഊര്‍ജ്വസ്വലരാകുക.\nDaily Horoscope 21st March 2019 Thursday\nDaily Horoscope 21st March 2019 Thursday, Read more to know about,


malayalam news-prakash raj flays centre's inaction\nമുല്ലപ്പെരിയാര്: കേന്ദ്രസര്‍ക്കാര് മൗനം വെടിയണമെന്ന് പ്രകാശ് രാജ്\nMonday 12th December 2011 11:46am\nതിരുവനന്തപുരം: മുല്ലപ്പെരിയാര് പ്രശ്‌നത്തില് കേന്ദ്രസര്‍ക്കാര് മൗനം വെടിയണമെന്ന് ദേശീയ അവാര്‍ഡ് ജേതാവ് പ്രകാശ് രാജ്. പ്രശ്‌നത്തില് കേന്ദ്രസര്‍ക്കാര് ഉടന് ഇടപെടണമെന്ന് ഐ.എഫ്.എഫ്.കെയ്‌ക്കെത്തിയ അദ്ദേഹം മാധ്യമപ്രവര്‍ത്തകരോട് പറഞ്ഞു.\nമുല്ലപ്പെരിയാര് ഡാമിന്റെ സുരക്ഷിതത്വം പരിശോധിക്കാന് കേന്ദ്രസര്‍ക്കാര് വിദഗ്ധരെ ചുമതലപ്പെടുത്തണം. ഡാമിന് സുരക്ഷാഭീഷണിയുണ്ടെങ്കില് ഈ പ്രശ്‌നം കേന്ദ്രസര്‍ക്കാര് ഉടന് പരിഹരിക്കണം. രാജ്യത്തെ ഒരു പൗരനെന്ന നിലയില് ഈ പ്രശ്‌നത്തില് നിന്ന് ഒളിച്ചോടാന് തനിക്ക് കഴിയില്ലെന്നും അദ്ദേഹം വ്യക്തമാക്കി.\nഇന്ത്യയെപ്പോലൊരു ജനാധിപത്യ രാഷ്ട്രത്തില് പുതിയ ഡാം വേണമെന്ന ആവശ്യത്തില് ജനങ്ങള് ഒത്തുചേര്‍ന്ന് സമരം ചെയ്യുന്നതില് യാതൊരു അത്ഭുതവും തോന്നേണ്ടതില്ല. രാഷ്ട്രീയക്കാര് ഇക്കാര്യത്തില് ഇടപെടുന്നത് വിവേകമില്ലാത്തവരെപ്പോലെയാണ്. രാഷ്ട്രീയക്കാര് ആദ്യം ഈ പ്രശ്‌നത്തെ ഗൗരവമായി പഠിക്കണമെന്നും പ്രകാശ് രാജ് പറഞ്ഞു.\nചെറിയ ബജറ്റില് ഒരുക്കുന്ന നല്ല മലയാള സിനിമകളെ ജനങ്ങള് നെഞ്ചിലേറ്റിയാല് മലയാളസിനിമയ്ക്ക് അന്യഭാഷാ ചിത്രങ്ങളുമായി മത്സരിക്കേണ്ടിവരില്ല. നല്ല ചിത്രങ്ങളെ മലയാളികള് പ്രോത്സാഹിപ്പിച്ചാല് മലയാള സിനിമാ വ്യവസായം വിജയിക്കുമെന്നും അദ്ദേഹം വ്യക്തമാക്കി.\nചെറിയ ബജറ്റിലൊരുങ്ങുന്ന അര്‍ത്ഥവത്തായ സിനിമകളാണ് മലയാള സിനിമാ വ്യവസായത്തിന്റെ ശക്തി. ‘ മലയാളികള് അഹങ്കാരികളാണെന്ന് ആളുകള് പറയുന്നത് കേട്ടിട്ടുണ്ട്. എന്നാല് എനിക്ക് തോന്നുന്നത് സ്വന്തം സാംസ്‌കാരിക മൂല്യങ്ങളെ നിലനിര്‍ത്താന് സദാ പരിശ്രമിച്ചുകൊണ്ടിരിക്കുകയാണ് മലയാളികളെന്നാണ്. പുതിയ മാറ്റങ്ങള് ഉള്‍ക്കൊള്ളാന് ഇവര് തയ്യാറാവുകയും ചെയ്യുന്നുണ്ട്. ഇത് മലയാളം സിനിമ വ്യവസായത്തിലും പ്രാബല്യത്തില് വരുത്തേണ്ടതുണ്ട്. ഇത്തരം സിനിമകളെ പിന്തുണക്കാന് മലയാളികള് തയ്യാറായാല് മലയാള സിനിമയെ സംരക്ഷിക്കാനാവും.’ മലയാള സിനിമകളെ പിന്തള്ളിക്കൊണ്ട് തമിഴ്ചിത്രങ്ങള് കേരളത്തില് പണംവാരുന്നത് സൂചിപ്പിച്ചുകൊണ്ട് അദ്ദേഹം പറഞ്ഞു.\nതാനൊരിക്കലും മലയാള സിനിമയ്ക്കു പുറത്തുള്ളയാളല്ലെന്നും മലയാള സിനിമയിലെ നല്ല സംവിധായകര്‍ക്കൊപ്പം പ്രവര്‍ത്തിച്ച് മലയാളവുമായി സദാ ബന്ധപ്പെട്ട് കിടക്കാനാണ് താന് ആഗ്രഹിക്കുന്നതെന്നും അദ്ദേഹം വ്യക്തമാക്കി.\nവലിയൊരു വിഭാഗം ജനങ്ങള്‍ക്ക് സിനിമാ സംസ്‌കാരം കാണിച്ചുകൊടുക്കാന് ചലച്ചിത്രമേളകള് ഏറെ സഹായകരമാണ്. കഴിഞ്ഞ 15 വര്‍ഷമായി നടക്കുന്ന മേളയില് ഓരോ വര്‍ഷവും വര്‍ധിച്ചുവരുന്ന ജനസാന്നിധ്യം ഐ.എഫ്.എഫ്.കെയുടെ വിജയത്തെയാണ് സൂചിപ്പിക്കുന്നതെന്നും പ്രകാശ് രാജ് വ്യക്തമാക്കി.


ആ ... ആന... ആഫ്രിക്ക\nജീപ്പ് ഓടിക്കുന്നത് സമർത്ഥരായ ഡ്രൈവർമാരാണ്. കാട്ടാനക്കൂട്ടങ്ങളെ തൊട്ടു, തൊട്ടില്ല എന്ന നിലയിൽ ജീപ്പുകൾ നിർത്തും. അപ്പോൾ തലയെടുപ്പുള്ള ഗജവീരന്മാർ തുറന്ന ജീപ്പിലിരിക്കുന്നവരെ സൂക്ഷിച്ചു നോക്കും. ചിന്നം വിളിയോ ശബ്ദകോലാഹലമോ പ്രതിഷേധമോ ആനക്കൂട്ടങ്ങൾക്കില്ല. അവ സ്വതന്ത്രമായി, സന്ദർശകരെ അലോസരപ്പെടുത്താതെ മേഞ്ഞു നടക്കും. കൊമ്പുകൾ പല തരത്തിലാണ്. അല്പം ഭയത്തോടെ മാത്രമേ കൂർത്ത കൊമ്പുകളെ നോക്കാനാവൂ എന്ന് സച്ചിൻ സാൻ പറഞ്ഞു. ആഫ്രിക്കയിലെ ആദിവാസികളുടെ െെകയിലുള്ള കൂർത്ത കുന്തങ്ങളെപ്പോലെയാണ് ചില കൊമ്പുകൾ. നമ്മുടെ നാട്ടിൽ ആനയെ മയക്കി തളർത്തിയശേഷമാണ് കൊമ്പുകൾ വെട്ടി ചെറുതാക്കുകയും കൂർപ്പിക്കുകയും ചെയ്യുന്നത്. എന്നാൽ ആഫ്രിക്കൻ ആനകൾക്ക് കൂർത്ത കൊമ്പുകൾ ജന്മനാ ലഭിക്കും.\nആനകൾ തമ്മിൽ ആഫ്രിക്കയിൽ പലപ്പോഴും പോരാട്ടം നടക്കുന്നു. പോരാടുമ്പോൾ ചിലപ്പോൾ കൊമ്പുകൾക്ക് പരിക്കേൽക്കും. ചില കൊമ്പുകൾക്ക് എന്തോ പോരായ്മ ഉള്ളതു പോലെ. ചിലത് നീളം കുറഞ്ഞിട്ടുണ്ട്. മറ്റ് ചിലത് കൂടുതലായി വളഞ്ഞിരിക്കും. രണ്ട് അറ്റവും കൂട്ടിമുട്ടിയിട്ടുള്ള കൊമ്പുകളും കാണാം. കാഴ്ചയിൽ ഒരാനയ്ക്ക് വലത് കൊമ്പു മാത്രം. ഇടത് കൊമ്പ് എങ്ങനെയോ നഷ്ടപ്പെട്ടിരിക്കുന്നു. കൊമ്പുകൾ സൂക്ഷ്മമായി നോക്കിയാൽ പലതിനും സവിശേഷതകൾ ദൃശ്യമാണെന്ന് സച്ചിൻ പറഞ്ഞു. നല്ല വെയിലിൽ തിളങ്ങും. നിലാവുള്ള രാത്രികളിലും.ചിലപ്പോൾ ആനക്കൂട്ടങ്ങൾ നടന്നു നീങ്ങുമ്പോൾ പൊടിയുടെ പൂരമാണ്. തുമ്പിക്കൈകൊണ്ട് നിലത്തെ പൊടി വലിച്ചെടുത്ത് ദേഹത്ത് ചീറ്റിക്കുക പതിവാണ്. അങ്ങനെ പൊടി ഉയരുന്ന സന്ദർഭങ്ങളിൽ ഡ്രൈവർമാർ അൽപ്പം ദൂരത്തിൽ ജീപ്പ് നിർത്തും. അല്ലെങ്കിൽ ജീപ്പിൽ ഇരിക്കുന്നവർ പൊടി അഭിഷേകത്തിലാകും. അതുപോലെ ചളിവെള്ളം തുമ്പിക്കൈയിൽ എടുത്ത് ചീറ്റിച്ച് ആസ്വദിക്കാനും ആനകൾ സമയം കണ്ടെത്തും. പൊടിയിലും ചളിയിലും കുളിച്ച ആനകളുടെ വെവ്വേറെ ചിത്രങ്ങൾ എടുക്കാൻ കഴിഞ്ഞുവെന്ന് സച്ചിൻ സാൻ പറഞ്ഞു. കൂട്ടങ്ങൾ നടന്നുവരുമ്പോൾ ചിലപ്പോൾ രണ്ട് നിറങ്ങളിലുള്ള ആനകളെ ജീപ്പിലിരിക്കുന്നവർക്ക് കാണാം.\nചതുപ്പ് നിലങ്ങൾ ആഫ്രിക്കയിലെങ്ങും ഉണ്ട്. അരയ്ക്കൊപ്പം വെള്ളത്തിൽ നിന്ന് ആനകൾ കളിക്കുന്നതും ചളിവാരി മുകളിലേക്ക് എറിയുന്നതും സാധാരണ കാഴ്ചകളാണ്. തൊട്ടടുത്ത് ഡ്രൈവർ ജീപ്പ് നിർത്തിത്തരും. ആനകൾക്ക് അതൊന്നും അലോസരപ്പെടുത്തുന്ന അനുഭവമല്ല. എന്നാൽ ചില ഒറ്റയാന്മാർ അൽപ്പം രോഷപ്രകടനം നടത്തും. അപ്പോൾ അപകടങ്ങൾ മുൻകൂട്ടി കണ്ട് ജീപ്പ് മറ്റൊരു ദിശയിലേക്ക് ഡ്രൈവർ തിരിച്ചുവിടും. കെനിയയിലാണ് സന്ദർശകരുടെ പ്രവാഹം. ഈ രാജ്യത്തിന്റെ സമ്പദ്‌വ്യവസ്ഥ നിലനിൽക്കുന്നത് വന്യജീവി ടൂറിസത്തിലൂടെയാണ്.


Sushant singh's father's condition deteriorates after hearing his son's demise | സുശാന്തിന്റെ വിയോഗത്തില് നെഞ്ച് പൊട്ടി പിതാവ്.... ആരോഗ്യനില മോശമായി, ഓടിയെത്തി സഹോദരി!! - Malayalam Oneindia\n15 min ago ഫ്രാന്‍സില് ഗ്രീക്ക് ഓര്‍ത്തഡോക്‌സ് വൈദികന് നേരെ വെടിവയ്പ്പ്; ഗുരുതരമായ പരിക്ക്, പ്രതി കസ്റ്റഡിയിൽ\nസുശാന്തിന്റെ വിയോഗത്തില് നെഞ്ച് പൊട്ടി പിതാവ്.... ആരോഗ്യനില മോശമായി, ഓടിയെത്തി സഹോദരി!!\nPublished: June 14 2020, 19:56 [IST]\nപട്‌ന: ബോളിവുഡിന്റെ പ്രിയനടന് സുശാന്ത് സിംഗ് രജ്പുത്തിന്റെ വിയോഗത്തില് നെഞ്ചുപൊട്ടി പിതാവ്. മുംബൈയിലെ വസതിയിലാണ് സുശാന്തിനെ തൂങ്ങി മരിച്ച നിലയില് കണ്ടെത്തിയത്. സുശാന്തിന്റെ പിതാവ് കൃഷ്ണ കുമാര് സിംഗ് ബീഹാറിലെ പട്‌നയിലാണ് താമസം. അദ്ദേഹത്തിന്റെ ആരോഗ്യ നില മകന്റെ മരണവാര്‍ത്തയെ തുടര്‍ന്ന് മോശമായിരിക്കുകയാണ്. പട്‌നയിലെ രാജീവ് നഗര് കോളനിയിലാണ് അദ്ദേഹമുള്ളത്. മാധ്യമങ്ങളോട് പ്രതികരിക്കാന് പോലുമാവാത്ത അവസ്ഥയിലാണ് കൃഷ്ണ കുമാര്. സുശാന്തിന്‍രെ മരണവാര്‍ത്ത ഫോണ് വഴിയാണ് പട്‌നയിലെ വീട്ടിലെത്തിയത്. പിതാവിനെ പരിചരിക്കുന്ന ലക്ഷ്മി ദേവിയാണ് ഇക്കാര്യം ആദ്യം അറിഞ്ഞത്.\nസുശാന്തിന്റെ മൂത്ത സഹോദരി പട്‌നയിലേക്ക് എത്തി കൊണ്ടിരിക്കുകയാണ് ലക്ഷ്മി ദേവി പറഞ്ഞു. ഇവര് ചണ്ഡീഗഡിലാണ് താമസം. ബീഹാറിലെ പര്‍ണിയ ജില്ലയിലെ ഭദ്ര കോട്ടിയിലെ മാല്‍ദിഹയില് നിന്നാണ് സുശാന്ത് ബോളിവുഡിന്റെ ഉന്നതങ്ങളിലെത്തിയത്. അടുത്തിടെ ഗ്രാമത്തില് എത്തിയപ്പോല് കുടുംബത്തിന്റെ വലിയൊരു ചടങ്ങിലാണ് അദ്ദേഹം പങ്കെടുത്തത്. അദ്ദേഹത്തിന്റെ നാട്ടുകാരും അയല്‍വാസികളും ഇപ്പോഴും സുശാന്ത് ആത്മഹത്യ ചെയ്‌തെന്ന് വിശ്വസിക്കാത്ത അവസ്ഥയിലാണ്. സുശാന്ത് കുട്ടിക്കാലം ചെലവിട്ടത് പട്‌നയിലാണ്. കടുത്ത ക്രിക്കറ്റ് പ്രേമിയായിരുന്നു അദ്ദേഹം. തെരുവുകളില് സുഹൃത്തുക്കള്‍ക്കൊപ്പം ക്രിക്കറ്റ് കളിച്ചിരുന്ന സുശാന്തിനെ അയല്‍വാസികളും ഓര്‍ക്കുന്നു.\nസുശാന്ത് ദിവസങ്ങള്‍ക്ക് മുമ്പ് പിതാവിനെ ഫോണില് വിളിച്ചിരുന്നതായി ലക്ഷ്മി ദേവി പറഞ്ഞു. പിതാവിനെയും കൊണ്ട് നടക്കാന് പോകാമെന്നും, ഏതെങ്കിലും മലമുകളിലേക്കാവാം ആ നടത്തമെന്നും സുശാന്ത് പറഞ്ഞിരുന്നു. എന്നാല് അദ്ദേഹം വന്നില്ല, പകരം വന്നത് സുശാന്തിന്റെ മരണവാര്‍ത്തയാണെന്ന് വേദനയോടെ ലക്ഷ്മി ദേവി പറയുന്നു. സുശാന്ത് വിഷാദ രോഗത്തിന് അടിമയായിരുന്നുവെന്നാണ് റിപ്പോര്‍ട്ട്. ബോളിവുഡ് ഒന്നടങ്കം സുശാന്തിന്റെ വിയോഗത്തില് അനുശോചനം രേഖപ്പെടുത്തി. കൂടുതലൊന്നും പറയാനില്ല. നിനക്കൊപ്പം പുഞ്ചിരിക്കുന്ന ആ സെല്‍ഫി ഇവിടെ ഞാന് പോസ്റ്റ് ചെയ്യുന്നില്ല. ഒരുപാട് സാധ്യതകള് അദ്ദേഹത്തിനുണ്ടായിരുന്നു. വളരെ പെട്ടെന്ന് നമ്മെ വിട്ട് പോയി എന്ന് നടന് ആയുഷ്മാന് ഖുറാന കുറിച്ചു.\nഅതേസമയം പോസ്റ്റുമോര്‍ട്ടം റിപ്പോര്‍ട്ടിന് ശേഷമേ കൃത്യമായ മരണകാരണം പറയാന് സാധിക്കൂ എന്ന നിലപാടിലാണ് പോലീസ്. ഇതുവരെ സംശയാസ്പദമായ ഒന്നും കണ്ടെത്തിയിട്ടില്ലെന്നും പോലീസ് പറഞ്ഞു. സീ ചാനലിലെ പവിത്ര രിസ്തയിലൂടെയായിരുന്നു സുശാന്ത് മിനി സ്‌ക്രീനിലെ താരമായത്. ഇവിടെ നിന്നാണ് ബിഗ് സ്‌ക്രീനിലേക്ക് സുശാന്ത് കളം മാറ്റുന്നത്. 2013ല് ചേതന് ഭഗത്തിന്റെ നോവലിനെ ആസ്പദമാക്കിയുള്ള കൈ പോ ചെയായിരുന്നു ആദ്യ ചിത്രം. എംഎസ് ധോണിയിലൂടെ ഇന്ത്യ മുഴുവന് അറിയുന്ന താരമായി അദ്ദേഹം മാറി. ധോണിയുടെ അതേ നടപ്പും ബാറ്റിംഗ് ശൈലിയും സ്‌ക്രീനിലും സുശാന്ത് ആവര്‍ത്തിച്ചത് വിസ്മയമായിരുന്നു.\nsushant singh's father's condition deteriorates after hearing his son's demise\nStory first published: Sunday, June 14, 2020, 19:56 [IST]


നെടുമുടി വേണുവിന്റെ മരണത്തിൽ പ്രധാനമന്ത്രി അുശോചിച്ചു - Kerala Times\nനെടുമുടി വേണുവിന്റെ മരണത്തിൽ പ്രധാനമന്ത്രി അുശോചിച്ചു\nന്യൂ ഡൽഹി : നടൻ നെടുമുടി വേണുവിന്റെ നിര്യാണത്തിൽ അനുശോചിച്ച് പ്രധാനമന്ത്രി നരേന്ദ്ര മോദി. നെടുമുടി വേണുവിന്റെ വിയോഗം സിനിമയുടെയും സംസ്‌കാരത്തിന്റെയും ലോകത്തിന് നഷ്ടമാണെന്നും അദ്ദേഹത്തിന്റെ കുടുംബത്തിനും ആരാധകർക്കും അനുശോചനമറിയിക്കുന്നെന്നും അദ്ദേഹം ട്വീറ്റ് ചെയ്തു. വൈവിധ്യമായ കഥാപാത്രങ്ങളെ അവതരിപ്പിച്ച നടനായിരുന്നു അദ്ദേഹം. പ്രഗത്ഭനായ എഴുത്തുകാരനും നാടകക്കാരനുമായിരുന്നെന്നും പ്രധാനമന്ത്രി പറഞ്ഞു.\nതിങ്കളാഴ്ചയാണ് നടൻ നെടുമുടി വേണു അന്തരിച്ചത്. ഉദരരോഗത്തെ തുടർന്ന് ചികിത്സയിലിരിക്കെയായിരുന്നു മരണം. ചൊവ്വാഴ്ച തിരുവനന്തപുരത്ത് അയ്യങ്കാളി ഹാളിൽ പൊതുദർശനത്തിന് വെച്ചശേഷം സംസ്‌കരിക്കും. കലാ, സാംസ്‌കാരിക, രാഷ്ട്രീയ രംഗത്തെ പ്രമുഖർ അദ്ദേഹത്തിന് അനുശോചനം നേർന്നു.\nഅന്തരിച്ച അഭിനയ പ്രതിഭയും പ്രിയസുഹൃത്തുമായിരുന്ന നെടുമുടി വേണുവിന് ആദരാഞ്ജലി അർപ്പിക്കാൻ അദ്ദേഹത്തിൻറെ തിരുവനന്തപുരത്തെ വീട്ടിലെത്തി മമ്മൂട്ടി . വ്യക്തിപരമായും തനിക്ക് ഏറെ നഷ്ടമുണ്ടാക്കുന്നതാണ് ഈ വേർപാടെന്ന് അദ്ദേഹം മാധ്യമ പ്രവർത്തകരോട് പറഞ്ഞു.\n‘നെടുമുടി വേണു എന്നു പറയുന്ന, എൻറെ സുഹൃത്തിൻറെ ഈ വിയോഗം മലയാള കലാ സാംസ്‌കാരിക രംഗത്തിന് വലിയൊരു ആഘാതമാണ്. വ്യക്തിപരമായി എൻറെ നഷ്ടം നഷ്ടമായിത്തന്നെ അവശേഷിക്കുന്നു. ഞങ്ങൾ തമ്മിൽ ഒരു നാൽപത് വർഷത്തെ പരിചയമുണ്ട്. അതൊരു പരിചയമല്ല, ഒരു സൗഹൃദമാണ്. സൗഹൃദത്തിനപ്പുറത്തേക്കുള്ള എന്തോ ഒരു ബന്ധം തന്നെയാണ് വ്യക്തിപരമായി എനിക്കുള്ളത്. അത്രത്തോളം അടുപ്പമുണ്ടായിരുന്നു എനിക്ക്. 15 ദിവസം മുൻപ് എന്നോടൊപ്പം അഭിനയിച്ചു. നക്ഷത്ര ശോഭയോടെ നെടുമുടി വേണുവിൻറെ ഓർമ്മകൾ നിലനിൽക്കും’, ഇടയ്ക്ക് ഇടറിയ വാക്കുകളോടെ മമ്മൂട്ടി പറഞ്ഞുനിർത്തി.\nമമ്മൂട്ടി നായകനാവുന്ന ‘പുഴു’വാണ് നെടുമുടി അവസാനം അഭിനയിച്ച ചിത്രങ്ങളിലൊന്ന്. ചിത്രത്തിലെ നെടുമുടിയുടെ കഥാപാത്രത്തിൻറെ സ്റ്റിൽ അണിയറക്കാർ പുറത്തുവിട്ടിരുന്നു.\n‘ജ്യേഷ്ഠതുല്യൻ, ആത്മസുഹൃത്ത്’; നെടുമുടി വേണുവിനെക്കുറിച്ച് പ്രിയദർശൻ\nനഷ്ടം എന്ന ഒറ്റവാക്കിൽ ഒതുക്കാനാവില്ല എൻറെ പ്രിയപ്പെട്ട വേണുച്ചേട്ടൻറെ വിയോഗം. നാടകത്തിൽ നിന്നു വന്ന്, നാടകീയത ഒട്ടും ഇല്ലാതെ, കഥാപാത്രങ്ങളെ ജീവിതത്തിൽ നിന്ന് നേരിട്ട് തിരശ്ശീലയിലേക്കെത്തിച്ച മഹാത്ഭുതം എന്നു മാത്രമേ വേണുച്ചേട്ടനെ വിശേഷിപ്പിക്കാനാവൂ. എൻറെ മനസ്സിൽ രൂപപ്പെട്ട ഒട്ടേറെ കഥാപാത്രങ്ങൾക്ക് അസൂയാവഹമായ ഭാവപ്പകർച്ച നൽകിയ വേണുച്ചേട്ടനുമായി, സിനിമയ്ക്ക് പുറത്തായിരുന്നു കൂടുതൽ അടുപ്പം. ജേഷ്ഠതുല്യനെന്നോ, ആത്മസുഹൃത്തെന്നോ ഒക്കെ വിളിക്കാവുന്ന ബന്ധം. ഒരു പുഞ്ചിരിയിൽ ഇത്ര മാത്രം സ്‌നേഹം നിറയ്ക്കാൻ കഴിയുന്ന വേറൊരാളില്ല എന്ന് പലതവണ തോന്നിയിട്ടുണ്ട്. വേദനയോടെ വേണുച്ചേട്ടന് വിട…\nചികിത്സയിലിരിക്കെയാണ് നെടുമുടി വേണുവിൻറെ മരണം. മരണസമയത്ത് ഭാര്യയും മക്കളും ഒപ്പമുണ്ടായിരുന്നു. മലയാളത്തിലും തമിഴിലുമായി 500ൽ അധികം ചിത്രങ്ങളിൽ അഭിനയിച്ചിട്ടുണ്ട്. നിരവധി സിനിമകൾക്ക് തിരക്കഥ രചിച്ച അദ്ദേഹം ‘പൂരം’ എന്ന ചിത്രം സംവിധാനം ചെയ്തിട്ടുമുണ്ട്. സിനിമയിലെ വിവിധ പ്രകടനങ്ങൾക്ക് രണ്ട് ദേശീയ ചലച്ചിത്ര അവാർഡുകളും (മികച്ച സഹനടൻ, പ്രത്യേക പരാമർശം) ആറ് കേരള സംസ്ഥാന ചലച്ചിത്ര അവാർഡുകളും അദ്ദേഹം നേടിയിട്ടുണ്ട്.\nലുലുവിന്റെ കേരളത്തിലെ ഏറ്റവും വലിയ മാള് ഉദ്ഘാടനം ഡിസംബറോടെ


man defeated black fungus ആറ് കൊല്ലം മുമ്പ് മരണം ഉറപ്പിച്ച ഒരു മനുഷ്യൻ; ഇന്ന് ബ്ലാക്ക് ഫംഗസിനെ പൊരുതി തോൽപ്പിച്ചു\nആറ് കൊല്ലം മുമ്പ് മരണം ഉറപ്പിച്ച ഒരു മനുഷ്യൻ; ഇന്ന് ബ്ലാക്ക് ഫംഗസിനെ പൊരുതി തോൽപ്പിച്ചു\nകൊവിഡിനൊപ്പം ബ്ലാക്ക് ഫംഗസും ആശങ്ക ഉയർത്തുന്ന കാലമാണിത്. ആറ് കൊല്ലം മുമ്പ് മരണം ഉറപ്പിച്ച ഒരു മനുഷ്യൻ ഫംഗസിനെ പൊരുതി തോൽപ്പിച്ച് ജീവിതം തിരിച്ചുപിടിച്ചു. പത്തനംതിട്ട റാന്നി സ്വദേശിയായ പ്രകാശ്, ബ്ലാക്ക് ഫംഗസ് ആകുലതകളുടെ കാലത്ത് ആത്മവിശ്വാസത്തിന്റെ പാഠപുസ്തകമായി മാറുകയാണ്.\n2015 തദ്ദേശ തെരഞ്ഞെടുപ്പിൽ റാന്നി പഴവങ്ങാടി പഞ്ചായത്തിൽ സ്ഥാനാർത്ഥിയായിരുന്നു പ്രകാശ് കണ്ണംതാനം. ആ നവംബറിൽ വലത് ചെവിയിൽ കുടുങ്ങിയ പ്രാണി ഒരു മുറിവുണ്ടാക്കി. മ്യൂക്കോർ മൈക്കോസിസ് എന്ന ബ്ലാക്ക് ഫംഗസ് അങ്ങനെയാണ് പ്രകാശിന്റെ ജീവിതത്തിലേക്ക് നുഴഞ്ഞുകയറിയത്. പതിയെ കണ്ണ് മങ്ങി. ചുണ്ട് വലതു വശത്തേക്ക് വീണു.രോഗം സ്ഥിരീകരിക്കുമ്പോഴേക്കും ബോധമറ്റു. വലത് കണ്ണും ചെവിയും കഴുത്തിലെ അസ്ഥിയും ഫംഗസ് നശിപ്പിച്ചു. കഷ്ടിച്ച്6ദിവസം കൂടി മാത്രം എന്ന് കണക്കുകൂട്ടിയിടത്ത് പ്രകാശിന്റെ കുടുംബം എന്തുവന്നാലും ചികിത്സിക്കണമെന്ന് ഉറപ്പിച്ചു പറഞ്ഞു. ആസ്റ്റർ മെഡിസിറ്റിയിൽ ഡോക്ടർ വിനീത് വിശ്വത്തിന്റെ നേതൃത്വത്തിൽ അതിസങ്കീർണമായി, സാഹസികമായി ഫംഗസ് പടർന്ന കോശങ്ങൾ നീക്കി.\n‘മനസിന് ധൈര്യം കൊടുത്ത് മുന്നോട്ട് പോയി. എന്റേതായ ചില സേവനപ്രവർത്തനങ്ങൾ നടത്തിയിരുന്നു. വായിച്ചു. മനസിന് എനിക്ക് നല്ല ധൈര്യമുണ്ട്. അഞ്ച് ശതമാനമേ രക്ഷപ്പെടൂ എന്ന് ഡോക്ടർമാർ പറഞ്ഞു. കഷ്ടിച്ച് ഒരു വർഷമേ ജീവിക്കു എന്നും പറഞ്ഞു. അവിടുന്ന് എന്റെ ധൈര്യവും കുടുംബത്തിന്റെയും നാട്ടുകാരുടെയും പ്രോത്സാഹനവുമാണ് എന്നെ ജീവിതത്തിലേക്ക് തിരിച്ചെത്തിച്ചത്’-പ്രകാശ് പറയുന്നു.\nകഴുത്തിലെ അസ്ഥി നീക്കിയതോടെ ഹാലോ സ്പ്ളിന്റ് എന്ന ലോഹചട്ടക്കൂട് ഉപയോഗിച്ചു. പിന്നെ കൂടുതൽ സൗകര്യപ്രദമായ മിനർവ ബ്രേസ് എന്ന കഴുത്തിനെ താങ്ങി നിർത്തുന്ന ഉപകരണം പ്രകാശ് തന്നെ കണ്ടെത്തി. കഴിഞ്ഞ6വർഷത്തിനിടെ ഒരു ഘട്ടത്തിൽ വല്ലാതെ മെലിഞ്ഞു. മുഖമാകെ മാറി. ഒറ്റക്കണ്ണിന്റെ വെളിച്ചത്തിൽ പുസ്തകങ്ങളെ കൂട്ടുപിടിച്ച് പ്രകാശ് അപ്പോഴും പൊരുതി.\nഅന്ന് തെരഞ്ഞെടുപ്പിൽ വിജയിച്ചിട്ടും പ്രകാശിന് സത്യപ്രതിജ്ഞ ചെയ്യാനായില്ല. പ്രതിസന്ധികളെയെല്ലാം വെല്ലുവിളിച്ച് പ്രകാശ് ഇന്നും പൊതുപ്രവർത്തനത്തിൽ സജീവമാണ്. സ്വന്തം നിലയിൽ കിറ്റും ചെറിയ സഹായങ്ങളും നൽകുന്നു. ഈ കെട്ട കാലത്ത് ഭീതിയുടെ നിഴൽ പരത്തുന്ന കറുത്ത ഫംഗസിന് മുന്നിൽ അതിജീവനത്തിന്റെ പ്രകാശമാവുകയാണ് ഈ മനുഷ്യൻ.\nStory Highlights: man defeated black fungus


അഞ്ചല്.: ഗുരു ശാപം....\nഅദ്ധ്യാപക ദിനത്തിന് പോസ്റ്റണം എന്ന് കരുതിയത്.\nFriday, September 07, 2007 12:57:00 AM\nസാരല്ല്യ... ഒക്കെ ഓരോ യോഗാ മാഷേ...\nഈ ഏറ്റു പറച്ചില് തന്നെ ഒരു വല്ല്യ കാര്യാ...\n'മാം = അമ്മ 'എന്നു വച്ച് ഒന്നേന്നു തുടങ്ങിക്കൊള്ളൂ...എല്ലാം മംഗളമാകും.\nFriday, September 07, 2007 1:23:00 AM\nഹിന്ദി മാഷും ടീചറും എവിടെയും പ്രശ്നക്കാരായിരുന്നു എനിക്കും; - കല്- എന്നാല് ഇന്നലെയുമാണു-നാളെയുമാണു- എന്റെ ഹിന്ദി അഭ്യാസം ഇവിടം കൊണ്ടു തീര്‍ന്നു.\nഅതൊന്നും സാരമില്ല അഞ്ചല്‍സേ, മാഷ് അങ്ങനെ പറഞ്ഞതുകൊണ്ടാണ് ഹിന്ദി വഴങ്ങാത്തതെന്നുള്ള ചിന്ത ആദ്യമേ കളയുക!എന്നിട്ട് ധൈര്യപൂര്‍വം ശ്രമിക്കുക നടക്കാത്തതായി ഒന്നുമില്ല:)\nFriday, September 07, 2007 10:09:00 AM\nസാജന് പറഞ്ഞതേ എനിക്കും പറയാനുള്ളൂ - മാഷ് അങ്ങനെ പറഞ്ഞതുകൊണ്ടാണ് ഹിന്ദി വഴങ്ങാത്തതെന്നുള്ള ചിന്ത ആദ്യമേ കളയുക.\nഎന്‍ജീനിയറിംഗിന് കിട്ടിയാല് കൈവെള്ളയില് നിന്ന് രോമം പിഴുതെടുക്കാംന്ന് വെല്ലുവിളിച്ച ഒരു ടീച്ചറ് എനിക്കും ഉണ്ടായിരുന്നു!. Entrance റിസള്‍ട്ട് വന്നപ്പോള് ആദ്യം മിഠായി കൊടുത്തത് ആ ടീച്ചര്‍ക്ക് തന്നായിരുന്നു! :)\nFriday, September 07, 2007 1:56:00 PM\nപേര്‍ഷ്യക്കാരൊക്കെ മലയാളം പഠിച്ചില്ലെ ഇപ്പോള്. എല്ല മലയാളികളും അവിടെയല്ലെ.\nഒരു എറ്റുപറച്ചില് അല്ലെങ്കില് ബാല്യ ഓര്‍മ്മകളില് ഒഴുകുന്ന നിന്‍റെ മനസ്സ് എന്തായാലും\nഈ പ്രവാസ ജീവിതത്തില് ഓര്‍ക്കാന് ഓമ്മനിക്കാന് കൂട്ടായ് ഈ ഓര്‍മ്മകള് മാത്രം സ്വന്തം\nഞാന് പണ്‌ട് ബാംഗ്‌ളൂരില് പഠിച്ചത് എത്ര നന്നായി അല്ലേ.\nSaturday, September 08, 2007 12:48:00 AM\nMonday, September 10, 2007 11:13:00 AM\nTuesday, September 11, 2007 3:43:00 PM\nക്യാ ബാത്ത് ഹേ. മാഷ് മാഫി സരൂര് ദേഗാ. മുന്‍ഷി ലോഗ് വിദ്യാര്‍ത്ഥി കോ സിര്‍ഫ് പ്യാര് ദേത്താഹേ. ശാപ്നഹി ദേത്താ ഭായ്. തും ഫിഗര് മത് കരോ. സംഭാല്‍ക്കേ ടാക്സി ഡ്രൈവര് സേ ധോടി ധോടി ബാത് കരോ. വോ തുംഹേം അച്ഛി ഹിന്ദി ഓര് ഉര്‍ദു സംഛായേഗാ.\n.....“അയാളെന്താ പറഞ്ഞേ” എന്ന് അടുത്ത് നില്‍ക്കുന്ന മലയാളിയോട് ചോദിക്കേണ്ടി വരുന്ന....\nസിമി എന്നതാ പറഞ്ഞേ?\nഓ.ടോ: എന്നാ പറ്റിയേ ഒരു വിടപറച്ചിലും മടങ്ങി വരവും ഒക്കെയായി?\nThursday, September 27, 2007 5:06:00 PM\nഒരു വിഷമം വിചാരിക്കണ്ടാ, സ്വന്തം മാതൃഭാഷ പഠിച്ചിട്ട് മറന്നവര് ഒത്തിരിയുള്ളപ്പോള് എന്തിനാ വിഷമിക്കുന്നത് ഹെ!?\nഎന്തായാലും മലയാളം മറക്കില്ലല്ലോ അതുമതി...\nSaturday, October 06, 2007 3:01:00 PM


ഇൻസുലിൻ്റെ അപകടം - LCHF - Malayalam\nPublished by LCHF Malayalam on October 25, 2018 October 25, 2018\nഡോക്ടർ ജേസൺ ഫങ്\nഇൻസുലിൻ വർദ്ധനവ് അളക്കുകയെന്നത് വളരെ സങ്കീർണമായ ഒരു കാര്യമാണ്. കാരണം രക്തത്തിൽ അതിന്റെ അളവ് എപ്പോഴും മാറിക്കൊണ്ടിരിക്കും. ഫാസ്റ്റിംഗ് ഇൻസുലിൻ പരിശോധന ഒരു പ്രശ്നപരിഹാരമാണ്. പക്ഷെ അതിനെ ബാധിക്കുന്ന ഒരു കാര്യമുണ്ട്. ഇൻസുലിൻ റെസിസ്റ്റൻസ്.\nരക്തത്തിലെ അമിതമായ ഇൻസുലിൻ സാന്നിധ്യം പ്രശ്നമുണ്ടാക്കും എന്നത് 1924 മുതലേ വൈദ്യശാസ്ത്രത്തിന് അറിയാം. ഇൻസുലിൻ റെസിസ്റ്റൻസ് രക്തത്തിലെ ഇൻസുലിൻ വർധിപ്പിക്കുമെന്നും അറിയാം. അതേപോലെ തന്നെ രക്തത്തിൽ ഇൻസുലിൻ വർധിച്ചാൽ അത് ഇൻസുലിൻ റെസിസ്റ്റൻസിനും കാരണമാകും.\nഅമിതമായ ഇൻസുലിൻ ആണ് മെറ്റബോളിക് സിൻഡ്രോം ഉണ്ടാക്കുന്നത് എന്ന് മിക്കവാറും അംഗീകരിക്കപ്പെട്ടു കഴിഞ്ഞു. അതായത് ഹൃദ്രോഗങ്ങൾ, സ്ട്രോക്ക്, കാൻസർ, പൊണ്ണത്തടി, അൽഷിമേഴ്‌സ് , ഫാറ്റി ലിവർ, പ്രമേഹം എന്നിവയുടെ അടിസ്ഥാന കാരണം രക്തത്തിൽ ഇൻസുലിൻ കൂടുന്നതാണ്.\nകൊഴുപ്പു കോശങ്ങളല്ലാത്ത സ്ഥലത്തു അതായത് കരളിലും പേശികളിലും കൊഴുപ്പു അടിഞ്ഞു കൂടുന്നതാണ് (Ectopic fat) ഇൻസുലിൻ റെസിസ്റ്റൻസിനു കാരണം.\nഇൻസുലിൻ രക്തത്തിൽ കുറഞ്ഞാൽ ഈ കൊഴുപ്പും കുറയും. സ്വാഭാവികമായും ഇൻസുലിൻ റെസിസ്റ്റൻസും കുറയും.\nചുരുക്കത്തിൽ അമിതമായ ഇൻസുലിൻ സാന്നിധ്യമാണ് മെറ്റബോളിക് സിൻഡ്രോം ഉണ്ടാക്കുന്നത്. അവിടെയാണ് ഇൻസുലിൻ കുഴപ്പക്കാരനാവുന്നത് .\nരക്തക്കുഴലുകൾ അടഞ്ഞു പോകുന്നു.\nഹൃദ്രോഗം, സ്ട്രോക്ക്, ധമനീരോഗങ്ങൾക്കു കാരണക്കാരനായ atherosclerosis നു കാരണം അമിത ഇൻസുലിൻ ആണ്. രക്തത്തിൽ ഇൻസുലിൻ കുറച്ചാൽ ഇത്തരം രോഗങ്ങൾക്ക് ശമനമുണ്ടാകും.\nഹൃദയ ധമനീ രോഗങ്ങൾ\nUGDP (The University Group Diabetes Program) 1970 ൽ നടത്തിയ പഠനത്തിൽ ഇൻസുലിൻ വർധി പ്പിക്കുന്ന sulphonylurea വിഭാഗത്തിൽപെട്ട മരുന്നുകൾ ഹൃദ്രോഗ സാധ്യത വർധിപ്പിക്കുന്നതായി കണ്ടെത്തി.\n1991 മുതൽ 1996 വരെയുള്ള കാലയളവിൽ കാനഡയിലെ സസ്കാഷേവാൻ (Saskatchewan) പട്ടണത്തിൽ നടത്തിയ പഠനത്തിൽ തെളിഞ്ഞത് ഇൻസുലിൻ കൂടുതൽ ഉപയോഗിക്കുന്നവരിൽ മരണനിരക്ക് കൂടുന്നു എന്നായിരുന്നു.\nബ്രിട്ടീഷ് ഗവേഷകരും ഇതേ കാര്യം കണ്ടെത്തി.UK General Practice Database ൽ നിന്ന് 84,000 പുതിയ പ്രമേഹ രോഗികളെ കണ്ടെത്തി അവരിൽ നിന്ന് ലഭിച്ച വിവരമനുസരിച്ചു മെറ്റ്ഫോമിൻ ഗുളിക കഴിക്കുന്നവരെ അപേക്ഷിച്ചു sulphonylurea ഉപയോഗിക്കുന്നവരിൽ 75 ശതമാനം അധികം പേർക്ക് മരണസാധ്യത കൂടുന്നതായി കണ്ടെത്തി. അതുപോലെ ഇൻസുലിൻ കുത്തിവെക്കുന്നവരിൽ അത് 100 % കൂടുതലായിരുന്നു. ഹൃദ്രോഗം, സ്ട്രോക്ക്, കാൻസർ, കിഡ്നി രോഗം ഇതൊക്കെ ഇതേ അളവിൽ കൂടിയതായി കണ്ടെത്തി.\nTHIN (The Health Information Network ) ലെ പുതിയ പ്രമേഹ രോഗികളുടെ കാര്യത്തിലും സദൃശമായ കണ്ടെത്തലുകളാണ് ഉണ്ടായത്. മാത്രമല്ല, ചികിത്സയുടെ ദൈർഘ്യം കൂടുന്നതിനനുസരിച്ചു മരണനിരക്കും കൂടുന്നതായി കണ്ടെത്തി.\nമരുന്നുകളൊന്നും കഴിക്കാത്ത പ്രമേഹരോഗികളിൽ രക്തത്തിലെ പഞ്ചസാര കുറയുന്നതിനനുപാതികമായി അപകടനിരക്കു കുറയുന്നതായി കണ്ടെത്തി. എന്നാൽ ഇൻസുലിൻ ഉപയോഗിച്ച് രക്തത്തിലെ പഞ്ചസാര കുറക്കുന്നത് കൊണ്ട് യാതൊരു ഗുണവും കണ്ടെത്താൻ സാധിച്ചില്ല.\nUnited Kingdom General Practice Research Database ലെ 1986 മുതൽ 2008 വരെയുള്ള കണക്കുകൾ പ്രകാരം 20,000 രോഗികൾ പ്രമേഹത്തിനു ഇൻസുലിൻ ഉപയോഗിച്ചിരുന്നു. അവരിൽ രക്തത്തിലെ പഞ്ചസാര കുറഞ്ഞവരിലായിരുന്നു മരണനിരക്ക് കൂടുതൽ.\nഇൻസുലിൻ വഴി A1c കുറച്ചതു കൊണ്ട് അപകടം കൂടിയതായിട്ടാണ് എല്ലാ പഠനങ്ങളും തെളിയിക്കുന്നത്. രക്തത്തിൽ ഗ്ളൂക്കോസ് വർധിക്കുന്നുന്നതാണ് കൂടുതൽ അപകടമെങ്കിൽ ഇങ്ങനെ സംഭവിക്കില്ലായിരുന്നു.\nഅതുപോലെ Cardiff University 2004 മുതൽ 2015 വരെയുള്ള കാലയളവിൽ നടത്തിയ പഠനത്തിൽ ഇൻസുലിൻ ഉപയോഗിക്കുന്നവരിൽ മരണനിരക്ക് 53 % കൂടുതലായിരുന്നു.\nDutch database പ്രകാരം ഇൻസുലിൻ നിത്യവും ഉപയോഗിക്കുന്നത് ഹൃദ്രോഗ സാധ്യത മൂന്നിരട്ടി വർധിപ്പിക്കുന്നു.\nmetformin Vs SU\nSulfonylurea എന്നത് ഇൻസുലിൻ ഉല്പാദനം വർധിപ്പിക്കുന്ന വിഭാഗം മരുന്നുകളാണ്. ഗ്ലിമപിറയ്ഡ് , ഗ്ലൈക്ലാസീഡ് തുടങ്ങിയ മരുന്നുകൾ.\nമെറ്റഫോമിൻ അത് ചെയ്യുന്നില്ല. എന്നാൽ രക്തതിലെ പഞ്ചസാര കുറക്കാൻ രണ്ടു മരുന്നിനും സാധിക്കും. അപ്പോൾ എന്തുകൊണ്ടാണ് SU കൂടുതൽ അപകടകാരിയാകുന്നത് എന്ന് മനസ്സിലാക്കാൻ എളുപ്പമുണ്ട്. SU രക്തത്തിലെ ഇൻസുലിൻ വർധിപ്പിക്കുന്നു.\nVeteran Affairs database in the United States രണ്ടര ലക്ഷം പുതിയ പ്രമേഹരോഗികളുടെ വിവരങ്ങൾ പ്രകാരം മെറ്റഫോമിന് പകരം SU ഉപയോഗിച്ചവരിൽ ഹൃദ്രോഗ സാധ്യത 21 % അധികമായിരുന്നു.\nUKPDS ന്റെ സർവെയിലും തെളിഞ്ഞത് S U വിനേയും ഇൻസുലിനേയും അപേക്ഷിച്ചു അമിത വണ്ണമുള്ള T2പ്രമേഹരോഗികളിൽ മെറ്റഫോമിൻ കൂടുതൽ പ്രയോജനപ്പെടുന്നു എന്നായിരുന്നു. മാത്രമല്ല, SU ഉപയോഗിച്ചവരിൽ ഹൃദ്രോഗസാധ്യത 40 മുതൽ 60 ശതമാനം വരെ കൂടുതലാണെന്നായിരുന്നു. SU വിന്റെ അളവ് കൂടുന്നതിനനുസരിച്ചു അപകടം കൂടുകയും ചെയ്യുന്നു.\nചുരുക്കത്തിൽ രക്തത്തിലെ പഞ്ചസാര കുറക്കാനുള്ള രണ്ടു മരുന്നുകളിൽ ഒന്ന് ഹൃദ്രോഗ സാധ്യത മറ്റേതിനെ അപേക്ഷിച്ചു വളരെയധികം വർധിപ്പിക്കുന്നു. കാരണം അത് രക്തത്തിലെ ഇൻസുലിൻ വർധിപ്പിക്കുന്നു.\nഅമിതമായ ഇൻസുലിൻ ശരീരത്തിന് ഹാനികരമാണ്. പ്രമേഹത്തിന്റെ കാര്യത്തിൽ ഇത് വളരെ വ്യക്തമാണ്. രക്തത്തിൽ പഞ്ചസാര വർധിക്കുന്നത് പ്രമേഹത്തിന്റെ ഒരു ലക്ഷണം മാത്രമാണ്. അതിന്റെ അടിസ്ഥാനകാരണം അമിതമായ ഇൻസുലിനും ഇൻസുലിൻ റെസിസ്റ്റൻസുമാണ്. അപ്പോൾ ഇൻസുലിൻ വർധിപ്പിക്കുന്നത് പ്രമേഹത്തെ കൂടുതൽ ഗുരുതരമാക്കും.\nഇൻസുലിൻ / SU വഴി നാം പ്രമേഹത്തിന്റെ ലക്ഷണത്തെ മാത്രമാണ് ചികിൽസിക്കുന്നത്, അതിന്റെ കാരണത്തെ വർധിപ്പിക്കുകയാണ്.\nപ്രമേഹവും കാൻസറും തമ്മിലുള്ള ബന്ധം തെളിയിക്കപ്പെട്ടതാണ്. പ്രമേഹരോഗികൾക്കു സ്തനം , കുടൽ, ഗർഭാശയം, വൃക്ക, മൂത്രസഞ്ചി തുടങ്ങിയവയിൽ കാൻസർ വരാനുള്ള സാധ്യത വളരെ കൂടുതലാണ്. അമിതവണ്ണം, പ്രീ – ഡയബെറ്റിസ്, T2പ്രമേഹം ഇതിലെല്ലാം കാൻസർ സാധ്യത ഒരുപോലെ കൂടുതലാണ്. അതായത് രക്തത്തിലെ ഉയർന്ന പഞ്ചസാരയല്ല ഇവിടെ പ്രശ്നക്കാരൻ. ഈ മൂന്ന് അവസ്ഥയിലും ഒരുപോലെ രക്തത്തിൽ കൂടിയിരിക്കുന്നത് ഇൻസുലിൻ ആണ്. അതുപോലെ ഇൻസുലിൻ റെസിസ്റ്റൻസും. ഇൻസുലിൻ വളർച്ചയെ സഹായിക്കുന്ന ഹോർമോൺ ആണ്. അത് ട്യൂമറിനെ വളർത്തുന്നു.\nഉയർന്ന അളവിൽ ഇൻസുലിൻ രക്തത്തിലുള്ള സ്ത്രീകളിൽ സ്തനാർബുദ സാധ്യത2.4 ഇരട്ടി കൂടുതലാണെന്നു പഠനങ്ങൾ തെളിയിക്കുന്നു. ഒരേ അളവിൽ ഇൻസുലിൻ രക്തത്തിലുള്ള രണ്ടു സ്ത്രീകളിൽ കാൻസർ സാധ്യത ഒരേ പോലെയാണ്, അതിലൊരാൾ അമിതവണ്ണമുള്ളയാളും ഒരാൾ മെലിഞ്ഞ പ്രകൃതമുള്ളയാളും ആണെങ്കിലും.\npioglitazone മൂത്രാശയ കാൻസർ ഉണ്ടാക്കുന്നു എന്നത് തെളിയിക്കപ്പെട്ടതാണ്.\nഒരിക്കൽ കാൻസർ വന്നു കഴിഞ്ഞാൽ രക്തത്തിലെ ഉയർന്ന പഞ്ചസാര കാൻസർ കോശങ്ങളെ വളർത്തും.\nCenter for Disease Control ന്റെ കണക്കുപ്രകാരം 2013 ൽ അമേരിക്കയിൽ കൂടുതൽ മരണകാരണമായ രോഗങ്ങളിൽ ഒന്നാം സ്ഥാനം ഹൃദ്രോഗത്തിനും രണ്ടാം സ്ഥാനം കാൻസറിനുമാണ് . രണ്ടും തമ്മിൽ ഒരു കാര്യത്തിൽ ബന്ധപ്പെട്ടിരിക്കുന്നു. രണ്ടിനും കാരണം അമിതമായ ഇൻസുലിനും അതിൻെറ വിഷലിപ്‌തതയും.\ninsulin shots adverse effects\nCategories:\tblogSide Effects\nTags: insulininsulin toxicity\nJose Antony\t· May 8, 2019 at 9:00 am


Accident | മേശപ്പുറത്ത് നിന്ന് അക്വേറിയം ദേഹത്ത് വീണ് അഞ്ചുവയസുകാരൻ മരിച്ചു | A five-year-old boy has died after falling an aquarium tank fromatable – News18 Malayalam\nAccident | മേശപ്പുറത്ത് നിന്ന് അക്വേറിയം ദേഹത്ത് വീണ് അഞ്ചുവയസുകാരൻ മരിച്ചു\nവീടിനുള്ളിലെ മേശയുടെ മുകളിൽ വച്ചിരിക്കുകയായിരുന്ന അക്വേറിയമാണ് കുട്ടിയുടെ ദേഹത്തേക്ക് വീണത്.\nകണ്ണൂര്: മേശപ്പുറത്ത് വെച്ചിരുന്ന അക്വേറിയം ദേഹത്തേക്ക് മറിഞ്ഞുവീണ് അഞ്ചുവയസുകാരന് ദാരുണ അന്ത്യം. കണ്ണൂര് മാട്ടൂല് കക്കാടലന്‍ചാലിലാണ് നാടിനെ നടുക്കിയ സംഭവം ഉണ്ടായത്. കെ.അബ്ദുള് കരീമിന്റേയും മന്‍സൂറയുടേയും മകന് മാസിന് ആണ് മരിച്ചത്.\nബുധനാഴ്ച രാത്രി എട്ട് മണിയോടെയായിരുന്നു സംഭവം. വീടിനുള്ളിലെ മേശയുടെ മുകളിൽ വച്ചിരിക്കുകയായിരുന്ന അക്വേറിയമാണ് കുട്ടിയുടെ ദേഹത്തേക്ക് വീണത്. കുട്ടി അക്വേറിയത്തിന്‍റെ വശത്ത് പിടിച്ച് തള്ളിയതോടെയാണ് ഇത് ദേഹത്തേക്ക് വീണത്. സാരമായി പരിക്കേറ്റ കുട്ടിയെ ഉടൻ തന്നെ പരിയാരത്തെ കണ്ണൂർ സർക്കാർ മെഡിക്കൽ കോളേജിൽ എത്തിച്ചെങ്കിലും ജീവൻ രക്ഷിക്കാനായില്ല. കുട്ടിയുടെ മൃതദേഹം പോസ്റ്റുമോർട്ടത്തിനുശേഷം ബന്ധുക്കൾക്ക് വിട്ടുനൽകും. സംഭവത്തിൽ പൊലീസ് കേസെടുത്തിട്ടുണ്ട്.\nവാഹനാപകടത്തിൽ യുവാവ് മരിച്ചു; മൃതദേഹം കണ്ട സഹോദരി കുഴഞ്ഞുവീണ് മരിച്ചു\nമംഗളുരു: വാഹനാപകടത്തിൽ മരിച്ച സഹോദരന്‍റെ മൃതദേഹം കണ്ട യുവതി കുഴഞ്ഞു വീണ് മരിച്ചു. മംഗളരുവിലാണ് സംഭവം. ബന്നികുപ്പയിലെ ചെലുവരാജുവിന്റെ മകന് കീര്‍തി രാജ് (24) മൃതദേഹം മോർച്ചറിയിലെത്തി കണ്ട സഹോദരി രശ്മി(21) കുഴഞ്ഞു വീണ് മരിക്കുകയായിരുന്നു. മൈസൂരു-മംഗളുരു ബണ്ട് വാള് ദേശീയ പാതയില് ഉണ്ടായ അപകടത്തിൽ കീർത്തിരാജും കൈലാസപുരം സ്വദേശി രവികുമാറുമാണ് മരിച്ചത്. കഴിഞ്ഞ ദിവസം രാത്രിയിൽ സോമനഹള്ളിയില് വെച്ചായിരുന്നു അപകടം.\nAlso Read- Crime News | ഭർത്താവിന്‍റെ കാമുകിയെ ഭാര്യയും സുഹൃത്തായ യുവതിയും ചേർന്ന് മർദ്ദിച്ചു; പൊലീസ് കേസെടുത്തു


Category Archive for "Men" | Graffiti Magazine | News\nദലിതന്റെ മരണത്തിന് ഇവിടെ എന്തുവില? പോലീസിന്റെ ക്രൂര മര്‍ദനത്തിനു പിന്നാലെ വിനായകന് ജീവനൊടുക്കിയിട്ട് ഒരു വര്‍ഷം; മുഖ്യമന്ത്രിയുടെ പോലീസും പ്രതികള്‍ക്ക് ഒപ്പം; തീരാ ദുരിതത്തില് കുടുംബം\nകൊച്ചി: പോലീസിന്റെ ക്രൂര മര്‍ദനത്തിനു പിന്നാലെ മനംനൊന്ത് ആത്മഹത്യ ചെയ്ത ദലിത് യുവാവ് വിനായകന്റെ വേര്‍പാടിന് ഒരുവര്‍ഷം. ഏങ്ങണ്ടിയൂര് പോളക്കന്… Read More\nചിരി മുഖവുമായി ലണ്ടനില് നിന്ന് ഇര്‍ഫാന് ഖാന്; മാരക രോഗത്തിനുള്ള ചികിത്സയുടെ ആദ്യ ഘട്ടത്തിനു പിന്നാലെ ചിത്രം പുറത്തുവിട്ടു; ഒപ്പം ദുല്‍ഖറിനും ‘കര്‍വാനിലെ’ അണിയറക്കാര്‍ക്കുമുള്ള ആശംസയും; ആരാധകര്‍ക്ക് ആശ്വാസം\nഅപൂര്‍വ രോഗത്തിനു ലണ്ടനില് ചികിത്സയിലുള്ള ബോളിവുഡ് നടന് ഇര്‍ഫാന് ഖാന് ചികിത്സയ്ക്കു ശേഷമുള്ള ആദ്യ ചിത്രം പുറത്തുവിട്ടു. സോഷ്യല് മീഡിയയിലൂടെയാണ്… Read More\nമോഹന്‍ലാലിനെ ‘ലാലേട്ടാ’ എന്നു വിളിച്ച് ഗവര്‍ണര് പി. സദാശിവം; പൊട്ടിച്ചിരിയില് അമര്‍ന്ന് സദസ്; അഭിനേതാക്കള്‍ക്ക് സമൂഹത്തോട് ഉത്തരവാദിത്വം ഉണ്ടെന്നന്ന് ഒളിയമ്പ്; ‘ഇക്കാര്യം അവര് മറക്കരുത്, കാരണം അവര് റോള് മോഡലുകളാണ്’\nDate : July 12th, 2018\nമോഹന്‍ലാലിനെ ‘ലാലേ..ട്ടന്’ എന്നു വിളിച്ച് ഗവര്‍ണര് പി. സദാശിവം. മലയാളികള് നെഞ്ചോടു ചേര്‍ത്തു പിടിക്കുന്ന താങ്കളെ ഇങ്ങനെയല്ലേ ഉച്ഛരിക്കേണ്ടതെന്നുമുള്ള ഗവര്‍ണറുടെ… Read More\n‘നിങ്ങളുടെ യാത്ര കഴിഞ്ഞു, ഇനി ഇറങ്ങിപ്പോകൂ’; ആരാധകരെ കരയിപ്പിച്ച് ക്യാന്‍സര് ചികിത്സയ്ക്ക് ലണ്ടനില് കഴിയുന്ന ബോളിവുഡ് നടന് ഇര്‍ഫാന് ഖാന്; ഹൃദയസ്പര്‍ശിയായ കുറിപ്പ്\nബോളിവുഡ് താരം ഇർഫാൻ ഖാൻ അർബുദത്തിന് ചികിത്സ തേടിയെന്ന വാർത്ത ഞെട്ടലോടെയാണ് ആരാധകർ കേട്ടത്. ആന്തരികാവയവങ്ങളെ ബാധിക്കുന്ന ന്യൂറോ എൻഡോക്രയിൻ… Read More\n‘മുന് കാമുകനായ സിദ്ധാര്‍ഥിന് മഹാനടിയിലെ ജെമിനി ഗണേശന്റെ സ്വഭാവം; ബന്ധം തുടര്‍ന്നിരുന്നെങ്കില് എനിക്കും സാവിത്രിയുടെ ഗതി ആയേനെ;’ സിദ്ധാര്‍ഥിനെതിരെ പരസ്ത്രീ ബന്ധം ആരോപിച്ച് സാമന്ത\nകുറച്ചു വര്‍ഷങ്ങള്‍ക്കു മുമ്പ് വരെ സാമന്ത നടന് സിദ്ധാര്‍ഥുമായി പ്രണയത്തിലായിരുന്നു. ഇരുവരും പെട്ടെന്ന് തന്നെ വേര്‍പിരിയുകയും ചെയ്തു. ജീവിതത്തെക്കുറിച്ചുള്ളവ്യത്യസ്തമായ കാഴ്ചപ്പാടുകള്… Read More\nപ്രതിശ്രുത വരന്റെയടുത്തു നിന്ന് കാമുകിയെ തട്ടിയെടുക്കാന് കാമുകന്റെ ശ്രമം; ഒപ്പമെത്തിയത് ഡിവൈഎഫ്‌ഐക്കാര്; തര്‍ക്കം മുറുകി കൂട്ടയടി; വിവാഹം വേണ്ടെന്നുവച്ച് വരന്; എന്നാല്‍പിന്നെ കാമുകന് മതിയെന്നു യുവതിയും!\nDate : June 7th, 2018\nതൊടുപുഴ: പ്രതിശ്രുതവരനൊപ്പം വിവാഹവസ്ത്രങ്ങള് എടുക്കുന്നതിനിടെ യുവതിയെ കൂട്ടിക്കൊണ്ടുപോകാന് മുന് കാമുകന്റെ ശ്രമം. തടയാന് ശ്രമിച്ച പ്രതിശ്രുതവരനെയും യുവതിയുടെ സഹോദരനെയും കാമുകനൊപ്പമെത്തിയ… Read More


സ്‍കൂള് പ്രവേശനം നടപടി നീട്ടിവെച്ചു | school entrance extended\nലോക്ക്ഡൗണ് 4.0: സംസ്ഥാനത്തെ സ്‍കൂള് പ്രവേശനം വൈകും; നടപടികള് നീട്ടിവെച്ചു\nനാലാം ഘട്ട ലോക്ക് ഡൗണിലെ ഇളവുകളും നിയന്ത്രണങ്ങളും സംബന്ധിച്ചുള്ള സംസ്ഥാന സർക്കാരിന്‍റെ മാർഗ്ഗ നിർദ്ദേശം നാളെ ഇറങ്ങും.\nTrivandrum, First Published May 17, 2020, 9:25 PM IST\nതിരുവനന്തപുരം: സ്‍കൂളുകള് 31 വരെ അടച്ചിടണമെന്ന കേന്ദ്ര നിർദ്ദേശത്തിന് പിന്നാലെ സംസ്ഥാനത്തെ സ്‍കുളുകളിലേക്കുള്ള പ്രവേശന നടപടികള് നീട്ടി. നാളെ സ്‍കൂളുകളില് പ്രവേശന നടപടികള് ആരംഭിക്കാനിരിക്കുകയായിരുന്നു. ദേശീയ ലോക്ക് ഡൗണ് മെയ് 31 വരെ നീട്ടിക്കൊണ്ട് കേന്ദ്രം പുറപ്പെടുവിച്ച മാര്‍ഗനിര്‍ദേശത്തില് സ്‍കൂളുകള് തുറക്കരുതെന്നാണ് നിര്‍ദേശിച്ചിട്ടുള്ളത്.\nനാലാം ഘട്ട ലോക്ക് ഡൗണിലെ ഇളവുകളും നിയന്ത്രണങ്ങളും സംബന്ധിച്ചുള്ള സംസ്ഥാന സർക്കാരിന്‍റെ മാർഗ്ഗ നിർദ്ദേശം നാളെ ഇറങ്ങും. മാറ്റിവെച്ച എസ്എസ്എൽസി പരീക്ഷകളുടെ നടത്തിപ്പിൽ അന്തിമ തീരുമാനം നാളെയെടുക്കും. വിദ്യാഭ്യാസമന്ത്രിയുടെ നേതൃത്വത്തിൽ നാളെ ഉന്നതതലയോഗം ചേരും.\nസ്‍കൂളുകള് 31 വരെ അടച്ചിടണമെന്ന കേന്ദ്ര നിർദ്ദേശം വന്ന സാഹചര്യത്തിൽ 26ന് തുടങ്ങേണ്ട പരീക്ഷകൾ ഒരുപക്ഷെ മാറ്റിവെക്കാനിടയുണ്ട്. ഇതുവരെ പൂർത്തിയായ എസ്എസ്എൽസി പരീക്ഷ മൂല്യനിർണ്ണയം നാളെ തുടങ്ങും. ഗതാഗതസർവ്വീസ് തുടങ്ങുന്നതിലും സർക്കാറിന്‍റെ നയപരമായ തീരുമാനം നാളെയുണ്ടാകും.\nRead More: ലോക്ക് ഡൗൺ 4.0 മാര്‍ഗരേഖ: യാത്രകൾ സംബന്ധിച്ച തീരുമാനം സംസ്ഥാനത്തിന് വിട്ടു, ആരാധനാലയങ്ങൾ അടഞ്ഞുകിടക്കും\nLast Updated May 17, 2020, 10:04 PM IST\nഎസ്എസ്എൽസി പരീക്ഷ ഇന്ന് അവസാനിക്കും; കൊവിഡ് വ്യാപനം കുറഞ്ഞശേഷം പ്രാക്ടിക്കൽ പരീക്ഷ\nഎസ്എസ്എല്‍സി ഐടി പ്രാക്ടിക്കൽ പരീക്ഷ; കൊവിഡ് പ്രോട്ടോകോൾ പാലിച്ച് നടത്തും


സർക്കാർ പദ്ധതിയിൽ ലഭിച്ച വീട് ഉദ്യോഗസ്ഥരുടെ അനാസ്ഥമൂലം നഷ്ടമായി\nസ്വന്തം ലേഖകൻ July 17, 2020 11:36 AM IST\nസര്‍ക്കാര് പദ്ധതിയില് ലഭിച്ച വീട് ഉദ്യോഗസ്ഥരുടെ അനാസ്ഥമൂലം നഷ്ടപ്പെട്ട് ഒരു കുടുംബം. റീ ബില്‍ഡ് കേരളയില്‍നിന്ന് അനുവദിച്ച വീടാണ് വൈപ്പിന് ചെറായിക്കാരന് നൗഷാദിന് നഷ്ടമായത്. ഏതുനിമിഷവും നിലംപൊത്താവുന്ന വീട്ടിലാണ് ഈ കുടുംബത്തിന്റെ താമസം.\nഇതാണ് വൈപ്പിന് ചെറായിക്കാരന് നൗഷാദിന്റെ വീട്. 2018ലെ പ്രളയക്കെടുതിയില് വീടിന്റെ തറ തകര്‍ന്നു. ഭിത്തികള് വിണ്ടുകീറി. പള്ളിപ്പുറം പഞ്ചായത്തിലെ ഈ വീടിനുണ്ടായ നാശനഷ്ടമത്രയും പരിശോധനക്കെത്തിയ പഞ്ചായത്ത്, റവന്യൂ അധികൃതര്‍ക്ക് ബോധ്യമായി. റീബില്‍ഡ് കേരളയില് ഉള്‍പ്പെടുത്തി വീടും അനുവദിച്ചു. ആവശ്യപ്പെട്ട രേഖകളെല്ലാം ഹാജരാക്കിയെങ്കിലും തീരപരിപാലന നിയമത്തിന്റെ പരിധിയിലാണ് വീടിരിക്കുന്നതെന്നായിരുന്നു തീരപരിപാലന അതോറിറ്റിയുടെ നിലപാട്.\nഅനുമതി നിഷേധിക്കപ്പെട്ടതോടെ നൗഷാദും കുടുംബവും പലവട്ടം കലക്ട്രേറ്റില് കയറിയിറങ്ങി. ഒരു വര്‍ഷം നീണ്ട അലച്ചിലിനൊടുവില് കഴിഞ്ഞ മാസം CRZ അനുമതി കിട്ടി. പിന്നാലെ പഞ്ചായത്ത് നിരാക്ഷേപ പത്രവും നല്‍കി. അപ്പോഴേക്കും പദ്ധതി കാലാവധി അവസാനിച്ചിരുന്നു. തീരപരിപാലന അതോറിറ്റി യോഗം ചേര്‍ന്ന് അനുമതി നല്‍കാതിരുന്നതാണ് പ്രശ്നമെന്ന് പഞ്ചായത്ത് പറയുന്നു. ഉദ്യോഗസ്ഥരുടെ അനാസ്ഥ ഈ കുടുംബത്തിന്റെ വീടെന്ന പ്രതീക്ഷയാണ് ഇല്ലാതാക്കിയത്.


സ്വപ്‌നത്തിലെ കാറ് വരച്ച് സേറ പറക്കുന്നു; ജപ്പാനിലേക്ക് - Middle East Chandrika Qatar\nby Web Desk July 4, 2019, 8:51 am0Votes\nദോഹ: പ്രകൃതിക്കിണങ്ങിയ, മരുഭൂമിയെ മലര്‍വാടിയാക്കുന്ന കാറ് സ്വപ്‌നം കണ്ട സേറ മരിയ രജീഷ് എന്ന കൊച്ചുമിടുക്കി അത് കടലാസിലേക്ക് പകര്‍ത്തിയപ്പോള് ലഭിച്ചത് ജപ്പാനിലേക്കൊരു യാത്ര. പ്രമുഖ കാര് കമ്പനിയായ ടൊയോട്ടയുടെ ഡ്രീം കാര് ചിത്രരചന മത്സരത്തിലാണ് ഡിപിഎസ് ഇന്ത്യന് സ്‌കൂളിലെ മൂന്നാം ക്ലാസ്സുകാരി സേറ ഖത്തറില് നിന്ന് ജപ്പാനിലേക്ക് പറക്കുന്നത്.\nലോകത്തെ എണ്‍പതോളം രാജ്യങ്ങളില് നിന്നുള്ള പത്തു ലക്ഷത്തോളം (9,53,064) കുട്ടികളാണ് മത്സരത്തില് പങ്കെടുത്തത്. ടൊയോട്ടയുടെ ഖത്തറിലെ വിതരണക്കാരായ അബ്്ദുല്ല അബ്ദുല്‍ഗനി ആന്റ് ബ്രദേഴ്‌സ് ആണ് ദോഹയില് ഇന്റര് സ്‌കൂള് ടൊയോട്ട ഡ്രീം കാര് മത്സരം സംഘടിപ്പിച്ചത്. ഖത്തറിലെ 160ലധികം സ്‌കൂളുകളില് നിന്നുള്ള കുട്ടികള് തമ്മില് മാറ്റുരച്ച ശേഷമാണ് തെരഞ്ഞെടുക്കപ്പെട്ട എന്‍ട്രികള് ജപ്പാനിലേക്കയച്ചതെന്ന് പിതാവ് രജീഷ് ചന്ദ്രികയോട് പറഞ്ഞു.\nസ്‌കൂള് വിദ്യാര്‍ത്ഥികള്‍ക്കുള്ള ഒന്നാമത് കാറ്റഗറിയായ എട്ടുവയസ്സിനു താഴെയുള്ള കുട്ടികളുടെ വിഭാഗത്തിലാണ് സേറ മത്സരിച്ചത്. ഖത്തറില് നിന്ന് രണ്ടാം സ്ഥാനമായിരുന്നു സേറയ്ക്ക്. പക്ഷെ പിന്നീട് ജപ്പാനിലെ മൂല്യനിര്‍ണ്ണയത്തില് പുരസ്‌കാരത്തിന് തെരെഞ്ഞെടുക്കപ്പെടുകയായിരുന്നു. കാറിനുള്ളില് വേണം എന്നാഗ്രഹിക്കുന്ന സൗകര്യങ്ങള് ഉള്‍പ്പെടുത്തിയുള്ള വിശദവിവരങ്ങളും ചിത്രങ്ങള്‍ക്കൊപ്പം നല്‍കേണ്ടിയിരുന്നു. മരുഭൂമിക്കിണങ്ങിയ, അന്തരീക്ഷമലിനീകരണം ഒഴിവാക്കാവുന്ന കാര് എന്ന ആശയമാണ് സേറ കൈമാറിയതെന്നും പിതാവ് വിശദീകരിച്ചു.\nആഗസ്ത് 27 മുതല് 31 വരെ ജപ്പാനില് നടക്കുന്ന 13ാമത് ടൊയോട്ട ലോക ഡ്രീം കാര് പുരസ്‌കാര ദാന ചടങ്ങില് സേറയും രക്ഷിതാവും പങ്കെടുക്കും.4വയസ്സ് മുതല് വരക്കുന്ന സേറക്ക് പ്രകൃതി വര്‍ണ്ണങ്ങളോടാണ് പ്രിയം. സ്‌കൂള്, വിവിധ സംഘടനാ തലങ്ങളില് സമ്മാനങ്ങള് നേടിയിട്ടുണ്ട്. പിതാവ് പാലാ മേവട സ്വദേശി രജീഷ് മാത്യു ദോഹയില് ചാര്‍ട്ടേഡ് അക്കൗണ്ടന്റായി ജോലി നോക്കുന്നു. ദീപ്തിയാണ് മാതാവ്. ഡിപിഎസ് കെജി വണ് വിദ്യാര്‍ഥി മാത്യു, നോറ ആന് സഹോദരങ്ങളാണ്.\nPrevious article നവീകരിച്ച സര്‍ജിക്കല് ഇന്റന്‍സീവ് കെയര് യൂണിറ്റ് ഉദ്ഘാടനം ചെയ്തു\nNext article ഐസിഎഒ അംഗത്വം: ഖത്തര് അപേക്ഷ സമര്‍പ്പിച്ചു


sara joseph against govt in actress attack case\nഅഞ്ച് വര്‍ഷമായി നടക്കുന്നതൊന്നും മുഖ്യമന്ത്രി കാണുന്നില്ലേ? നടി ആക്രമിക്കപ്പെട്ട കേസില് സാറാ ജോസഫ്\nനടിയെ ആക്രമിച്ച കേസില് സര്‍ക്കാരിനെതിരെ രൂക്ഷവിമര്‍ശനവുമായി എഴുത്തുകാരി സാറാ ജോസഫ്. മുഖ്യമന്ത്രി പിണറായി വിജയന് അതിജീവിതയ്‌ക്കൊപ്പമാണെന്ന് പറയുന്നത് താന് വിശ്വസിക്കുന്നില്ലെന്ന് സാറാ ജോസഫ് പറഞ്ഞു.(sara joseph against govt in actress attack case)\nഅഞ്ച് വര്‍ഷമായി മുഖ്യമന്ത്രി ഇവിടെ നടക്കുന്നതൊന്നും കാണുന്നില്ലേ. കേസ് അട്ടിമറിക്കാന് വലിയ ശ്രമം തുടരുന്നുവെന്നും സാറാ ജോസഫ് പറഞ്ഞു.\nഅതേസമയം നടിയെ ആക്രമിച്ച കേസില് തുടരന്വേഷണത്തിന് സമയം നീട്ടിനല്‍കണമെന്ന ഹര്‍ജി വിധി പറയാന് മാറ്റിയിരിക്കുകയാണ്. ജസ്റ്റിസ് കൗസര് എടപ്പഗത്തിന്റെ ബെഞ്ചാണ് വിധി പറയുക. പ്രോസിക്യൂഷന് ജുഡീഷ്യറെ അപമാനിക്കാന് ശ്രമിക്കുകയാണെന്ന് ദിലീപിന്റെ അഭിഭാഷകന് കോടതിയില് പറഞ്ഞു. 2022 ഫെബ്രുവരി വരെ മെമ്മറി കാര്‍ഡിന്റെ ഹാഷ് വാല്യു മാറിയത് പ്രോസിക്യൂഷന് അറിഞ്ഞില്ലേയെന്ന് പ്രതിഭാഗം ചോദിച്ചു.\nകേസില് വിചാരണ ഒഴിവാക്കാനാണ് ഡിവൈഎസ്പി ബൈജു പൗലോസ് ശ്രമിക്കുന്നത്. തനിക്കെതിരെ തെളിവ് കണ്ടെത്താന് അന്വേഷണ സംഘത്തിന് കഴിഞ്ഞിട്ടില്ലെന്ന് പറഞ്ഞ ദിലീപ്, ദൃശ്യങ്ങള് കോടതി കണ്ടാല് എന്താണ് കുഴപ്പമെന്നും ചോദിച്ചു. എഫ്എസ്എല് ലാബ് പൊലീസിന്റെ ഭാഗം. റിപ്പോര്‍ട്ടില് എന്ത് തിരിമറിയും നടക്കും. പ്രതിഭാഗം വാദിച്ചു. അതേസമയം ജുഡീഷ്യറിയെ അപമാനിക്കാന് ശ്രമിച്ചിട്ടില്ലെന്നും ദിലീപിന്റെ വാദങ്ങള് കളവാണെന്നും സര്‍ക്കാര് കോടതിയില് വാദിച്ചു.\nകേസില് വിചാരണ കോടതിക്കെതിരെ ഭാഗ്യലക്ഷ്മിയും ഇന്ന് രംഗത്തെത്തി. കേസുമായി ബന്ധപ്പെട്ട് ഇപ്പോള് കോടതിയില് നടക്കുന്നത് നാടകമാണെന്ന് ഭാഗ്യലക്ഷ്മി വിമര്‍ശിച്ചു. കോടതികളില് ആദ്യമേ വിധിയെഴുതി വച്ചൂ. ഇനി പ്രഖ്യാപിക്കേണ്ട ദിവസം മാത്രമേയുള്ളൂ. ഹര്‍ജികളുമായി ചെല്ലുമ്പോള് പ്രോസിക്യൂട്ടര്‍മാര് കോടതി മുറിക്കുള്ളില് അപമാനിക്കപ്പെടുകയാണ്. എന്നാല് എന്തുകൊണ്ടാണ് പ്രോസിക്യൂട്ടര്‍മാര് കേസില് നിന്ന് പിന്മാറാന് കാരണമെന്ന് കോടതി ചോദിക്കുന്നില്ല. ഉന്നതനോട് കോടതിക്ക് ഒരു സമീപനമെന്നും പാവപ്പെട്ടവനോട് മറ്റൊരു സമീപമാണെന്നും ഭാഗ്യലക്ഷ്മി കുറ്റപ്പെടുത്തി.\nStory Highlights: sara joseph against govt in actress attack case\nRead more on: actress attack case | pinarayi vijayan | sara joseph


പൗരത്വ ബില് കീറിയെറിഞ്ഞ് ഒവൈസി ; ലോക്സഭയെ ചൂടുപിടിപ്പിച്ച് പൗരത്വ നിയമഭേദഗതി ബില് – Jaihind TV\nപൗരത്വ ബില് കീറിയെറിഞ്ഞ് ഒവൈസി ; ലോക്സഭയെ ചൂടുപിടിപ്പിച്ച് പൗരത്വ നിയമഭേദഗതി ബില്\nലോക്സഭയെ ചൂടുപിടിപ്പിച്ച് ദേശീയ പൗരത്വ നിയമഭേദഗതി ബില്. മുസ്‌ലീങ്ങൾ ഒഴികെയുള്ള അഭയാർത്ഥികൾക്ക് പൗരത്വം നല്‍കാനുള്ള ബില്ലിൽ വലിയ പ്രതിഷേധമാണ് ലോക്സഭയിൽ അരങ്ങേറുന്നത്. മതാടിസ്ഥാനത്തിൽ ജനങ്ങളെ തരംതിരിക്കുന്ന ബിൽ കോടതിയിൽ തള്ളിപ്പോകുമെന്ന് പ്രതിപക്ഷം സഭയില് പറഞ്ഞു. പ്രതിപക്ഷ പ്രതിഷേധത്തിനിടെ ബില്ലവതരണത്തിന് അനുമതി കിട്ടി. ബില്ലവതരണത്തെ അനുകൂലിച്ച് 293 പേർ ലോക്സഭയിൽ വോട്ട് ചെയ്തപ്പോൾ 82 പേർ എതിർത്ത് വോട്ട് രേഖപ്പെടുത്തി. ബില്ലിനെതിരെ കോൺഗ്രസും ഇടതുപാർട്ടികളും മുസ്‌ലീം ലീഗും ഡി.എം.കെ.യും എൻ.സി.പിയും ബി.എസ്.പിയും വോട്ട് ചെയ്തു. ടി.ഡി.പി.യും ബിജു ജനതാദളും ശിവസേനയും ബില്ലിനെ പിന്തുണച്ച് വോട്ട് ചെയ്തു.\nബില്ലില് പ്രതിപക്ഷവും അമിത് ഷായുമായി രൂക്ഷമായ വാദപ്രതിവാദങ്ങളാണ് സഭയില് നടന്നത്. ന്യൂനപക്ഷങ്ങളെ കൃത്യമായി ലക്ഷ്യമിട്ട് ഇത്തരമൊരു നിയമനിർമാണം നടത്തുന്നത് അപലപനീയമാണെന്ന് കോൺഗ്രസ് ലോക്സഭാകക്ഷി നേതാവ് അധിർ രഞ്ജൻ ചൗധരി സഭയില് പറഞ്ഞു. 1935 ൽ അഹമ്മദാബാദിൽ നടന്ന ഹിന്ദുമഹാസഭാ സമ്മേളനത്തിൽ രാജ്യത്തെ രണ്ടായി വിഭജിക്കണമെന്ന പ്രമേയം അവതരിപ്പിച്ചത് ഹിന്ദു മഹാസഭയാണെന്നത് കോണ്‍ഗ്രസ് നേതാവ് മനീഷ് തിവാരിയും ചൂണ്ടിക്കാട്ടി.\nതുടർന്ന് നടന്ന ചർച്ചയില് പൗരത്വബില്ലിന്‍റെ പകർപ്പ് ലോക്സഭയിൽ എ.ഐ.എം.ഐ.എം പാര്‍ട്ടി അധ്യക്ഷന് അസദുദ്ദീൻ ഒവൈസി കീറിയെറിഞ്ഞു. പൗരത്വബില്ല് രണ്ടാം വിഭജനമാണെന്ന് ബില്ല് കീറിയെറിഞ്ഞുകൊണ്ട് ഒവൈസി ആരോപിച്ചു. ‘ജനങ്ങളെ വിഭജിക്കുന്ന, നിറത്തിന്‍റെ അടിസ്ഥാനത്തിൽ വിവേചനം നടത്തുന്ന ദക്ഷിണാഫ്രിക്കയിലെ നാഷണൽ റജിസ്റ്റർ വലിച്ച് കീറിയാണ് മഹാത്മാ ഗാന്ധി ‘മഹാത്മാ’ എന്ന പദവിയിലേക്കെത്തിയത്’ – തുടർന്ന് ഒവൈസി ബില് വലിച്ചുകീറി.\nമുസ്‌ലീങ്ങളെ ഭരണപക്ഷത്തിന് എന്താണ് വെറുപ്പെന്നും ഒവൈസി ചോദിച്ചു. ബംഗാളി ഹിന്ദുക്കളെ തിരിച്ചുകൊണ്ടുവരുമെന്ന് പറയുന്നവര് മുസ്‌ലീങ്ങളെ മാത്രമാണ് വേർതിരിക്കാന് ശ്രമിക്കുന്നതെന്നും ഒവൈസി കുറ്റപ്പെടുത്തി. ചൈനയില് നിന്നുള്ള അഭയാർത്ഥികളെ സർക്കാർ ബില്ലില് ഉള്‍പ്പെടുത്താത്തത് ചൈനയെ പേടിച്ചിട്ടാണോയെന്നും ഒവൈസി പരിഹസിച്ചു. ബില് ഭരണഘടനാവിരുദ്ധമാണെന്നും മുസ്‌ലീങ്ങള്‍ക്ക് നാടില്ലാതാക്കാനുള്ള നീക്കമാണിതിന് പിന്നിലെന്നും ഒവൈസി ആരോപിച്ചു. ലോക്സഭയില് ബില്ലിന്മേലുള്ള ചർച്ച പുരോഗമിക്കുകയാണ്.\nപൗരത്വ ഭേദഗതി ബിൽ ഇന്ന് രാജ്യസഭയിൽ ;...\nപൗരത്വ ഭേദഗതി ബിൽ, ഉന്നാവ് – ത്രിപുര...\nപൗരത്വ ഭേദഗതി ബിൽ നടപ്പാക്കുന്നതിനെ എതിർത്ത് പഞ്ചാബ്...\n‘സുപ്രീം കോടതി പറഞ്ഞിട്ടും ആള്‍ക്കൂട്ട കൊലപാതകത്തിനെതിരെ നിയമനിര്‍മാണം...


എൽ ഡി എഫ് കൺവീനറെ താൻ ശക്തമായി വിമർശിച്ചില്ലേ , അതു തന്നെ വലിയ ശിക്ഷയാണെന്ന് വനിതാ കമ്മീഷൻ അദ്ധ്യക്ഷ\nതൃശൂർ : എൽ ഡി എഫ് കൺവീനർ എ വിജയരാഘവനെ ശക്തമായി വിമർശിച്ചത് താനാണെന്നും അത് തന്നെ വലിയ ശിക്ഷ ആണെന്നും വനിതാ കമ്മീഷൻ അദ്ധ്യക്ഷ എൻ സി ജോസഫൈൻ . വനിതാ കമ്മീഷൻ എൽഡിഎഫിന്റെ ഭാഗമാണെന്നും കമ്മീഷൻ പിരിച്ചു വിടണമെന്നും ആയിരുന്നു കഴിഞ്ഞ ദിവസം രമ്യാ ഹരിദാസ് നടത്തിയ വിമർശനം . ഇതിനെ തള്ളിയായിരുന്നു ജോസഫൈന്റെ പ്രസ്താവന .\nഫിറോസ് കുന്നുംപറമ്പിൽ യുവതിയെ അപകീർത്തിപ്പെടുത്തിയ സംഭവത്തിൽ വനിതാ കമ്മീഷൻ സ്വമേധയ കേസെടുത്തിരുന്നു . ഇതിന്റെ പശ്ചാത്തലത്തിലായിരുന്നു എംപി രമ്യാ ഹരിദാസിന്റെ പ്രതികരണം.\nഷാനി മോൾ ഉസ്മാനെ പൂതനയെന്ന് വിളിച്ച മന്ത്രി ജി സുധാകരനെതിരെ നടപടിയെടുക്കാൻ വനിതാ കമ്മീഷൻ തയ്യാറായില്ല. അതുപോലെ തനിക്കെതിരെ മോശം പരാമർശം നടത്തിയ എൽഡിഎഫ് കൺവീനറിനെതിരെയും കമ്മീഷൻ നടപടിയുണ്ടായില്ലെന്നും രമ്യ പ്രസ്താവിച്ചു .


Drishyam Model Murder | വീണ്ടും 'ദൃശ്യം' മോഡൽ: ഭർത്താവിന്റെ കൊലപ്പെടുത്തി അപകട മരണമാക്കി; ഭാര്യയും കാമുകനും അറസ്റ്റിൽ – News18 Malayalam\nHome » photogallery » crime » TAKING A CUE FROM THE MOVIE DRISHYAM WOMAN PARAMOUR IN MURDER CASE\nവീണ്ടും 'ദൃശ്യം' മോഡൽ: ഭർത്താവിന്റെ കൊലപ്പെടുത്തി അപകട മരണമാക്കി; ഭാര്യയും കാമുകനും അറസ്റ്റിൽ\nസിനിമയിലേതു പോലെ പൊലീസിനെ കബളിപ്പിക്കാമെന്ന് കരുതിയതെന്നാണ് ഇവരുടെ മൊഴി.\n| June 28, 2020, 18:52 IST\nമൈസൂരു: 'ദൃശ്യം' സിനിമയുടെ കന്നഡ പതിപ്പ് കണ്ട് ഭർത്താവിനെ കൊലപ്പെടുത്തിയ ഭാര്യയും കാമുകനും അറസ്റ്റിൽ. മൈസൂരു കെ.ആര്. നഗര് സാലിഗ്രാമം സ്വദേശി ആനന്ദ് കൊല്ലപ്പെട്ട കേസിലാണ് ഭാര്യ ശാരദയും കാമുകന് ബാബുവും അറസ്റ്റിലായത്.\nടെമ്പോ ട്രാവലര് സര്‍വീസ് നടത്തിയിരുന്ന ആനന്ദിനെ ജൂണ് 23 നാണ് കൊല്ലപ്പെട്ടനിലയില് കണ്ടെത്തിയത്. ഇലക്ട്രിക് ട്രാന്‍സ്‌ഫോര്‍മറിന് സമീപം ബൈക്കപകടത്തിൽ മരിച്ച നിലയിലായിരുന്നു മൃതദേഹം. എന്നാൽ തലയിലെ മുറിവും വസ്ത്രത്തിലെ ചോരപ്പാടുകളുമാണ് സംശയത്തിനിടയാക്കിയത്. ആനന്ദിന്റെ പിതാവ് നൽകിയ പരാതിയിലാണ് പൊലീസ് അന്വേഷണം ആരംഭിച്ചത്.\nശാരദയും ബാബുവും തമ്മില് അടുപ്പത്തിലാണെനന് പൊലീസ് കണ്ടെത്തി. തുടർന്ന് നടത്തിയ ചോദ്യം ചെയ്യലിലാണ് ആനന്ദിന്റെ മരണം കൊലപാതകമാണെന്നു വ്യക്തമായത്. ആനന്ദിനെ കൊലപ്പെടുത്തി ഒന്നിച്ചു ജീവിക്കുകയായിരുന്നു ഇവരുടെ ലക്ഷ്യം.\nദൃശ്യം എന്ന സിനിമയുടെ കന്നഡ പതിപ്പ് കണ്ടാണ് കൊലപാതകം ആസൂത്രണം ചെയ്തതെന്ന് ഇരുവരും പൊലീസിനോട് പറഞ്ഞു. സിനിമയിലേതു പോലെ പൊലീസിനെ കബളിപ്പിക്കാമെന്ന് കരുതിയതെന്നാണ് ഇവരുടെ മൊഴി.\nകൊലപാതകം നടപ്പാക്കുന്നതിനായി ജൂണ് 22 ന് രാത്രി ബാബുവും ആനന്ദും ഒന്നിച്ചിരുന്ന് മദ്യപിച്ചു. മദ്യലഹരിയിലായ ആനന്ദിനെ ബാബു തലയ്ക്കടിച്ചാണ് കൊലപ്പെടുത്തിയത്. തുട‌ർന്ന് മൃതദേഹം രോഡരികിൽ ഉപേക്ഷിക്കുകയായിരുന്നു. ബൈക്കും മൃതദേഹത്തിന് സമീപം ഉപേക്ഷിച്ചു. അപകടത്തില് മരിച്ചെന്ന് വരുത്തിതീര്‍ക്കുകയായിരുന്നു ലക്ഷ്യം.


ജയമാധവന് നായരുടെ വീടിനു പിന്നില് നിന്നു ലഭിച്ച തടിക്കഷണത്തില് രക്തക്കറ - IBC Live\nPosted By: Editoron: November 06, 2019 In: CRIME, KERALA, LATEST, NEWS, TOP NEWS, TRIVANDRUM\nതിരുവനന്തപുരം: ജയമാധവന്‍നായര് മര്‍ദനമേറ്റു മരിച്ചതാകാമെന്ന് പൊലീസ് സംശയിക്കുന്നു.സംശയം ബലപ്പെടുത്തുന്നത് വീടിനു പിന്നില്‍നിന്നു ലഭിച്ച തടിക്കഷണത്തിലെ രക്തക്കറയാണ്.സ്വത്തുക്കള് എഴുതി വാങ്ങിയ രവീന്ദ്രന്‍നായര് മൊഴി നല്‍കിയിരിക്കുന്നത് ജയമാധവന്‍നായര് വീണു മരിച്ചെന്നാണ്.\nവീണു പരുക്കേറ്റപ്പോള് തറയിലും കട്ടിലിലും രക്തക്കറ ഉണ്ടായെന്നു സമ്മതിക്കാമെങ്കിലും തടിക്കഷണത്തില് രക്തം പുരണ്ടതിനു വിശദീകരണമില്ല. ജോലിക്കാരി ലീലയാണു വീടു വൃത്തിയാക്കിയത്. വീടു വൃത്തിയാക്കാന് തടിക്കഷണത്തിന്റെ ആവശ്യവുമില്ല.\nജയമാധവന്‍നായരുടെ തലയിലും മുഖത്തുമാണു പരുക്കേറ്റത്.അബോധാവസ്ഥയിലായിരുന്ന ജയമാധവന്‍നായരെ താനാണ് ആദ്യം കണ്ടതെന്നു രവീന്ദ്രന്‍നായര് മൊഴി നല്‍കിയിട്ടുണ്ട്.തുടര്‍ന്നുള്ള അന്വേഷണത്തില് മുന് കാര്യസ്ഥന് സഹദേവനും സ്ഥലത്ത് എത്തിയിരുന്നെന്നു കണ്ടെത്തി. ജയമാധവന്‍നായരെ ഓട്ടോറിക്ഷയില് ആശുപത്രിയിലേക്കു കൊണ്ടുപോയത് സഹദേവനാണ്.\nജയമാധവന്‍നായര് മെഡിക്കല് കോളജ് ആശുപത്രിയില് എത്തിയപ്പോഴേക്കും മരിച്ചിരുന്നു.പിന്നാലെ രവീന്ദ്രന് നായരും ജോലിക്കാരി ലീലയും ആശുപത്രിയില് എത്തി. മരണം സ്ഥിരീകരിച്ചപ്പോള് രവീന്ദ്രന് നായരും ലീലയും കരമന പൊലീസ് സ്റ്റേഷനില് നേരിട്ടെത്തി മരണവിവരം അറിയിച്ചു. ഉടന് പൊലീസുകാര് ആശുപത്രിയിലേക്കു പോയി.\nലീലയുമായി ഉമാമന്ദിരത്തില് എത്തിയ രവീന്ദ്രന് ഉടന് വീടു വൃത്തിയാക്കാന് നിര്‍ദേശിച്ചു. പോസ്റ്റ്‌മോര്‍ട്ടം നടപടികള്‍ക്കുശേഷം ഉമാമന്ദിരത്തില് പൊലീസ് എത്തുമ്പോഴേക്കും തെളിവുകള് നീക്കം ചെയ്തിരുന്നു. ജയമാധവന്‍നായരുടെ വസ്ത്രങ്ങളും നശിപ്പിച്ചു.രവീന്ദ്രന്‍നായര് അന്നു മൊഴി നല്‍കിയത് വീട്ടിലെ കട്ടിളപ്പടിയില് തലയിടിച്ചു വീണ ജയമാധവന്‍നായരെ ഉടന് ആശുപത്രിയില് എത്തിച്ചെന്നാണ്.\nശബരിമല ദര്‍ശനത്തിന് തയ്യാറെടുത്ത് മനിതി വനിതാ കൂട്ടായ്മ\nതൃശൂരില് ആറ് പെണ്‍കുട്ടികളെ ഒറ്റദിവസം കൊണ്ട് കാണാതായി


'2 വർഷം മുമ്പ് പരാതി നൽകിയതാണ് മുഖ്യമന്ത്രിക്ക്.' ആര്‍എസ്എസ് തടവിനെ അതിജീവിച്ച അഞ്ജലി സംസാരിക്കുന്നു | Maktoob https://maktoobmedia.com/\nTOPICS:Ghar VapasiPinarayi VijayanRSS\nമുസ്‌ലിം യുവാവിനെ പ്രണയിച്ചതിന് മംഗലാപുരത്തെ ആര്‍എസ്എസ് പീഡനകേന്ദ്രത്തിലടക്കപ്പെട്ട അഞ്ജലി പ്രകാശനുമായി മൃദുല ഭവാനി സംസാരിക്കുന്നു\n2016 മെയ് മാസത്തിലാണ് പിണറായി വിജയൻ കേരള മുഖ്യമന്ത്രിയായി അധികാരമേറ്റത്. കഴിഞ്ഞ മെയ് മാസത്തിൽ സർക്കാർ അതിന്റെ രണ്ടാം വാർഷികം ആഘോഷിച്ചു. സൗത്ത് ഇന്ത്യ സംഘപരിവാറിനെ അടുപ്പിക്കുന്നില്ല, ശക്തമായ പ്രതിരോധം തീർക്കുന്നു എന്ന, SOUTH REJECTS BJP എന്ന രാഷ്ട്രീയ നിരീക്ഷണം തെറ്റാണ് എന്ന് തെളിയിക്കുകയാണ് പിണറായി വിജയൻ തള്ളിക്കളഞ്ഞ അഞ്ജലി പ്രകാശിന്റെ പരാതി.\nമറ്റു മതസ്ഥരെ വിവാഹം കഴിക്കുകയോ പ്രണയിക്കുകയോ ചെയ്യുന്ന യുവതീയുവാക്കളെ സംഘപരിവാർ പർച്ചേസ് ചെയ്ത അവരുടെ രക്ഷിതാക്കളുടെ അറിവോടെയും പിന്തുണയോടെയും രഹസ്യ കേന്ദ്രങ്ങളിലും വീട്ടുതടങ്കലിലും പീഡിപ്പിക്കുന്നു. ഇതേപ്പറ്റി പീഡനകേന്ദ്രങ്ങളിൽ നിന്നും പുറത്തുവന്നവരുടെയും സംഘടനകളുടെയും പരാതികൾ തള്ളിക്കളയുകയാണ് സർക്കാർ ചെയ്തത്. അതിലൊന്ന് ഹാദിയയുടെ പരാതിയായിരുന്നു, വീട്ടുതടങ്കലിൽ ആയിരുന്ന സമയത്ത് തൃപ്പൂണിത്തുറ യോഗാ കേന്ദ്രത്തിൽ നിന്നും ആളുകളെത്തി തന്നെ ഘർവാപ്സി നടത്താൻ ശ്രമിച്ചു എന്ന് ഹാദിയ പറഞ്ഞു. തൃപ്പൂണിത്തുറ ശിവശക്തി യോഗാ സെന്ററിൽ നിന്നും രക്ഷപ്പെട്ട ശ്വേത, ശ്രുതി, അഷിത എന്നിവർ അതിനകത്ത് പ്രവർത്തിക്കുന്ന ആർഎസ്എസ് പീഡനകേന്ദ്രത്തെപ്പറ്റി ശക്തമായ ആരോപണം ഉന്നയിച്ചിട്ടും പിണറായി വിജയൻ സർക്കാർ ഈ പീഡനകേന്ദ്രത്തിനെതിരെ നടപടിയെടുത്തിട്ടില്ല. ഇപ്പോഴും മറ്റു കെട്ടിടങ്ങളിലായി ഇത് പ്രവർത്തിക്കുന്നുണ്ട്.\nമുസ്ലീം യുവാവിനെ പ്രണയിച്ചതിന് മംഗലാപുരത്തും കേരളത്തിലും പല സ്ഥലങ്ങളിലായി സംഘപരിവാർ സഹായത്തോടെ രണ്ടു വർഷം തടവിൽ കഴിയേണ്ടി വന്ന അഞ്ജലി പ്രകാശ് മുഖ്യമന്ത്രിക്ക് പരാതി നൽകിയത് 2016ൽ. 6/7 മാസങ്ങളായി താൻ അനുഭവിക്കുന്ന പ്രശ്നങ്ങൾ താങ്കളെ അറിയിക്കുന്നു എന്നു പറഞ്ഞുകൊണ്ട്, തൃശൂർ മായന്നൂരിലെ തണൽ ബാലാശ്രമത്തിൽ സംഘപരിവാർ തടവിൽ കഴിയുന്നതിനിടെയാണ് അഞ്ജലി മുഖ്യമന്ത്രിക്ക് പരാതി നൽകിയത്.\n2016 വർഷാവസാനം അയച്ച പരാതിക്ക് യാതൊരു തരത്തിലുള്ള മറുപടിയോ നടപടിയോ പിണറായി വിജയൻ സർക്കാരിൽ നിന്നും ഉണ്ടായിട്ടില്ല എന്നത് 2016 മുതൽ തന്നെ ഇത്തരം അതിക്രമങ്ങൾക്ക് പിണറായി വിജയൻ മൗനാനുവാദം നൽകുന്നു എന്ന് വ്യക്തമാക്കുന്നു. യോഗാ സെന്റർ, ഓർഫനേജ് തുടങ്ങിയ പല സ്ഥാപനങ്ങളുടെയും കെട്ടിടങ്ങളിലാണ് ഇത്തരം പീഡന കേന്ദ്രങ്ങൾ പ്രവർത്തിക്കുന്നത് എന്ന് തോന്നുന്നുണ്ടെന്ന് അവിടെ നിന്നും അതിജീവിച്ചു പുറത്തെത്തിയ അഞ്ജലി പറയുന്നു.\nകഴിഞ്ഞ രണ്ടുവർഷമായി അഞ്ജലിക്ക് സംഭവിച്ചത് എന്താണ് എന്ന് പറയാമോ?\nഇതെല്ലാം തുടങ്ങുന്നത് 2016 ഓഗസ്റ്റ് 17നാണ്. ഞാനൊരു പ്രെെവറ്റ് കൊളേജിൽ ടീച്ചറായി ജോലി ചെയ്യുകയായിരുന്നു. അപ്പോ ഞാനും മനാസും മാര്യേജ് രജിസ്റ്റർ ചെയ്യാൻ തീരുമാനിച്ചു.17നു രാത്രി എന്റെ വീട്ടിലറിഞ്ഞിട്ട് എന്റെ അമ്മയും അമ്മയുടെ രണ്ട് സഹോദരന്മാരും, നരോത്തമൻ, വേണുഗോപാൽ എന്നിവർ, പിന്നെ ഒരു സഹോദരി അനിത ഇവരെല്ലാം കൂടി വന്നിട്ട് അന്ന് രാത്രി എന്നെ ഒരുപാട് ഉപദ്രവിച്ചു.\nവായിൽ തുണിയെല്ലാം കെട്ടി, വലിച്ച് കഴുത്തില് കത്തിയൊക്കെ വെച്ച് ഭീഷണിപ്പെടുത്തിയിട്ടുണ്ടായിരുന്നു. ഒരുപാട് അടിച്ചു, മുഖത്തുനിന്ന് ചോരയൊക്കെ വന്നു. മൂക്കിൽനിന്നു ചോര വന്നു. അങ്ങനെയൊരു അവസ്ഥയായി. പിന്നെ അന്ന് ഞാനെടുത്തുവെച്ചിരുന്ന എന്റെ ഇതുവരെയുള്ള എല്ലാ തിരിച്ചറിയൽ രേഖകളും പ്രൂഫും ഒക്കെ അവർ എടുത്തുമാറ്റി അങ്ങനെ അന്ന് രാത്രി ഭീഷണിപ്പെടുത്തി എന്റെ കഴുത്തിൽ കത്തിവെച്ചിട്ട് ബലമായി ഹോസ്പിറ്റലിൽ കൊണ്ടുപോയി. കാറിലാണ് കൊണ്ടുപോയത് യൂണിറ്റി ഹോസ്പിറ്റലിലേക്ക്, കുന്നംകുളം. അവിടെ മനാസ് വന്നപ്പോ ഇവിടന്ന് എങ്ങനെയെങ്കിലും പോകും എന്ന് തോന്നിയപ്പോ അവർ ഹോസ്പിറ്റൽ മാറ്റി. തൃശൂർ അശ്വിനി ഹോസ്പിറ്റലിലേക്ക്. സെമി എെസിയുവിൽ. വിസിറ്റേഴ്സ് അലവ്ഡ് അല്ലായിരുന്നു പിന്നെ അവിടെയും അന്വേഷിച്ച് മനാസ് എത്തിയപ്പോ എന്നെ നേരെ അമൃത ഹോസ്പിറ്റൽ എറണാകുളം അവിടേക്ക് മാറ്റി. അവിടെ സെെക്യാട്രി പേഷ്യന്റ് ആയി അഡ്മിറ്റ് ചെയ്യുകയാണ് ചെയ്തത്.അപ്പോഴൊന്നും എനിക്ക് ഒരു പ്രശ്നവും ഉണ്ടായിരുന്നില്ല. ഇവരാദ്യം ഡോക്ടറോട് സംസാരിച്ചു പക്ഷേ ഡോക്ടർ എന്നോടൊന്നും ചോദിച്ചിട്ടില്ല എന്തെങ്കിലും പ്രശ്നമുണ്ടോ അങ്ങനെയൊന്നും.നേരെ അഡ്മിറ്റ് ചെയ്യുകയായിരുന്നു.\nഡോക്ടറുടെ പേര് എൻ ദിനേശൻ. 45 ദിവസത്തോളം ഞാനവിടെ അഡ്മിറ്റ് ആയിരുന്നു. ഒരു നേരം തന്നെ എട്ടുമുതൽ 10 ഗുളികകൾ വരെ നിർബന്ധിച്ച് കഴിപ്പിക്കുമായിരുന്നു. ഇൻജെക്ഷൻ ഒക്കെ തന്ന് ബോധമില്ലാതെ കെടത്തുമായിരുന്നു.\nപിന്നീട് മനാസ് ഹേബിയസ് കോർപ്പസ് ഫയൽ ചെയ്തു. അപ്പോൾ ‘അമ്മ കോടതിയിൽ ഹാജരായി ഞാൻ മെന്റൽ പേഷ്യന്റ് ആണ്, അത് കൊണ്ട് ഹാജരാക്കാൻ പറ്റില്ലെന്ന് പറഞ്ഞു. മെഡിസിന്റെ പേപ്പറുകളും എല്ലാം കാണിച്ച് എന്നെ പിന്നെ പ്രൊഡ്യൂസ് ചെയ്തില്ല.\nഹോസ്പിറ്റലിൽ നിന്ന് ഡിസ്ചാർജ് ചെയ്തതിനു ശേഷം എന്നെ കൊണ്ട് പോയത് എറണാകുളത്ത് ആസാദ് റോഡിലുള്ള വിശ്വഹിന്ദുപരിഷത്തിന്റെ കൗൺസിലിംഗ് സെന്ററിലേക്കായിരുന്നു. അവിടെ ഈ സെയിം മാറ്ററിൽ വേറെ കുറെ കുട്ടികളുണ്ടായിരുന്നു. അവിടുന്നും എനിക്ക് മാനസികമായും ശാരീരികമായും ബുദ്ധിമുട്ടുകളുണ്ടായിരുന്നു. അപ്പോഴൊക്കെ അമ്മ കൂടെയുണ്ട്. അവര് പറയുന്നത് നിന്നെ മനാസിന്റെ കൂടെ വിടില്ല, നീ രക്ഷപ്പെടുകയില്ല, മെന്റൽ സർട്ടിഫിക്കറ്റ് ഉണ്ടാക്കിയത് കാരണം എവിടെ പോയാലും രക്ഷയില്ല, ആ ഡോക്ടറും അന്ന് അങ്ങനെ തന്നെയാണ് പറഞ്ഞത്. മെന്റൽ സർട്ടിഫിക്കറ്റ് ഉണ്ടാക്കി ഞാനത് ഇഷ്യൂ ചെയ്ത് കഴിഞ്ഞാൽ പിന്നെ നീ എവിടെ പോയാലും രക്ഷപ്പെടുകയില്ല. നിന്നെ അവനു വിട്ടുകൊടുക്കാൻ പറ്റില്ലെന്നായിരുന്നു അവർ പറഞ്ഞുകൊണ്ടേ ഇരുന്നത്.\nപിന്നെ മുസ്ളീം റിലീജിയനെക്കുറിച്ച് വളരെ മോശമായിട്ടു തന്നെയാണ് അവര് പറയുന്നത്. അങ്ങനെ ഒരു മാസത്തോളം ഞാനും അമ്മയും വിഎച്ച്പിയുടെ ഹോസ്റ്റലിൽ ആയിരുന്നു. അവിടുന്ന് രണ്ടു കുട്ടികൾ ആ സമയത്ത് അവിടുന്ന് രക്ഷപ്പെട്ടിരുന്നു. അതിന് ഹെൽപ് ചെയ്തത് ഞാനാണെന്ന് പറഞ്ഞിട്ട് അവിടുത്തെ ആളുകൾ എന്നെ ഒരുപാട് ഉപദ്രവിക്കുക ഒക്കെ ചെയ്തിരുന്നു. നാലഞ്ച് പേരൊക്കെ കൂടി എന്നെ ഒരു റൂമിൽ പൂട്ടിയിട്ട് ഒരുപാട് ഹാർഷ് ആയിട്ട് സംസാരിക്കുകയും ഭീഷണിപ്പെടുത്തുകയും ഉപദ്രവിക്കുകയും ഒക്കെ ഉണ്ടായി. അവിടുന്ന് ഇങ്ങനെ എസ്കേപ്പ് ചെയ്തത് കാരണം അമ്മ എന്നെ അവിടുന്ന് മാറ്റി.\nപിന്നെ പാവക്കുളത്ത് വനിതാ ഹോസ്റ്റലിൽ ആയിരുന്നു. അവിടെയും ഇത് പോലെ തന്നെ ആയിരുന്നു. അവിടുന്ന് പിന്നെ ഹോസ്പിറ്റലിൽ നിന്ന് പരിചയം ആയ ഒരാളുടെ വീട്ടിൽ ആക്കി. ഇനി എന്നെ എങ്ങോട്ട് മാറ്റണം എന്ന് അവർക്ക് പ്ലാൻ ചെയ്യാനുള്ള ടൈമിന് വേണ്ടിയിട്ട്. അങ്ങനെ ആളുടെ ഹെൽപ്പോട് കൂടിയാണ് ഞാൻ ചില ലെറ്ററുകളും ഒക്കെ അയച്ചത്. അന്ന് ഡിജിപിയ്ക്കും എന്റെ അച്ഛന്റെ വീട്ടുകാർക്കും അയച്ചിരുന്നു. എന്നെ അവിടുന്ന് പിന്നെയും മാറ്റി ഒറ്റപ്പാലം സൈഡ് മായന്നൂർ എന്നൊരു സ്ഥലത്ത് ആക്കി. അത് ആർഎസ്എസിന്റെ ഒരു ഓർഫനേജ് ആയിരുന്നു. അവിടേയ്ക്ക് കൊണ്ട് പോയത് ബിജെപിയിലോക്കെ പ്രവർത്തിക്കുന്ന ഷിജു എന്നൊരാളാണ്. അയാളും അയാളുടെ കൂടെ നാലഞ്ച് പേരും ഉണ്ടായിരുന്നു. എവിടേക്കാണോ എന്തിനാണോ എന്നൊന്നും എന്റെ അടുത്ത് പറഞ്ഞിരുന്നില്ല. രാവിലെ വന്ന് ഇവർ ബലമായി എന്നെ കാറിൽ കയറ്റി കൊണ്ട് പോകുകയായിരുന്നു. എന്നെപോലെ വേറെ കുട്ടികളും സെയിം മാറ്ററിൽ തന്നെ അവിടെയുണ്ടായിരുന്നു.\nഓർഫനേജിന്റെ മറവിൽ ഇത്തരം കാര്യങ്ങൾ ആണ് അവിടെ നടക്കുന്നതെന്ന് തോന്നുന്നു. അങ്ങനെ ഉണ്ടെന്ന് തോന്നുന്നു. പിന്നെ മായന്നൂരിൽ നിന്നാണ് മംഗലാപുരത്തേക്കാണ് എന്നെ ഷിഫ്റ്റ് ചെയ്തത്. ഷിജു എന്നെ പുരുഷോത്തമൻ അഗതിയൂർ എന്നയാൾക്ക് ഹാൻഡ് ഓവർ ചെയ്യുകയാണുണ്ടായത്. അയാൾ പറഞ്ഞത് രണ്ടാഴ്ചത്തേയ്ക്ക് ഈ സാഹചര്യത്തിൽ നിന്ന് ചേഞ്ച് ചെയ്യാനായി കൊണ്ട് പോകുകയാണെന്നാണ് പറഞ്ഞത്. എന്റെ ഡ്രസ്സ് പോലും എടുക്കാൻ സമ്മതിച്ചില്ല. ഞാൻ ഇട്ടിരുന്ന അതേ ഡ്രെസ്സിൽ തന്നെ എന്നെ കൊണ്ട് പോകുകയാണ് ചെയ്തത്. അയാൾക്ക് സഹായത്തിന് ദേവദാസ് എന്നൊരാൾ ഉണ്ടായിരുന്നു. മംഗലാപുരത്തെ അയാളുടെ ഫ്രണ്ടാണ്. അയാളാണ് വീടെല്ലാം ശരിയാക്കി കൊടുത്തത്. പിന്നെ പുരുഷോത്തമന്റെ സ്വഭാവം അത്ര നല്ലതായിരുന്നില്ല. നമ്മളോടുള്ള സ്വഭാവം ആദ്യം നല്ലതെന്നു തോന്നിച്ചിരുന്നെങ്കിലും പിന്നീട് മാറാൻ തുടങ്ങി. അയാളുടെ സ്ത്രീകളോടുള്ള പെരുമാറ്റം ഭയങ്കര മോശമായിട്ടുള്ളതായിരുന്നു. അമ്മ നാട്ടിലേക്ക് പോരുന്ന സമയത്ത് ഇയാളുടെ കൂടെ നിർത്തിയിട്ടാണ് പോരുന്നത്. അപ്പൊ ഒരു ദിവസം രാത്രി ഞാൻ ഉറങ്ങുന്ന സമയത്ത് എന്റെ റൂമിൽ കയറി വന്നിട്ട് അത്രേം മോശമായ പെരുമാറ്റം അയാളുടെ ഭാഗത്ത് നിന്നുണ്ടായി. അമ്മയോട് ഞാൻ ഇത് പറഞ്ഞിട്ടും അമ്മയുടെ ഭാഗത്ത് നിന്ന് ഒരു റിയാക്ഷനും ഉണ്ടായില്ല. പിന്നെ അമ്മയുടെ മുൻപിൽ വെച്ചിട്ടും അയാൾ ആ തരത്തിൽ ബിഹേവ് ചെയ്യുമ്പോഴും അമ്മ ഒരു തരത്തിലും പ്രതികരിച്ചിരുന്നില്ല. പിന്നെ ദേവദാസ് എന്ന പറയുന്ന ആൾ എന്നെ ഭീഷണിപ്പെടുത്തും, അടിക്കും. അങ്ങനത്തെ ഒരു ക്യാരക്റ്റെർ.\nപിന്നെ പുരുഷോത്തമൻ പറയുന്ന കാര്യമാണ് അതിൽ എത്രമാത്രം ഫാക്ട് ഉണ്ടെന്ന് അറിയില്ല. എഡിജിപി സന്ധ്യ അവരുടെ റിലേറ്റിവ് ആണ്. അതുകൊണ്ട് നീ രക്ഷപെട്ട് പോയാലും നമുക്ക് പിടിക്കാനുള്ള ഹാൻഡ് ഉണ്ട്. കൂടിപ്പോയാൽ തലപ്പാടി ചെക്ക് പോസ്റ്റ് വരെയേ നീ പോവുള്ളൂ. പത്ത് മിനിറ്റിനുള്ളിൽ നിന്നെ ഇവിടെ കൊണ്ട് വന്നു ഇടാനുള്ള ആളുകൾ നമുക്കുണ്ട്. എഡിജിപി സന്ധ്യ മുൻപ് ഇതുപോലൊരു കുട്ടി പോയിട്ട് തിരിച്ചു കൊണ്ട് വന്നാക്കാൻ ഹെൽപ്പ് ചെയ്തിരുന്നു, അയാൾ പറയുന്ന അറിവേ ഉള്ളൂ എനിക്കതിൽ എത്രമാത്രം സത്യം ഉണ്ടെന്നറിയില്ല. പിന്നെ ദേവദാസ് എന്ന ആളും അത്യാവശ്യം ബിജെപിയുടെയും ആർഎസ്എസിന്റെയും ഹാൻഡ് ഉള്ള ആളാണ്. ഡിജിപി ലോക്നാഥ് ബെഹ്റയെ കണ്ട് പരാതി പറഞ്ഞപ്പോൾ കർണ്ണാടകയിലെ കേസ് ഇതുവരെ ഇങ്ങോട്ട് ട്രാൻസ്ഫർ ആയിട്ടില്ല, ട്രാൻസ്ഫർ ആയാലേ എന്തെങ്കിലും ചെയ്യാൻ കഴിയൂ എന്നാണ് പറഞ്ഞത്. കർണ്ണാടകയിൽ നിന്നും കേസ് ട്രാൻസ്ഫർ ആവാതെ തനിക്കൊന്നും ചെയ്യാൻ കഴിയില്ലെന്ന് പറഞ്ഞു എന്റെ പരാതി മടക്കുകയാണ് ചെയ്തത്.\nമെയിൻ ആയിട്ടുള്ള ഇഷ്യൂസ് മെന്റൽ ആക്കിയതും ഉപദ്രവിച്ചതുമെല്ലാമാണ്. അതെല്ലാം നടന്നത് ഇവിടെ കേരളത്തിലാണ്. അതിന്റെ പേരിൽ ഒരു കേസും എടുത്തില്ല. ഞാൻ ആദ്യം ഇതു പോലെ മുഖ്യമന്ത്രി പിണറായി വിജയനും പരാതി കൊടുത്തിരുന്നു. എന്നാൽ രണ്ട് വർഷം കഴിഞ്ഞിട്ടും അതിൽ ഒരു നടപടിയും ഉണ്ടായിട്ടില്ല.\nഎന്റെ പരാതി റിജെക്റ്റ് ചെയ്തതിൽ എനിക്ക് ഭയങ്കര വിഷമം ഉണ്ട്. കാരണം ഇത്രയും റിസ്ക് എടുത്ത് എന്റെ അമ്മായിയും അമ്മാവനുമാണ് എന്നെ ഇവിടെ എത്തിച്ചത്. എന്നിട്ട് കേരളത്തിൽ എത്തിയതിനു ശേഷം പരാതി കൊടുത്തിട്ട് ആരും അതിനു ഒരു നടപടിയും സ്വീകരിക്കാത്തതിൽ എനിക്ക് വിഷമം ഉണ്ട്.\nകർണ്ണാടകയിൽ വെച്ച് ഞാൻ ഡിജിപിയെ ഫോണിൽ വിളിച്ച് കാര്യങ്ങൾ പറഞ്ഞതാണ്. എന്നാൽ രണ്ടു ദിവസമായിട്ടും യാതൊരു ആക്ഷനും ഇല്ലാതിരുന്നപ്പോൾ ഞാൻ വീണ്ടും വിളിച്ചു. അന്നേരം വെയിറ്റ് ചെയ്യ്, ഞാൻ കർണ്ണാടക പോലീസ് ആയിട്ട് സംസാരിച്ച് ശരിയാക്കാം എന്നാണ് പറഞ്ഞത്. പിന്നീട് കർണ്ണാടക ഡിസിപി മാഡം അവിടെ വന്നിരുന്നു. അവരോടു ഞാൻ കാര്യങ്ങൾ എല്ലാം പറഞ്ഞു. കൂടാതെ അവർ ഉപദ്രവിച്ച പാടുകൾ എല്ലാം ഞാൻ ഫോണിൽ എടുത്തിട്ടുണ്ടായിരുന്നു അതെല്ലാം കാണിച്ചപ്പോൾ അവർക്ക് മനസ്സിലായി. പിന്നീട് അവരെന്നെ സ്റ്റേഷനിൽ കൊണ്ടുപോയി, കോടതിയിൽ ഹാജരാക്കി. അവിടെ അമ്മയെ പിന്തുണയ്ക്കുന്ന രീതിയിലാണ് കോടതി നടപടി ഉണ്ടായത്. എന്തിനാണ് കേസ് എടുത്തത് എന്നാണ് അവിടെ ചോദ്യം വന്നത്. പിന്നീട് ഞാൻ അമ്മയുടെ കൂടെ പോകില്ലെന്ന് തീരുമാനം എടുത്തപ്പോൾ അവർ മഹിളാ മന്ദിരത്തിലേക്കയച്ചു. അവിടെ വെച്ച് അമ്മാവനും അമ്മായിയും വന്നു കോടതിയിൽ കാര്യങ്ങൾ എല്ലാം ചെയ്തു എന്നെ സ്വതന്ത്രയാക്കുകയാണ് ചെയ്തത്.\nരണ്ട് വർഷങ്ങളായി പീഡിപ്പിക്കപ്പെടുകയായിരുന്നു എന്ന കാര്യം അറിയിച്ചിട്ടും, പുതിയ പരാതി സ്വീകരിക്കാമായിരുന്നിട്ടും അതൊന്നും ചെയ്യാതെ പൊലീസ് വകുപ്പിൽ നിന്നും സർക്കാരിന്റെ ഭാഗത്തുനിന്നും അവഗണന നേരിടുമ്പോൾ എങ്ങനെ മുന്നോട്ട് പോകാനാണ് ആലോചിക്കുന്നത്?\nഹൈകോടതി വഴി മൂവ് ചെയ്യാനാണ് തീരുമാനം.\nതൃപ്പൂണിത്തുറ യോഗ സെന്ററിൽ നിന്നുള്ള സ്മിതാ ഭട്ടും സുജിത്തും മംഗലാപുരത്ത് വന്ന് ക്ലാസ് എടുത്തിരുന്നു. എന്റെ മൈൻഡ് ചേഞ്ച് ആക്കാൻ വേണ്ടിയാണ് അവർ വന്നത്. അവരുടെ കയ്യിൽ ഖുർആൻ ഒക്കെ ഉണ്ടായിരുന്നു. അതിലെ ചില ഭാഗങ്ങൾ എടുത്ത് അതിനെ വളരെ മോശമായിട്ട് പറയുക ഒക്കെ ചെയ്തു. മൂന്നു ദിവസം ക്ലാസ് ഉണ്ടായിരുന്നു. അവർ ഭാര്യ ഭർത്താക്കന്മാർ എന്നൊക്കെയാണ് പറഞ്ഞത്. അവരുടെ കയ്യിൽ മനോജ് ഗുരുജി എന്നയാളുടെ പുസ്തകം ഒക്കെ ഉണ്ടായിരുന്നു. ഞാൻ നേരത്തെ ഇവരെക്കുറിച്ചുള്ള വാർത്ത കണ്ടിരുന്നു. തൃപ്പുണിത്തുറ യോഗ സെന്ററിലെ പീഡന കാര്യങ്ങൾ പറഞ്ഞത്.\nഹാദിയയെ വീട്ടുതടങ്കലിൽ ആക്കിയ സംഭവം, തൃപ്പൂണിത്തുറ യോഗാ സെന്ററിൽ പ്രവർത്തിച്ചിരുന്ന പീഡന കേന്ദ്രം, ഇപ്പോൾ അഞ്ജലിയെ താമസിപ്പിച്ച തണൽ ബാലാശ്രമം. ഇതിനെതിരെ ഒന്നും നടപടികൾ ഉണ്ടായിട്ടില്ല സർക്കാരിന്റെ ഭാഗത്തുനിന്ന്, ഇതിനെല്ലാം ഒരു പൊതുസ്വഭാവം ഉണ്ടെന്ന് തോന്നിയിട്ടുണ്ടോ?\nതോന്നായ്കയില്ല. എന്റെ പരാതി റിജക്ട് ചെയ്തപ്പോ ഒക്കെ എനിക്കങ്ങനെ തോന്നിയിരുന്നു.\nആ പുസ്തകത്തിൽ എന്തായിരുന്നു?\nഗുരുജിയുടെ ബുക്കിൽ പറയുന്നത് ഇപ്പോൾ കണ്ടുപിടിച്ചിട്ടുള്ള കമ്പ്യൂട്ടർ, ടിവി ഇവയൊക്കെ ഇപ്പോൾ കണ്ടു പിടിച്ചതല്ല. പണ്ടേ കുറെ ആചാര്യന്മാർ ഒക്കെ കണ്ടു പിടിച്ചതാണ് എന്നൊക്കെ ആയിരുന്നു. അവർ പറഞ്ഞത് ഇങ്ങനെയൊക്കെ സംഭവിക്കും നിന്റെ ജീവിതത്തിൽ, ഹിന്ദു യുവാവിനെ തന്നെ നീ ചൂസ് ചെയ്യണം എന്ന് പറഞ്ഞു അവർ എന്നെ നിർബന്ധിക്കുകയും ചെയ്തിരുന്നു. അമ്മയ്ക്ക് ഞാൻ മുസ്ലീമിനെ സ്നേഹിച്ചതിനോട് പൂർണ്ണമായും എതിർപ്പായിരുന്നു. പിന്നെ ബിജെപിക്കാർ അമ്മയെ സഹായിക്കാനും വന്നു.\nഅച്ഛൻ ഉണ്ടായിരുന്നെങ്കിൽ ഇങ്ങനെയൊക്കെ സംഭവിക്കുമായിരുന്നോ?\nഅച്ഛൻ ഉണ്ടായിരുന്നെങ്കിൽ ഇങ്ങനെ ഒരവസ്ഥ ഒരിക്കലും ഉണ്ടാകുമായിരുന്നില്ല.\nഏതെങ്കിലും തരത്തിലുള്ള ആരോഗ്യ പ്രശ്നങ്ങൾ ഇപ്പോൾ നേരിടുന്നുണ്ടോ?\nഅവിടെ നിന്ന് തന്ന മരുന്നുകളും ഇഞ്ചക്ഷനും ഒക്കെ കാരണം വലിയ പ്രശ്നങ്ങളുണ്ടായിരുന്നു, ടോയ്ലറ്റിൽ പോകാനും മൂത്രമൊഴിക്കാനും ഒക്കെ. മുടിയൊക്കെ കൊഴിഞ്ഞ് പോയിരുന്നു,\nഎന്തു മരുന്നാണ് തന്നത് എന്നറിയുമോ?\nഅതറിയില്ല. അവിടെ നിന്ന് വന്നതുകൊണ്ട് ഇവിടത്തെ ഭക്ഷണം കഴിക്കാൻ നല്ല ബുദ്ധിമുട്ടുണ്ട്.\nകർണാടകത്തിൽ എവിടെയൊക്കെ ആയിരുന്നു തടവിലിട്ടത്?\nഉച്ചില, സോമേശ്വര, ബേഗൂർ എന്നീ സ്ഥലങ്ങളിൽ.\nഞാൻ ഒരു രാഷ്ട്രീയ പാർട്ടിയിലും അംഗമല്ല, എന്നെ തേടി ഒരു രാഷ്ട്രീയ പാർട്ടിയുടെ ആളുകളും വന്നിട്ടുമില്ല, അഞ്ജലിയുടെ കാമുകൻ മനാസ് പറയുന്നു.\n‘രണ്ടു വർഷമായിട്ടും അവളും ഞാനും തമ്മിലുള്ള പ്രണയത്തിൽ മാറ്റമൊന്നുമില്ല. ഞാൻ ഇത്രയും കാലം സമ്പാദിച്ച ഏഴു ലക്ഷം രൂപ ഈ കേസ് നടത്താൻ വേണ്ടി ചെലവാക്കി അതുകൊണ്ട് ഒരു പ്രയോജനവും ഉണ്ടായിട്ടില്ല. ടിവിയിലും ഫെയ്സ്ബുക്കിലും ഒക്കെ ഞങ്ങളെക്കുറിച്ചുള്ള വാർത്തകൾ ഒരുപാട് കാണുന്നുണ്ട്, രാത്രിയിൽ ഒറ്റയ്ക്ക് യാത്ര ചെയ്യുമ്പോളൊക്കെ നിരീക്ഷിക്കപ്പെടുന്നു എന്ന് തോന്നുന്നുണ്ട്. ഈ സംഘർഷം ഒന്ന് അവസാനിച്ചിട്ട് വേണം ബാക്കി കാര്യങ്ങൾ തീരുമാനിക്കാൻ. ഇത്രയും ഉപദ്രവം സഹിച്ചതിനെ പറ്റി ആരോടും പറയാൻ അവൾ തയ്യാറാണ്.’\nജയന്തി, അഞ്ജലിയുടെ അമ്മായി\n‘അവൾ പറഞ്ഞതിൽ കൂടുതൽ ഒന്നും എനിക്കും പറയാനില്ല. അവൾ അവിടെ പഠിക്കുകയാണെന്നും ജോലി ചെയ്യുകയാണ് എന്നും ഒക്കെയാണ് ഞങ്ങളും കരുതിയത്. പിന്നീടാണ് കാര്യം അറിഞ്ഞത്. കൊച്ചിനെ ഉപദ്രവിച്ചവരൊക്കെ ഞെളിഞ്ഞ് നടക്കുകയാണ്, അവർക്കെതിരെ നടപടികളൊന്നും ഉണ്ടാകുന്നില്ല. അഞ്ജലിക്ക് പിന്തുണ വേണം. മംഗലാപുരത്തു നിന്ന് അഞ്ജലിയെ സ്വന്തം വീട്ടിലേക്ക് കൂട്ടിക്കൊണ്ടുവന്ന അമ്മയുടെ സഹോദരന്റെ ഭാര്യ ജയന്തി പറയുന്നു. ഇവിടെ അയൽക്കാരൊക്ക നമ്മുടെ അവസ്ഥ എന്താണെന്ന് മനസ്സിലാക്കിയവരാണ്. നിലവിൽ ഫോൺ കോൾ ആയിട്ടോ നേരിട്ടോ ഞങ്ങൾക്ക് നേരെ ഭീഷണി ഒന്നും ഉണ്ടായിട്ടില്ല, ഇനി അങ്ങനെ സംഭവിക്കുമോ എന്നും അറിയില്ല, ഈ പ്രദേശം അവരുടെ സ്വാധീനമുള്ള സ്ഥലമാണ്. അമ്മയുടെ ആളുകൾ വളരെ ശക്തരാണ്.\nകഴിഞ്ഞ രണ്ടു വർഷമായി ശരിക്ക് ഭക്ഷണം ഒന്നും കഴിക്കാത്തതുകൊണ്ട് അവൾക്ക് വയറിൽ പ്രശ്നങ്ങളുണ്ട്. ഇവിടെ വന്ന് ആദ്യത്തെ തവണ ഭക്ഷണം കഴിച്ചപ്പോ വയറിളകി. ഇപ്പോ ഭക്ഷണം കഴിക്കുമ്പോ വയറുവേദനയുണ്ട്. അൾസർ ടെസ്റ്റ് ചെയ്യാൻ ഡോക്ടർ പറഞ്ഞിട്ടുണ്ട്.’\nകരീം മുസ്‌ലിയാർക്കെതിരെ ആർഎസ്എസ് അക്രമം: പ്രധാനപ്രതികളെ പിടികൂടാതെ പോലീസ്\nകരീം മുസ്‌ലിയാർ: 10 ലക്ഷം രൂപ ധനസഹായവുമായി സമസ്‌ത. നിയമസഹായം പ്രഖ്യാപിച്ച് എസ്ഐഒ\nനിപ്പ: സേവന സന്നദ്ധനായി ഡോ. കഫീൽ ഖാൻ. നാളെ കേരളത്തിലെത്തും\n‘യേശു അക്രമകാരി. ക്രിസ്ത്യാനികൾ പെരുകുന്നു’.ആർഎസ്എസുകാരന്റെ വിദ്വേഷപ്രസംഗം\nBe the first to comment on "‘2 വർഷം മുമ്പ് പരാതി നൽകിയതാണ് മുഖ്യമന്ത്രിക്ക്.’ ആര്‍എസ്എസ് തടവിനെ അതിജീവിച്ച അഞ്ജലി സംസാരിക്കുന്നു"


തണൽ വൃക്ഷം കടപുഴകുമ്പോൾ / ബെന്യാമിൻ | Malankara Orthodox TV\nകാലം ചെയ്ത പരിശുദ്ധ ബസേലിയോസ് മാർത്തോമ്മാ പൗലോസ് ദ്വിതീയൻ കാതോലിക്കാ ബാവായെ അദ്ദേഹത്തിന്റെ ജീവചരിത്രകാരൻ കൂടിയായ പ്രമുഖ എഴുത്തുകാരൻ ബെന്യാമിൻ ഓർക്കുന്നു.\nജീവിതത്തിൽ പല ആത്മീയ ആചാര്യന്മാരെയും കാണാനും പരിചയപ്പെടാനും കഴിഞ്ഞിട്ടുണ്ടെങ്കിലും പൗലോസ് ദ്വിതിയൻ കാതോലിക്കാ ബാവായെപ്പോലെ ഒരാളുമായും എനിക്ക് അത്രയടുത്ത ആത്മബന്ധം ഉണ്ടായിട്ടില്ല. വലിയ സ്നേഹവാത്സല്യമാണ് അദ്ദേഹം എന്നും എന്നോടു കാണിച്ചിട്ടുള്ളത്. പ്രിയപ്പെട്ട സ്നേഹിതൻ എന്നായിരുന്നു പൊതുവേദികളിൽ അദ്ദേഹം എന്നെ വിശേഷിപ്പിക്കാറുണ്ടായിരുന്നത്. അതിനു കാരണമായത് അദ്ദേഹത്തിന്റെ സുദീർഘമായ ഒരു അഭിമുഖം തയാറാക്കി ‘ജീവിതക്കാഴ്ചകൾ‘ എന്നൊരു പുസ്തകം പുറത്തിറക്കാൻ അവസരം ലഭിച്ചതും.\nഅങ്ങനെ ഒരു പുസ്തകം ചെയ്യാൻ താത്പര്യമുണ്ടോ എന്ന് സഭയിലെ ചുമതലക്കാർ വിളിച്ചു ചോദിക്കുമ്പോൾ തിരുമേനി അതിനു സമ്മതിക്കുമോ എന്നായിരുന്നു എന്റെ സംശയം. എന്നാൽ അദ്ദേഹം സന്തോഷത്തോടെ അത് സ്വീകരിച്ചു. അങ്ങനെ വാകത്താനം, ഞാലിയാകുഴിയിൽ സ്ഥിതി ചെയ്യുന്ന മാർ ബസേലിയോസ് ദയറയിൽ വച്ച് ഞങ്ങൾ ഒരു ദിവസം മുഴുവൻ സംസാരിച്ചു. എല്ലാ മാസവും മൂന്നു ദിവസം തിരുമേനി അവിടെ മൗനപ്രാർഥനയ്ക്കു വേണ്ടി എത്തുമായിരുന്നു. ആ ദിവസങ്ങളിൽ ബാഹ്യസംസർഗ്ഗങ്ങൾ ഉണ്ടാവുകയില്ല. അതിൽ ഒന്നിന്റെ അവസാനം ആയിരുന്നു ആ കൂട്ടിക്കാഴ്ച നടന്നത്.\nഒരു ആത്മീയ പുരോഹിതനോട് എന്തു തരം ചോദ്യങ്ങൾ ചോദിക്കാം ചോദിക്കരുത് എന്നൊന്നും എനിക്ക് വലിയ നിശ്ചയം ഉണ്ടായിരുന്നില്ല. പിന്നീട് ആ പുസ്തകത്തിന്റെ പ്രകാശന വേളയിൽ ഞാൻ തന്നെ ഓർമിച്ചതുപോലെ ‘മർമം അറിയാവുന്നവനല്ലേ അടിക്കാൻ പേടിക്കേണ്ടൂ..’ എന്ന മട്ടിൽ ഞാൻ എന്റെ ഉള്ളിൽ ഉണ്ടായിരുന്ന ചോദ്യങ്ങൾ അത്രയും കുടഞ്ഞിട്ടു. ബാല്യം മുതൽ അന്നോളമുള്ള ജീവിതത്തിന്റെ സർവ ഇടങ്ങളെയും അത് തൊട്ടുപോയി. എല്ലാത്തിനും വളരെ സൗമ്യനായി സുദീർഘങ്ങളായ ഉത്തരങ്ങൾ തന്ന് അദ്ദേഹം എന്നെ അദ്ഭുതപ്പെടുത്തി. അതിൽ ചിലതൊക്കെ അദ്ദേഹത്തെ പ്രകോപിപ്പിക്കാൻ പ്രാപ്‌തമായിരുന്നു. അദ്ദേഹത്തിന്റെ ചില നിലപാടുകളെ ചോദ്യം ചെയ്യുന്നവ ആയിരുന്നു. എന്നാൽ അതിനൊക്കെ തന്റെ ഉറച്ച നിലപാടുകളും ബോധ്യങ്ങളൂം സൗമ്യമായി വെളിപ്പെടുത്തിത്തന്നു. അത്രയും ധന്യമായ ദിവസങ്ങൾ അധികമൊന്നും ജീവിതത്തിൽ ഓർത്തിരിക്കാൻ ഉണ്ടാവുകയില്ല. ആ പുസ്തകം പ്രകാശനം ചെയ്തത് മലയാളത്തിന്റെ പ്രിയപ്പെട്ട നിരൂപകൻ എം.കെ. സാനുവും ഇന്ന് പത്തനംതിട്ട ജില്ല കലക്ടർ ആയി ചുമതല ഏറ്റെടുക്കുന്ന ദിവ്യ എസ്. അയ്യരും ചേർന്നായിരുന്നു എന്നുകൂടി ഇവിടെ ഓർക്കുന്നു. ദിവ്യയ്ക്ക് വളരെ പ്രിയപ്പെട്ട ആചാര്യനായിരുന്നു തിരുമേനി. അദ്ദേഹം വിട വാങ്ങിയ ദിവസം തന്നെ ചുമതല ഏറ്റെടുക്കുന്നു എന്നത് മറ്റൊരു യാദൃച്ഛികതയാവാം.\nപിന്നെ എത്രയോ പ്രാവശ്യം കാതോലിക്കേറ്റ് അരമനയിൽ വച്ചും മറ്റു പലയിടങ്ങളിലും ഞങ്ങൾ സംസാരിച്ചിരിക്കുന്നു. തലേന്നും കണ്ടുപിരിഞ്ഞ ഒരു സ്നേഹിതനോടെന്നപോലെ അത്രയും തുറന്നാണ് അദ്ദേഹം സംസാരിച്ചിട്ടുള്ളത്. സഭയുടെ പരിപാടികളിലൊക്കെ എന്നെ പ്രസംഗിക്കാൻ വിളിക്കണം എന്ന് അദ്ദേഹം ചട്ടം കെട്ടുമായിരുന്നു. അത് യുവജന പ്രസ്ഥാനത്തിന്റെ സമ്മേളനം ആണെങ്കിലും പുരോഹിതന്മാരുടെ ആത്മീയ സമ്മേളനം ആണെങ്കിലും അദ്ദേഹം സൗജന്യപൂർവം എന്നെ ക്ഷണിച്ചു. അദ്ദേഹത്തിന്റെ സ്വന്തം ദേശമായ കുന്നംകുളത്ത് എത്തിയപ്പോൾ അവിടുത്തെ അരമനയിൽത്തന്നെ താമസം ഒരുക്കണമെന്ന് അദ്ദേഹം നിർദ്ദേശിക്കുകയും രാത്രി വൈകി എത്തിയപ്പോഴും എന്റെ ക്ഷേമം അന്വേഷിക്കാൻ മുറിയിലേക്കെത്തുകയും ചെയ്തത് ഞാൻ ഓർക്കുന്നു.\nപച്ചയായ മനുഷ്യൻ എന്ന് നമ്മൾ പലരെക്കുറിച്ചും പറയാറുണ്ട്. എന്നാൽ അക്ഷരാർഥത്തിൽ അങ്ങനെ ഒരാൾ എന്നായിരുന്നു അദ്ദേഹത്തെ കണ്ട നിമിഷങ്ങളിൽ, സംസാരിച്ചിട്ടുള്ള നിമിഷങ്ങളിൽ എല്ലാം എനിക്കു തോന്നിയിട്ടുള്ളത്. തന്നിൽ നിക്ഷിപ്‌തമായിരിക്കുന്ന ദൗത്യം എന്തെന്ന് കൃത്യമായി തിരിച്ചറിഞ്ഞ് അതിനു വേണ്ടി അടിയുറച്ചു നിലകൊണ്ട ഒരു പച്ചമനുഷ്യൻ. അതിൽ നിൽക്കാൻ അദ്ദേഹം ആരെയും കൂസിയില്ല, ആരെയും വക വച്ചു കൊടുത്തതുമില്ല. എല്ലാവരെയും സന്തോഷിപ്പിക്കാൻ അദ്ദേഹം ഒന്നും ചെയ്‌തില്ല. അദ്ദേഹത്തിന്റെ അന്ത്യത്തോളം അത് നിലനിർത്തി എന്നാണ് എന്റെ ബോധ്യം. അദ്ദേഹത്തിന്റെ സ്വപ്‌നപദ്ധതിയായിരുന്നു പരുമലയിലെ കാൻസർ സെന്റർ. പിന്നീട് അദ്ദേഹത്തിനു രോഗം വന്നപ്പോൾ അവിടെയല്ലാതെ വേറെ എവിടെയും ചികിത്സിക്കാൻ പോകാൻ അദ്ദേഹം തയാറായില്ല. വിദേശരാജ്യങ്ങളിൽ കൊണ്ടുപോകാം എന്ന് പലരും വാഗ്ദാനം ചെയ്തെങ്കിലും അദ്ദേഹം അതെല്ലാം നിഷേധിച്ചു. താൻ നേതൃത്വം കൊടുക്കുന്ന ആശുപത്രിയിലെ ഡോക്‌ടർമാരെ അദ്ദേഹം അത്രയും ആദരിച്ചു എന്നർഥം. അതായിരുന്നു പൗലോസ് ദ്വിതീയൻ കാതോലിക്കാ ബാവാ. അദ്ദേഹം വിട വാങ്ങുമ്പോൾ സ്നേഹത്തിന്റെ ഒരു വലിയ തണൽ വൃക്ഷം കടപുഴകിയതുപോലെ ശൂന്യത അനുഭവപ്പെടുന്നു. കണ്ണീർ പ്രണാമം.


മഹാരാഷ്ട്ര സര്‍ക്കാര് വിറച്ചു, ആറുമാസത്തിനുള്ളില് കര്‍ഷകരുടെ ആവശ്യങ്ങള് നടപ്പാക്കുമെന്ന് ഉറപ്പ്, സമരം അവസാനിപ്പിച്ചു | VygaNews\nമഹാരാഷ്ട്ര സര്‍ക്കാര് വിറച്ചു, ആറുമാസത്തിനുള്ളില് കര്‍ഷകരുടെ ആവശ്യങ്ങള് നടപ്പാക്കുമെന്ന് ഉറപ്പ്, സമരം അവസാനിപ്പിച്ചു\nമുംബയ്: അഖിലേന്ത്യാ കിസാന് സഭ മുന്നോട്ട് വച്ച ഒട്ടു മിക്ക ആവശ്യങ്ങളും മഹാരാഷ്ട്രയിലെ ബിജെപി സര്‍ക്കാര് അംഗീകരിച്ചതോടെ, രാജ്യമാകെ ശ്...\nമുംബയ്: അഖിലേന്ത്യാ കിസാന് സഭ മുന്നോട്ട് വച്ച ഒട്ടു മിക്ക ആവശ്യങ്ങളും മഹാരാഷ്ട്രയിലെ ബിജെപി സര്‍ക്കാര് അംഗീകരിച്ചതോടെ, രാജ്യമാകെ ശ്രദ്ധിച്ച കര്‍ഷക മാര്‍ച്ചിന് വിജയകരമായ അന്ത്യം.\nതീരുമാനങ്ങള് നടപ്പാക്കാന് ദേവേന്ദ്ര ഫഡ്‌നാവിസ് സര്‍ക്കാര് ആറ് മാസം സമയം ആവശ്യപ്പെട്ടു. സര്‍ക്കാരിന്റെ അഭ്യര്‍ഥന മുഖവിലയ്‌ക്കെടുത്തുകൊണ്ട് സമരം തത്കാലത്തേയ്ക്കു പിന്‍വലിക്കുകയാണെന്ന് അഖിലേന്ത്യാ കിസാന് സഭ അറിയിച്ചു.\nഉറപ്പ് സര്‍ക്കാര് എഴുതി നല്‍കി. തുടര്‍ന്നാണ് പ്രക്ഷോഭം പിന്‍വലിക്കാന് കിസാന് സഭ തയ്യാറായത്. മഹാരാഷ്ട്ര റവന്യു മന്ത്രി സമരവേദിയിലെത്തി കര്‍ഷകരെ അഭിസംബോധന ചെയ്തുകൊണ്ട്, സര്‍ക്കാര് തയ്യാറാക്കിയ ധാരണയുടെ കരട് രേഖ വായിച്ചു.\n2017 ജൂണ് 30 വരെയുള്ള കാര്‍ഷിക കടങ്ങള് എഴുതിത്തള്ളും, വനാവകാശ നിയമം ആറ് മാസത്തിനകം നടപ്പാക്കും , താങ്ങുവില നിശ്ചയിക്കുന്നതില് കിസാന് സഭ പ്രതിനിധികള്‍ക്കും പങ്കാളിത്തം നല്കും, ഉറപ്പുകള് പാലിക്കുന്നത് നടപ്പാക്കാന് ആറംഗ സമിതി രൂപീകരിക്കും എന്നിവയാണ് പ്രധാന ഉറപ്പുകള്.\nമാര്‍ച്ച് ആറിനാണ് നാസിക്കില് നിന്ന് പതിനായിരക്കണക്കിന് കര്‍ഷകര് മുംബയ് വിധാന് സഭ ലക്ഷ്യമാക്കി പ്രക്ഷോഭയാത്ര തുടങ്ങിയത്. യാത്ര മുന്നോട്ടു വരുന്തോറും പതിനായിരക്കണക്കിനു കര്‍ഷര് ഒപ്പം അണിചേരുകയായിരുന്നു.\nകഴിഞ്ഞ ദിവസം മുംബയ് നഗരത്തിലെത്തിയ മാര്‍ച്ചില് ലക്ഷക്കണക്കിന് പേര് അണിനിരന്നതോടെയാണ് ലോക മാധ്യമങ്ങളില് മാര്‍ച്ച് ചര്‍ച്ചാവിഷയമായത്.\n2017 ജൂണില് പ്രക്ഷോഭം നടത്തിയ കര്‍ഷകര്‍ക്ക് സര്‍ക്കാര് നിരവധി ഉറപ്പുകള് കൊടുത്തിരുന്നെങ്കിലും ഒന്നും നടപ്പിലായില്ല. തുടര്‍ന്നാണ് കിസാന് സഭയുടെ നേതൃത്വത്തില് വിധാന് സഭ വളയാന് തീരുമാനിച്ചത്.\nവീട്ടില് തയ്യാറാക്കിയ ഭക്ഷണം വിതരണം ചെയ്തും ആവശ്യമായ സൗകര്യങ്ങള് ഒരുക്കിക്കൊടുത്തും മുംബയ് നഗരവാസികളും സമരത്തിനു പിന്തുണ പ്രഖ്യാപിച്ചു. ഇതോടെയാണ് സര്‍ക്കാര് മുട്ടുമടക്കിയത്.\nസോഷ്യല് മീഡിയ സമരം ഏറ്റെടുത്തപ്പോള് സിനിമാ താരങ്ങള്, ചിന്തകര്, രാഷ്ട്രീയ പാര്‍ട്ടികള് തുടങ്ങിയവരും കര്‍ഷകര്‍ക്കു പിന്തുണ പ്രഖ്യാപിച്ചു രംഗത്തുവന്നു.\nVygaNews: മഹാരാഷ്ട്ര സര്‍ക്കാര് വിറച്ചു, ആറുമാസത്തിനുള്ളില് കര്‍ഷകരുടെ ആവശ്യങ്ങള് നടപ്പാക്കുമെന്ന് ഉറപ്പ്, സമരം അവസാനിപ്പിച്ചു


നികുതി വെട്ടിക്കുറയ്ക്കണം; വോഡഫോണ് ഐഡിയയും ഭാരതി എയര്‍ടെല്ലുംMalayali Life | The Largest Malayalam Online Lifestyle Portal\nനികുതി വെട്ടിക്കുറയ്ക്കണം; വോഡഫോണ് ഐഡിയയും ഭാര...\nനികുതി വെട്ടിക്കുറയ്ക്കണം; വോഡഫോണ് ഐഡിയയും ഭാരതി എയര്‍ടെല്ലും\nSaturday 19 September 2020 09:10:25 PM\nനികുതി വെട്ടിക്കുറയ്ക്കണം, തറവില നിശ്ചയിക്കണം; എങ്കില് മാത്രമേ കടക്കെണിയില് കഴിയുന്ന ടെലികോം കമ്പനികള്‍ക്ക് മുന്നോട്ടു പോകാന് കഴിയുകയുള്ളൂവെന്ന് വോഡഫോണ് ഐഡിയയുടെയും ഭാരതി എയര്‍ടെല്ലിന്റെയും മേധാവികള്. ക്രമീകരിച്ച മൊത്ത വരുമാന വിഷയത്തില് സുപ്രീം കോടതി വിധി വന്ന സാഹചര്യത്തില് 2018 -ലെ ദേശീയ കമ്മ്യൂണിക്കേഷന്‍സ് ഡിജിറ്റല് നയം അതിവേഗം നടപ്പിലാക്കണമെന്നും ഇവര് ആവശ്യപ്പെടുന്നു. നിലവില് ടെലികോം മേഖല കടുത്ത പ്രതിസന്ധിയിലൂടെയാണ് കടന്നുപോകുന്നത്. സമ്പാദിക്കുന്ന ഓരോ 100 രൂപയ്ക്കും 30 രൂപ എന്ന കണക്കിന് കമ്പനികള് നികുതി അടയ്ക്കുന്നുണ്ട്. നികുതി നിരക്ക് വെട്ടിക്കുറച്ചാല് മാത്രമേ നിലനില്‍പ്പ് സാധ്യമാവുകയുള്ളൂവെന്ന് ടെലികോം കമ്പനികള് ഒരേസ്വരത്തില് പറയുകയാണ്.\nടെലികോം രംഗത്തു താത്കാലികമായെങ്കിലും തറവില നിശ്ചയിക്കണമെന്ന ആവശ്യവും ഇപ്പോള് ശക്തം. അടുത്ത മൂന്നു, നാലു വര്‍ഷത്തേക്ക് തറവില നിശ്ചയിച്ചാല് ടെലികോം വ്യവസായം ആരോഗ്യം വീണ്ടെടുക്കുമെന്നാണ് ഭാരതി ഇന്‍ഫ്രാടെല് ചെയര്‍മാന് അഖില് ഗുപ്തയുടെ പക്ഷം. ഒന്നുകില് ടെലികോം കമ്പനികള് സ്വയം നിയന്ത്രണം ഏര്‍പ്പെടുത്തി അടിസ്ഥാന നിരക്കുകള് നിശ്ചയിക്കണം. അല്ലെങ്കില് ടെലികോം മന്ത്രാലയം ഇടപെട്ട് അനാരോഗ്യകരായ വിലമത്സരമില്ലെന്ന് ഉറപ്പുവരുത്തണം, ഇദ്ദേഹം ചൂണ്ടിക്കാട്ടി. നിലവില് മൂന്നു സ്വകാര്യ കമ്പനികള് മാത്രമേ ടെലികോം വ്യവസായത്തില് സജീവമായുള്ളൂ. എന്നിട്ടും അനാരോഗ്യകരമായ മത്സരം തുടരുന്നു. ഇപ്പോഴത്തെ പ്ലാന് നിരക്കുകളും പ്രതിശീര്‍ഷ വരുമാനവും നിലനില്‍പ്പിനുള്ള സാഹചര്യം ഒരുക്കുന്നില്ല. നിരക്ക് വര്‍ധനവ് മാത്രമാണ് മുന്നോട്ടേക്കുള്ള പ്രധാന പോംവഴി. നിരക്ക് വര്‍ധിപ്പിച്ചാല് കമ്പനികളുടെ പ്രതിശീര്‍ഷ വരുമാനം കൂടുമെന്ന് ഗുപ്ത പറഞ്ഞു.\nനിലവില് ക്രമീകരിച്ച മൊത്തം വരുമാനം ഇനത്തിലെ കുടിശ്ശികയായി 1.4 ലക്ഷം കോടി രൂപ ടെലികോം കമ്പനികളെല്ലാം ചേര്‍ന്ന് സര്‍ക്കാരിലേക്ക് അടച്ചുതീര്‍ക്കാനുണ്ട്. ഇതില് വോഡഫോണ് ഐഡിയയുടെ മാത്രം ബാധ്യത 54,754 കോടി രൂപയാണ്. ഭാരതി എയര്‍ടെല്ലിന് 25,976 കോടി രൂപ കൂടി അടയ്ക്കാനുണ്ട്. എന്തായാലും ഈ കുടിശ്ശിക അടച്ചുതീര്‍ക്കാന് പത്തു വര്‍ഷത്തെ സാവകാശം സുപ്രീം കോടതി കമ്പനികള്‍ക്ക് നല്‍കിയിട്ടുണ്ട്. ഇതേസമയം, അടുത്തവര്‍ഷം മാര്‍ച്ച് 31 -നകം മൊത്തം കുടിശ്ശികയുടെ പത്തു ശതമാനം കമ്പനികള് ആദ്യം ഒടുക്കണം. എങ്കില് മാത്രമേ 10 വര്‍ഷത്തെ സാവകാശം ലഭിക്കുകയുള്ളൂ.\nRead more topics: # vodafone idea bharti airtel chiefs call for floor price lower taxes\nvodafone idea bharti airtel chiefs call for floor price lower taxes\nആമസോണിലൂടെ ഒപ്പോ ദീവാലി എഡിഷന് വില്‍പ്പന ആരംഭിച്ചു\nആപ്പിള് ഐഫോണ് 12 സീരിസ് പ്രീ ഓര്‍ഡറുകള് ആരംഭിച്ചു; ആരംഭ വില 79900 രൂപ\nഫുള് ചാര്‍ജ്ജിന് 20 മിനിറ്റ് മാത്രം; ഷവോമിയുടെ വയര്‍ലെസ് ചാര്‍ജ്ജിങ്ങ് ഫോണ് ഉടന്\nആമസോണിലും ഫ്‌ളിപ്പ്കാര്‍ട്ടിലും ലാപ്‌ടോപുകള്‍ക്ക് വന് ഡിസ്‌കൗണ്ട്